CELEX: 52015PC0473
Language: mt
Date: 2015-09-30
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 575/2013 dwar ir-rekwiżiti prudenzjali għall-istituzzjonijiet ta' kreditu u għad-ditti ta' investiment

IL-KUMMISSJONI EWROPEA
            Brussell, 30.9.2015
            COM(2015) 473 final
            2015/0225(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jemenda r-Regolament (UE) Nru 575/2013 dwar ir-rekwiżiti prudenzjali għall-istituzzjonijiet ta' kreditu u għad-ditti ta' investiment
            (Test b'rilevanza għaż-ŻEE)
            {SWD(2015) 185 final}{SWD(2015) 186 final}
            
               
         
         
            
               MEMORANDUM TA' SPJEGAZZJONI
            
            
               1.KUNTEST TAL-PROPOSTA
            
            
               •Ir-raġunijiet għal u l-objettivi tal-proposta
            
            
               
                  Il-promozzjoni tal-iżvilupp ta' suq ta' titolizzazzjoni abbażi ta' prattiki tajbin tikkontribwixxi għal ritorn lejn it-tkabbir sostenibbli u l-ħolqien tal-impjiegi, b'mod konsistenti mal-objettiv ta' prijorità tal-Kummissjoni. Barra minn hekk, qafas ta' titolizzazzjoni tal-UE komuni u ta' kwalità għolja jippromwovi l-integrazzjoni ulterjuri tas-swieq finanzjarji fl-Unjoni, jgħin sabiex jiġu ddiversifikati s-sorsi u jiġi sfruttat il-kapital, u b'hekk jagħmilha aktar faċli għall-istituzzjonijiet ta' kreditu sabiex isellfu flus lill-familji u lin-negozji. Sabiex jintlaħaq dan l-objettiv, għandhom jittieħdu ż-żewġ passi li ġejjin. 
               
               
                  L-ewwel pass huwa li jiġi żviluppat qafas sostantiv komuni għat-titolizzazzjonijiet għall-parteċipanti kollha f'dan is-suq u jiġi identifikat subsett ta' tranżazzjonijiet li jissodisfaw ċerti kriterji ta' eliġibbiltà: titolizzazzjonijiet sempliċi, trasparenti u standardizzati jew titolizzazzjonijiet STS (simple, transparent and standardised). Dan huwa s-suġġett tal-Proposta tal-Kummissjoni għal Regolament dwar it-Titolizzazzjoni. It-tieni pass huwa li jsiru emendi fil-qafas regolatorju tat-titolizzazzjonijiet fil-liġi tal-UE, inkluż fil-qasam tal-imposti kapitali għall-istituzzjonijiet ta' kreditu u għad-ditti tal-investiment li joriġinaw, jisponsorjaw jew jinvestu f'dawn l-istrumenti, bil-għan li jipprevedu trattament regolatorju aktar sensittiv għar-riskji fir-rigward tat-titolizzazzjonijiet STS.  
               
               
                  Dan it-trattament regolatorju differenzjat diġà jeżisti f'ċerti strumenti leġiżlattivi, b'mod partikolari fl-Att Delegat dwar ir-rekwiżiti prudenzjali fir-rigward tal-likwidità tal-banek (Proporzjon tal-Kopertura tal-Likwidità)
                     1
                  . Dan issa għandu jiġi kkumplimentat minn emenda fit-trattament kapitali regolatorju għat-titolizzazzjonijiet fir-Regolament Nru 575/2013 (is-"CRR")
                     2
                  . Il-qafas tat-titolizzazzjoni attwali fis-CRR huwa essenzjalment ibbażat fuq l-istandards żviluppati mill-Kumitat ta' Basel dwar is-Superviżjoni Bankarja ("BCBS") aktar minn għaxar snin ilu u dawn ma jagħmlu ebda distinzjoni bejn it-titolizzazzjonijiet STS u tranżazzjonijiet aktar kumplessi u opaki oħrajn. 
               
               
                  Il-kriżi finanzjarja globali kixfet għadd ta' nuqqasijiet fil-qafas tat-titolizzazzjoni attwali. Dawn jinkludu:
               
               
                  • dipendenza mekkanistika fuq il-klassifikazzjonijiet esterni sabiex jiġu ddeterminati r-rekwiżiti kapitali;
               
               
                  • sensittività għar-riskji insuffiċjenti minħabba n-nuqqas ta' motivaturi tar-riskju suffiċjenti fl-approċċi mħaddna sabiex jiġu ddeterminati l-piżijiet tar-riskju;
               
               
                  • effetti ta' preċipizju proċikliċi fir-rekwiżiti kapitali.
               
               
                  Sabiex jindirizza dawn in-nuqqasijiet u jikkontribwixxi għat-tisħiħ tar-reżiljenza tal-istituzzjonijiet għax-xokkijiet tas-suq, f'Diċembru 2014
                     3
                  , il-BCBS adotta rakkomandazzjoni għal qafas ta' titolizzazzjoni rivedut ("il-Qafas ta' Basel Rivedut"). Il-Qafas ta' Basel Rivedut tfassal sabiex inaqqas il-kumplessità tar-rekwiżiti kapitali regolatorji attwali, ikun jirrifletti aħjar ir-riskji tal-pożizzjonijiet f'titolizzazzjoni u jippermetti l-użu tal-informazzjoni disponibbli għall-istituzzjonijiet sabiex ikunu jistgħu jallokaw ir-rekwiżiti kapitali abbażi tal-kalkoli tagħhom stess, sabiex b'hekk titnaqqas id-dipendenza fuq il-klassifikazzjonijiet esterni. Skont il-Qafas ta' Basel Rivedut, l-istituzzjonijiet jistgħu jikkalkolaw ir-rekwiżiti kapitali għall-pożizzjonijiet tat-titolizzazzjoni tagħhom skont ġerarkija waħda ta' approċċi, li tibda bl-Approċċ Ibbażat fuq il-Klassifikazzjonijiet Interni fil-quċċata. Jekk istituzzjoni ma tistax tuża l-approċċ ibbażat fuq klassifikazzjonijiet interni, hija trid tuża Approċċ Ibbażat fuq Klassifikazzjonijiet Esterni, sakemm l-iskopertura jkollha valutazzjoni tal-kreditu esterna li tissodisfa serje ta' rekwiżiti operattivi. F'każ li l-Istituzzjoni ma tkunx tista' tuża Approċċ Ibbażat fuq Klassifikazzjonijiet Esterni, jew minħabba li tkun tinsab f'ġuriżdizzjoni li ma tippermettix l-użu tagħha jew minħabba li ma jkollhiex l-informazzjoni meħtieġa biex tuża dan l-approċċ, tuża Approċċ Standardizzat abbażi ta' formula pprovduta mis-superviżuri. 
               
               
                  Il-Qafas ta' Basel Rivedut bħalissa ma jipprevedi ebda trattament sensittiv għar-riskji għat-titolizzazzjonijiet STS. Madankollu, il-BCBS bħalissa qed jaħdem fuq l-inkorporazzjoni fil-qafas il-ġdid
                     4
                   tal-kriterji STS li ġew adottati b'mod konġunt mal-Organizzazzjoni Internazzjonali tal-Kummissjonijiet tat-Titoli ( International Organisation of Securities Commission, IOSCO) fit-23 ta' Lulju 2015. Ma huwa mistenni ebda eżitu minn dan il-fluss ta' xogħol qabel nofs l-2016.
               
               
                  F'livell Ewropew, wara sejħa għal pariri mill-Kummissjoni, fis-7 ta' Lulju 2015
                     5
                  , l-Awtorità Bankarja Ewropea (European Banking Authority, "EBA") ħarġet rapport dwar it-titolizzazzjonijiet li jikkwalifikaw, li rrakkomanda li l-imposti kapitali għat-titolizzazzjonijiet STS jitbaxxew għal livell prudenti relattiv għal dawk stabbiliti fil-Qafas ta' Basel Rivedut u li r-rekwiżiti tal-kapital regolatorju għat-titolizzazzjonijiet stabbiliti fis-CRR jiġu emendati skont il-Qafas ta' Basel Rivedut sabiex jiġu indirizzati n-nuqqasijiet tar-regoli attwali. Għat-titolizzazzjonijiet STS, l-EBA reġgħet ikkalibrat 'l isfel it-3 approċċi żviluppati mill-BCBS għall-Qafas ta' Basel Rivedut. 
               
               
                  Sabiex jikkontribwixxu għall-objettivi tal-Proposta tal-Kummissjoni għal Regolament dwar it-Titolizzazzjoni, jiġifieri li jerġa' jingħata bidu għas-swieq tat-titolizzazzjoni fuq bażi aktar sostenibbli u li dan ikun strument sikur u effikaċi għall-finanzjament u l-ġestjoni tar-riskji, huwa propost li r-rekwiżiti tal-kapital regolatorju għat-titolizzazzjonijiet fis-CRR jiġu emendati bil-għan li:
               
               
                  - jiġu implimentati l-approċċi għall-kalkolazzjoni tal-kapital regolatorju kif stabbilit fil-Qafas ta' Basel Rivedut (Artikoli 254 sa 268); u 
               
               
                  - jiġi introdott eżerċizzju ta' kalibrazzjoni mill-ġdid għat-titolizzazzjonijiet STS, b'mod konsistenti mar-rakkomandazzjoni tal-EBA (l-Artikoli 243, 260, 262 u 264). 
               
            
            
               Fl-ewwel istanza u sabiex titneħħa kull forma ta' dipendenza mekkanistika fuq il-klassifikazzjonijiet esterni, istituzzjoni għandha tuża l-kalkolu tagħha stess tar-rekwiżiti kapitali regolatorji meta l-istituzzjoni jkollha permess tuża l-Approċċ Ibbażat fuq Klassifikazzjonijiet Interni (Internal Ratings Based, IRB) fir-rigward ta' skoperturi tal-istess tip bħal dawk sottostanti għat-titolizzazzjoni u tkun tista' tikkalkula r-rekwiżiti kapitali regolatorji fir-rigward tal-iskoperturi sottostanti bħallikieku dawn qatt ma kienu ġew titolizzati ("Kirb"), f'kull każ soġġetti għal ċerti inputs definiti minn qabel (is-"SEC-IRBA"). Approċċ Ibbażat fuq Klassifikazzjonijiet Esterni ta' Titolizzazzjoni ("SEC-ERBA") għandu mbagħad ikun disponibbli għal istituzzjonijiet li ma jistgħux jużaw is-SEC-IRBA fir-rigward tal-pożizzjonijiet tagħhom f'titolizzazzjoni partikolari. Skont is-SEC-ERBA, ir-rekwiżiti kapitali għandhom jiġu assenjati għal segmenti ta' titolizzazzjoni fuq il-bażi tal-klassifikazzjoni esterna tagħhom. Meta l-ewwel żewġ approċċi ma jkunux disponibbli jew l-użu tas-SEC-ERBA jirriżulta f'rekwiżiti kapitali regolatorji sproporzjonati meta mqabbla mar-riskju tal-kreditu inkorporat fl-iskoperturi sottostanti, l-istituzzjonijiet għandhom ikunu jistgħu japplikaw l-Approċċ Standardizzat tat-Titolizzazzjoni ("SEC-SA") li għandu jinvoka formula pprovduta mis-superviżuri li tuża bħala input ir-rekwiżiti kapitali li jiġu kkalkulati skont l-SA fir-rigward tal-iskoperturi sottostanti jekk dawn ma kinux ġew titolizzati ("Ksa"). 
            
            
               
                  Minbarra li tikkontribwixxi għat-tnedija mill-ġdid tas-swieq tat-titolizzazzjoni, din il-proposta tippermetti wkoll lill-Kummissjoni taġixxi fuq quddiem nett fir-rigward tal-iżviluppi futuri potenzjali tal-fluss tax-xogħol tal-BCBS fuq it-trattament regolatorju tat-titolizzazzjonijiet STS u tikkontribwixxi sabiex jintlaħqu l-għanijiet ta' tali fluss tax-xogħol minn perspettiva tal-UE. 
               
               
                  Mhux aktar tard minn tliet snin mid-dħul fis-seħħ ta' dan ir-Regolament, il-Kummissjoni tirrevedi l-approċċ propost għar-rekwiżiti kapitali għal skoperturi ta' titolizzazzjoni, inkluża l-ġerarkija ta' approċċi, b'kont meħud tal-impatt tiegħu fuq l-iżviluppi fis-swieq tat-titolizzazzjoni u l-ħtieġa li tiġi ppreservata l-istabbiltà finanzjarja fl-UE. 
               
            
         
         
            
               •Konsistenza mad-dispożizzjonijiet tal-politika eżistenti fil-qasam tal-politika
            
            
               
                  Ir-reviżjonijiet fit-trattament tal-kapital regolatorju tat-titolizzazzjoni fis-CRR huma parti mill-pakkett leġiżlattiv propost tal-Kummissjoni, li jinkludi r-Regolament dwar it-Titolizzazzjoni u li huwa maħsub biex jidentifika l-kriterji STS u jistabbilixxi sett komuni ta' regoli għas-setturi kollha tas-servizzi finanzjarji fl-oqsma tar-ritensjoni tar-riskju, tad-diliġenza dovuta u tar-rekwiżiti ta' divulgazzjoni. L-iżvilupp ta' suq tat-titolizzazzjoni tal-UE aktar sikur u sostenibbli jikkostitwixxi element kostitwenti tal-proġett tal-Unjoni tas-Swieq Kapitali u għandu jikkontribwixxi sabiex jintlaħqu l-objettivi tal-proġett f'termini ta' integrazzjoni ogħla tas-swieq finanzjarji u sorsi aktar diversifikati ta' finanzjament għall-ekonomija tal-UE.
               
            
            
               •Konsistenza ma' politiki oħrajn tal-Unjoni
            
            
               
                  Fil-Pjan ta' Investiment għall-Ewropa ppreżenat mill-Kummissjoni fis-26 ta' Novembru 2014, il-ħolqien ta' suq sostenibbli għal titolizzazzjoni ta' kwalità għolja kien identifikat bħala wieħed mill-ħames oqsma fejn kien hemm bżonn li tittieħed azzjoni fuq perjodu ta' żmien qasir. Dan ir-Regolament ta' emenda jikkontribwixxi għall-objettiv ta' prijorità tal-Kummissjoni li tappoġġa l-ħolqien tal-impjiegi u t-tkabbir sostenibbli mingħajr ma tirrepeti l-iżbalji li saru qabel il-kriżi. Barra minn hekk, dan il-qafas prudenzjali rivedut jippromwovi l-integrazzjoni ulterjuri tas-swieq finanzjarji tal-UE u jgħin sabiex jiġu ddiversifikati s-sorsi ta' finanzjament u jiġi sfruttat il-kapital għan-negozji tal-UE. Fl-aħħar nett, il-qafas prudenzjali rivedut jikkontribwixxi għal allokazzjoni ta' kapital u diversifikazzjoni tal-portafoll aktar effikaċi għall-investituri u jtejjeb l-effikaċja globali tas-swieq kapitali tal-UE.
               
            
            
               2.IL-BAŻI LEGALI, IS-SUSSIDJARJETÀ U L-PROPORZJONALITÀ
            
            
               Il-bażi legali għal din il-proposta hija l-Artikolu 114(1) tat-Trattat dwar il-Funzjonament tal-Unjoni Ewropea ("TFUE"), li jagħti s-setgħa lill-Parlament u lill-Kunsill sabiex jadottaw miżuri għall-approssimazzjoni tad-dispożizzjonijiet stipulati mil-liġi, regolamentazzjoni jew azzjoni amministrattiva fl-Istati Membri, li jimmiraw għall-istabbiliment u l-funzjonament tas-suq intern.  
            
            
            
               Is-CRR, kif emendat b'konformità mal-proposta preżenti, jistabbilixxi qafas prudenzjali armonizzat tal-UE għall-istituzzjonijiet ta' kreditu u għad-ditti ta' investiment permezz tal-istabbiliment ta' regoli uniformi u direttament applikabbli għal dawk l-istituzzjonijiet, inkluż fil-qasam tal-imposti kapitali għar-riskju ta' kreditu assoċjat mal-pożizzjonijiet ta' titolizzazzjoni. Din l-armonizzazzjoni tiżgura kundizzjonijiet ekwi għall-istituzzjonijiet ta' kreditu tal-UE u għad-ditti ta' investiment u tagħti spinta lill-fiduċja fl-istabbiltà tal-istituzzjonijiet madwar l-UE, inkluż fir-rigward tal-attività tagħhom bħala investituri, oriġinaturi jew sponsors fis-swieq tat-titolizzazzjoni.
            
            
            
               •Sussidjarjetà (għal kompetenza mhux esklużiva) 
            
            
               Hija biss il-leġiżlazzjoni tal-UE li tista' tiżgura li t-trattament tal-kapital regolatorju għat-titolizzazzjoni jkun l-istess għall-istituzzjonijiet ta' kreditu u d-ditti ta' investiment kollha li joperaw f'aktar minn Stat Membru wieħed. Ir-rekwiżiti armonizzati tal-kapital regolatorju jiżguraw kundizzjonijiet ekwi, inaqqsu l-kumplessità regolatorja, jevitaw l-ispejjeż tal-konformità mhux ġustifikati għall-attivitajiet transfruntieri, jippromwovu l-integrazzjoni ulterjuri fis-swieq tal-UE u jikkontribwixxu għall-eliminazzjoni tal-opportunitajiet ta' arbitraġġ regolatorju. L-azzjoni fil-livell tal-UE tiżgura wkoll livell għoli ta' stabbiltà finanzjarja madwar l-UE. Għal dawn ir-raġunijiet, ġew stabbiliti rekwiżiti tal-kapital regolatorju għat-titolizzazzjonijiet fis-CRR u huma biss l-emendi għal dak ir-Regolament li jilħqu l-għan imfittex minn din il-proposta. Għaldaqstant, din il-proposta hija konformi mal-prinċipji tas-sussidjarjetà u tal-proporzjonalità stabbiliti fl-Artikolu 5 TFUE.
            
            
            
               •Proporzjonalità
            
            
               
                  Il-proposta tagħmel biss emendi mmirati għas-CRR, sakemm dawn il-bidliet ikunu neċessarji sabiex tiġi indirizzata l-problema deskritta fit-Taqsima 1.
               
            
            
               •Għażla tal-istrument
            
            
               Intgħażel regolament minħabba li l-proposta tirrikjedi li jiġi emendat is-CRR.
            
            
               3.IR-RIŻULTATI TA' EVALWAZZJONIJIET EX-POST, KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
            
            
            
               •Konsultazzjonijiet mal-partijiet interessati
            
            
               Is-servizzi tal-Kummissjoni segwew mill-qrib u pparteċipaw fil-ħidma tal-fora Ewropej u internazzjonali, b'attenzjoni partikolari għall-flussi tax-xogħol rilevanti tal-EBA u tal-BCBS. 
            
         
         
            
               Fi Frar 2015, il-Kummissjoni wettqet ukoll konsultazzjoni pubblika li kienet tkopri l-elementi ewlenin ta' din il-proposta. Il-Kummissjoni rċeviet kummenti minn firxa varjata ta' parteċipanti, inkluż għadd rilevanti ta' partijiet interessati fis-settur bankarju (awtoritajiet ta' superviżjoni, banek ċentrali, industrija), li enfasizzaw il-kunsens wiesa' fuq il-ħtieġa għal azzjoni mill-UE f'dan il-qasam u pprovdew input fuq l-azzjonijiet speċifiċi li jridu jiġu implimentati u l-benefiċċji u l-ispejjeż potenzjali tagħhom. Ir-reazzjonijiet għall-konsultazzjoni pubblika huma miġbura fil-qosor fil-valutazzjoni tal-impatt li takkumpanja l-proposta. Ir-reazzjonijiet individwali jinsabu fil-paġna elettronika "EUSurvey" tal-Kummissjoni
                  6
               .
            
            
               Barra minn hekk, il-Kummissjoni għamlet konsultazzjonijiet separati mal-Istati Membri permezz tal-Grupp ta' Esperti dwar is-Settur Bankarju, il-Pagamenti u l-Assigurazzjoni waqt il-laqgħa tat-22 ta' Lulju 2015.  
            
            
            
               •Il-ġbir u l-użu ta' għarfien espert
            
            
               Bħala segwitu għall-Green Paper dwar il-finanzjament fit-tul tal-ekonomija Ewropea
                  7
               , il-Kummissjoni ħarġet sejħa għall-pariri indirizzata lill-EBA biex tiġbor l-evidenza u l-input dwar l-aktar karatteristiċi xierqa għall-identifikazzjoni tat-titolizzazzjonijiet STS u dwar l-adegwatezza, minn perspettiva prudenzjali, tal-għoti ta' trattament preferenzjali differenzjat lit-titolizzazzjonijiet STS sabiex jitrawmu swieq tat-titolizzazzjoni tal-UE. 
            
            
               L-EBA wieġbet għas-sejħa tal-Kummissjoni permezz tal-pubblikazzjoni fis-7 ta' Lulju 2015 tar-rapport tal-EBA dwar it-titolizzazzjonijiet li jikkwalifikaw.
            
            
            
               •Valutazzjoni tal-impatt
            
            
               Għat-tħejjija ta' din il-proposta, tħejjiet u ġiet diskussa Valutazzjoni tal-Impatt ma' Grupp ta' Tmexxija Interservizzi. 
            
            
               Il-valutazzjoni tal-impatt li takkumpanja r-Regolament dwar it-Titolizzazzjoni turi biċ-ċar il-benefiċċji f'termini tal-effikaċja u l-effettività ta' a) l-introduzzjoni ta' qafas regolatorju rivedut dwar l-imposti kapitali għall-iskoperturi għat-titolizzazzjonijiet, u b) id-differenzazzjoni fit-trattament tat-titolizzazzjonijiet STS b'kunsiderazzjoni għall-objettivi ġenerali tal-pakkett leġiżlattiv tal-Kummissjoni dwar it-titolizzazzjoni, jiġifieri, it-tneħħija tal-istigma marbuta mat-titolizzazzjonijiet fost l-investituri; it-tneħħija tal-iżvantaġġi regolatorji għall-prodotti STS; u t-tnaqqis jew l-eliminazzjoni tal-ispejjeż operattivi għolja bla bżonn għall-emittenti u għall-investituri. L-introduzzjoni ta' distinzjoni ċara bejn it-titolizzazzjonijiet STS u mhux STS fil-qasam tal-imposti kapitali ġġib magħha numru ta' effetti pożittivi, jiġifieri: 
            
            
               –il-qafas tat-titolizzazzjoni li jirriżulta jkun aktar sensittiv għar-riskji u bbilanċjat aħjar;
            
            
               –ir-rekwiżiti kapitali preferenzjali jinċentivaw lill-banek sabiex jikkonformaw mal-kriterji STS differenzjati; 
            
            
               –l-investituri jiġu mħeġġa sabiex jerġgħu jidħlu fis-suq tat-titolizzazzjoni, billi qafas differenzjat jibgħat sinjal ċar li r-riskji issa huma kkalibrati aħjar u, għalhekk, tonqos il-probabbiltà li terġa' tinqala' xi kriżi sistemika.
            
            
               Ir-rapport dwar il-Valutazzjoni tal-Impatt ġie ppreżentat lill-Bord tal-Iskrutinju Regolatorju fis-17 ta' Ġunju 2015. Il-laqgħa tal-bord saret fil-15 ta' Lulju 2015. Il-Bord ta opinjoni pożittiva dwar l-emendi ssuġġeriti għat-trattament kapitali regolatorju għall-istituzzjonijiet soġġetti għas-CRR.
            
            
               •L-idoneità regolatorja u s-simplifikazzjoni
            
            
               
                  Din il-proposta tkun twassal għal simplifikazzjoni sostanzjali tal-qafas kapitali regolatorju prudenzjali applikabbli għall-istituzzjonijiet ta' kreditu u għad-ditti ta' investiment li jinvestu, joriġinaw jew jisponsorjaw titolizzazzjonijiet permezz ta' ġerarkija waħda ta' approċċi applikabbli għall-istituzzjonijiet kollha, irrispettivament mill-approċċ użat għall-kalkolu tar-rekwiżiti kapitali assoċjati mal-iskoperturi sottostanti, kif ukoll it-tħassir ta' bosta trattamenti speċifiċi għal ċerti kategoriji ta' pożizzjonijiet ta' titolizzazzjoni. Il-komparabbiltà fost l-istituzzjonijiet tiġi msaħħa u l-ispejjeż tal-konformità jiġu mnaqqsa b'mod sostanzjali.
               
            
            
               •Id-drittijiet fundamentali
            
            
               
                  Il-proposta ma għandhiex konsegwenzi għall-protezzjoni tad-drittijiet fundamentali.
               
            
            
               4.IMPLIKAZZJONIJIET BAĠITARJI
            
            
               
                  Din il-proposta ma għandhiex implikazzjonijiet baġitarji.
               
            
         
         
            
               5.ELEMENTI OĦRAJN
            
            
               •Il-pjanijiet ta' implimentazzjoni u l-arranġamenti għall-monitoraġġ, l-evalwazzjoni u r-rappurtar
            
            
               Isir monitoraġġ mill-qrib tal-impatt tal-qafas il-ġdid b'kooperazzjoni mal-EBA u mal-awtoritajiet superviżorji kompetenti abbażi tal-arranġamenti għar-rappurtar superviżorju u r-rekwiżiti ta' divulgazzjoni mill-istituzzjonijiet previsti fis-CRR. Il-monitoraġġ u l-evalwazzjoni tal-qafas il-ġdid jiġu implimentati wkoll f'livell globali, b'attenzjoni partikolari għall-BCBS bħala parti mill-missjoni tiegħu.
            
            
               •Dokumenti ta' spjegazzjoni (għad-direttivi)
            
            
               
                  Mhux applikabbli.
               
            
            
               6.SPJEGAZZJONI DETTALJATA TAD-DISPOŻIZZJONIJIET SPEĊIFIĊI TAL-PROPOSTA
            
            
               (a)Interazzjoni u konsistenza bejn l-elementi tal-pakkett
            
            
               Dan ir-Regolament jifforma pakkett leġiżlattiv mar-Regolament dwar it-Titolizzazzjoni propost. Kif ġie rrimarkat minn ħafna partijiet interessati matul il-proċess ta' konsultazzjoni, l-iżvilupp tal-kriterji tal-eliġibbiltà STS "minnu nnifsu" mhux se jkun biżżejjed sabiex jintlaħaq l-għan tal-qawmien mill-ġdid tas-swieq tat-titolizzazzjoni tal-UE jekk ma jkunx akkumpanjat minn trattament prudenzjali ġdid, inkluż fil-qasam tar-rekwiżiti kapitali, li jirrifletti aħjar il-karatteristiċi speċifiċi tagħhom.  
            
            
               Ir-rekwiżiti kapitali għal pożizzjonijiet fit-titolizzazzjoni, inkluż it-trattament aktar sensittiv għar-riskji għat-titolizzazzjonijiet STS, huma stabbiliti fil-proposta preżenti, filwaqt li l-kriterji tal-eliġibbiltà għat-titolizzazzjonijiet STS, flimkien ma' dispożizzjonijiet trans-settorjali oħrajn, jinsabu fir-Regolament dwar it-Titolizzazzjoni. Dawn notevolment jinkludu d-dispożizzjonijiet kollha dwar ir-ritensjoni tar-riskju, id-diliġenza dovuta u r-rekwiżiti ta' divulgazzjoni, preċedentement inklużi fil-Parti V tas-CRR. L-istess japplika għal xi definizzjonijiet oriġinarjament inklużi fl-Artikolu 4, li huma ta' natura ġenerali u li, għalhekk, ġew ittrasferiti għall-qafas leġiżlattiv trans-settorjali.
            
            
               Il-proposta attwali tiġi segwita fi stadju aktar tard minn emenda fl-Att Delegat tal-LCR sabiex dan jiġi allinjat mar-Regolament dwar it-Titolizzazzjoni. B'mod partikolari, il-kriterji tal-eliġibbiltà għat-titolizzazzjonijiet bħala l-assi tal-Livell 2B fl-Artikolu 13 tal-Att Delegat tal-LCR jiġu emendati sabiex dan isir konsistenti mal-kriterji STS ġenerali kif stipulat fir-Regolament dwar it-Titolizzazzjoni. L-emendi ta' dan l-Att Delegat ma jistgħux isiru f'dan iż-żmien minħabba li jsegwu proċedura differenti u jiddependu fuq l-eżitu tan-negozjati leġiżlattivi fuq dan il-pakkett.
            
            
               (b)Kalkolu tal-ammonti ponderati għar-riskji għal pożizzjonijiet ta' titolizzazzjoni
            
            
               Sabiex jiġu ppreservati u jissaħħu l-konsistenza interna u l-koerenza ġenerali tat-test, il-Kapitolu 5 sħiħ tat-Titolu II, il-Parti Tlieta tas-CRR huma sostitwiti permezz tal-proposta attwali, għalkemm bosta Artikoli huma soġġetti għal raffinamenti limitati. Dan jikkonċerna b'mod partikolari t-Taqsima 2 (Rikonoxximent ta' trasferiment tar-riskju sinifikanti), parti mit-Taqsima 3 (Subtaqsima 1: Dispożizzjonijiet Ġenerali) u t-Taqsima 4 (Valutazzjonijiet tal-kreditu esterni).
            
            
            
               L-aktar bidliet rilevanti jinsabu fl-Artikoli ġodda minn 254 sa 270a. Abbażi tal-qafas tal-BCBS rivedut, hija implimentata sekwenza ġdida ta' approċċi applikabbli għall-kalkolu tal-Assi Mwieżna għar-Riskji (RWAs) għall-iskoperturi tat-titolizzazzjoni. L-użu ta' kull wieħed mill-approċċi jiddependi fuq l-informazzjoni disponibbli għall-istituzzjoni li jkollha l-pożizzjoni ta' titolizzazzjoni. Din il-ġerarkija unika ta' approċċi tapplika kemm għall-istituzzjonijiet li jużaw l-approċċ standardizzat (SA) kif ukoll għal dawk li jużaw l-approċċ ibbażat fuq klassifikazzjonijiet interni (IRB) għar-riskju ta' kreditu.
            
            
               (c)Ġerarkija ġdida ta' approċċi (l-Artikoli ġodda minn 254 sa 270bis)
            
            
               L-Approċċ Ibbażat fuq Klassifikazzjonijiet Interni (SEC-IRBA) huwa fil-quċċata tal-ġerarkija riveduta u juża l-informazzjoni KIRB bħala input ewlieni. KIRB hija l-imposta kapitali għall-iskoperturi sottostanti bl-użu tal-qafas IRB (l-approċċ avvanzat jew l-approċċ bażiku). Sabiex juża s-SEC-IRBA, il-bank ikollu: (i) mudell ta' IRB approvat minn awtorità ta' superviżjoni għat-tip ta' skoperturi sottostanti fil-pula ta' titolizzazzjonijiet; u (ii) biżżejjed informazzjoni għall-istima tal-KIRB. Billi l-effetti rilevanti tal-maturità ma jinqabdux kompletament permezz tal-KIRB biss, is-SEC-IRBA jinkorpora espliċitament il-maturità tas-segment bħala xprunatur tar-riskju addizzjonali. Id-definizzjoni ta' maturità tas-segment hija bbażata fuq il-maturità medja ponderata tal-flussi ta' flus kuntrattwali tas-segment. Minflok tikkalkula l-maturità medja ponderata, istituzzjoni hija permessa li tagħżel li sempliċiment tuża l-maturità legali finali (bl-applikazzjoni ta' telf impost). Limitu massimu ta' 5 snin u limitu minimu ta' sena (1) huma applikabbli fil-każijiet kollha.
            
            
               Istituzzjoni li ma tistax tikkalkula l-KIRB għal xi pożizzjoni ta' titolizzazzjoni jkollha tuża l-Approċċ Ibbażat fuq Klassifikazzjonijiet Esterni (SEC-ERBA) għall-kalkolu tal-ammonti ta' skoperturi ponderati skont ir-riskju. Skont l-ERBA, l-RWs huma assenjati skont valutazzjonijiet ta' kreditu (jew klassifikazzjonijiet inferiti), is-superjorità tal-pożizzjoni u l-granularità tal-pula sottostanti. Meta istituzzjoni ma tkunx tista' tuża s-SEC-ERBA, tapplika minflok l-Approċċ Standardizzat tat-Titolizzazzjoni (SEC-SA). L-SA tuża l-KSA, jiġifieri, il-ħlas ta' kapital għal skoperturi sottostanti skont l-SA, u fattur "W", li huwa l-proporzjon bejn is-somma tal-ammont tal-pula kollha sottostanti ta' skoperturi li huma inadempjenti għall-ammont totali ta' skoperturi sottostanti. Meta s-SEC-ERBA tirriżulta f'rekwiżiti kapitali regolatorji li mhumiex proporzjonati għar-riskju tal-kreditu inkorporat fl-iskoperturi sottostanti għal titolizzazzjoni, l-istituzzjonijiet jistgħu japplikaw is-SEC-SA direttament fir-rigward tal-pożizzjonijiet ta' dik it-titolizzazzjoni, soġġett għar-reviżjoni tal-awtorità kompetenti.     
            
            
               Istituzzjoni li ma tistax tuża SEC-IRBA, SEC-ERBA jew SEC-SA għal skopertura ta' titolizzazzjoni partikolari, ikollha tassenja piż tar-riskju ta' 1,250 % lill-iskopertura.
            
            
               Limitu minimu tal-piż tar-riskju ta' 15 % huwa stabbilit għall-iskoperturi tat-titolizzazzjonijiet kollha u għat-tliet approċċi kollha. Il-limitu minimu tal-piż tar-riskju huwa ġustifikat minn ċerti riskji, inklużi riskji marbuta mal-mudell u mal-aġenzija, li forsi huma aktar akuti għall-iskoperturi tat-titolizzazzjonijiet milli huma għal kategoriji oħrajn ta' skoperturi u jistgħu jwasslu għal ċertu ammont ta' inċertezza fl-estimi kapitali, minkejja t-titjib fis-sensittività għar-riskji globali tal-qafas il-ġdid.
            
            
               (d)Trattament aktar sensittiv għar-riskji tat-titolizzazzjonijiet STS
            
         
         
            
               Trattament prudenzjali aktar sensittiv għar-riskji huwa pprovdut għat-titolizzazzjonijiet STS skont il-metodoloġija proposta mill-EBA fir-rapport dwar it-titolizzazzjonijiet li jikkwalifikaw taħt it-tliet (3) approċċi ġodda kollha għall-kalkolu tal-RWAs (l-Artikoli ġodda 260, 262 u 264). It-tliet (3) approċċi huma kkalibrati mill-ġdid għas-segmenti kollha sabiex jiġġeneraw imposti kapitali aktar baxxi għall-pożizzjonijiet fi tranżazzjonijiet li jikkwalifikaw bħala titolizzazzjonijiet STS.
            
            
               Minbarra l-kalibrazzjoni mill-ġdid tat-tliet (3) approċċi, il-pożizzjonijiet superjuri fit-titolizzazzjonijiet STS jibbenifikaw ukoll minn limitu minimu aktar baxx ta' 10 % (minflok 15 %, li jibqa' applikabbli kemm għall-pożizzjonijiet mhux superjuri fit-titolizzazzjonijiet STS, kif ukoll għat-titolizzazzjonijiet mhux STS b'mod ġenerali). Dan ġie stabbilit sabiex jirrikonoxxi, abbażi tal-analiżi tal-EBA, il-prestazzjoni storika materjalment aħjar tas-segmenti STS superjuri fir-rigward tas-segmenti mhux superjuri li jikkwalifikaw, li huwa ġustifikat għal kollox mill-fatt li l-karatteristiċi STS jistgħu jnaqqsu b'mod materjali r-riskji għall-aġenzija u għall-mudell.
            
            
               Għall-finijiet tal-kalkolu tal-ammonti ta' skoperturi ponderati għar-riskju, it-titolizzazzjonijiet STS eliġibbli, kif definiti skont ir-Regolament dwar it-Titolizzazzjoni, għandhom jissodisfaw ir-rekwiżiti addizzjonali relatati mal-iskoperturi sottostanti, jiġifieri l-istandards għall-għoti tal-krediti, il-granularità minima u l-Piżijiet tar-Riskji (Risk Weights, RWs) massimi skont l-approċċ SA. Huma stabbiliti wkoll kriterji addizzjonali speċifiċi għall-Karti Kummerċjali Garantiti b'Assi (Asset Backed Commercial Paper, "ABCP").
            
            
            
               (e)Limiti massimi
            
            
               •Il-piż tar-riskju massimu għall-pożizzjonijiet ta' titolizzazzjoni superjuri (l-Artikolu ġdid 267)
            
            
               Skont l-hekk imsejjaħ "approċċ ta' trasparenza", pożizzjoni ta' titolizzazzjoni tirċievi RW massimu ugwali għall-RW medju applikabbli għall-iskoperturi sottostanti. Skont ir-regoli eżistenti, l-approċċ ta' trasparenza jista' jintuża għall-kalkolu tal-iskopertura ponderata għar-riskju tal-pożizzjonijiet mhux klassifikati (l-Artikolu 253 CRR). Issa huwa propost, skont il-qafas tal-BCBS rivedut, li l-approċċ ta' trasparenza jkun permess biss għall-pożizzjonijiet ta' titolizzazzjoni superjuri, kemm jekk il-pożizzjoni rilevanti tkun ikklassifikata kif ukoll jekk le u irrispettivament mill-approċċ użat għall-pula sottostanti ta' skoperturi (SA jew IRBA), diment li l-bank ikun jista' jiddetermina l-KIRB jew il-KSA għall-iskoperturi sottostanti. Fid-dawl tat-titjib tal-kreditu li jirċievu s-segmenti superjuri minn segmenti subordinati, istituzzjoni ma għandhiex bżonn ikollha tapplika piż ta' riskju ogħla għal pożizzjoni ta' titolizzazzjoni superjuri minn dak li tħaddan fir-rigward tal-iskoperturi sottostanti direttament.
            
            
               •Rekwiżiti kapitali massimi (l-Artikolu ġdid 268)
            
            
               Bħalissa huwa previst limitu massimu globali f'termini tal-ammonti massimi tal-iskopertura ponderata għar-riskju għall-istituzzjonijiet li jistgħu jikkalkulaw il-KIRB (l-Artikolu 260). Issa huwa propost li a) jinżamm dan it-trattament, jiġifieri l-istituzzjonijiet li jużaw is-SEC-IRBA għal proċess ta' titolizzazzjoni jistgħu japplikaw ir-rekwiżiti kapitali massimi għal dik il-pożizzjoni ugwali għar-rekwiżit kapitali li kien jinżamm kontra l-iskoperturi sottostanti skont l-IRB li kieku ma ġewx titolizzati; u b) jestendi l-istess trattament għall-istituzzjoni oriġinatriċi u dik li tisponsorizza bl-użu ta' SEC-ERBA u SEC-SA. Dan jista' jiġi ġustifikat fuq il-bażi li, mill-perspettiva ta' oriġinatur, il-proċess ta' titolizzazzjoni jista' jitqies bħala simili għall-mitigazzjoni tar-riskju ta' kreditu, jiġifieri, huwa għandu l-effett li jittrasferixxi mill-inqas uħud mir-riskji tal-iskoperturi sottostanti lil parti oħra. Minn din il-perspettiva, diment li l-kundizzjonijiet għal trasferiment ta' riskju sinifikanti jiġu ssodisfati, ma jkunx ġustifikat għal istituzzjoni li jkollha żżomm aktar kapital wara t-titolizzazzjoni milli qabel, minħabba li r-riskji assoċjati mal-iskoperturi sottostanti jitnaqqsu permezz tal-proċess ta' titolizzazzjoni. 
            
            
               (f)L-eliminazzjoni ta' trattament speċjali għal ċerti skoperturi 
            
            
               Sabiex tkompli titnaqqas il-kumplessità fil-qafas u tittejjeb il-konsistenza fil-qafas ta' titolizzazzjoni, huwa propost li jiġu eliminati serje ta' trattamenti speċjali li huma previsti bħalissa fis-CRR 
            
            
               –Pożizzjonijiet tat-tieni telf jew aħjar fil-programmi ABCP (l-Artikolu 254 attwali);
            
            
               –It-trattament ta' faċilitajiet ta' likwidità mhux ikklassifikati (l-Artikolu 255 attwali); 
            
            
               –Titolizzazzjonijiet ta' fondi proprji addizzjonali ta' skoperturi ċirkolanti b'dispożizzjonijiet ta' ammortizzament antiċipat (l-Artikolu 256 attwali).
            
            
               (g)It-trattament ta' skoperturi speċifiċi
            
            
               •Rititolizzazzjonijiet (L-Artikolu 269 ġdid)
            
            
               Verżjoni aktar konservattiva tas-SEC-SA tkun l-uniku approċċ disponibbli għall-pożizzjonijiet ta' titolizzazzjoni li jkunu soġġetti għal limitu minimu ferm ogħla tal-piż tar-riskju (100 %).
            
            
               •Pożizzjonijiet superjuri fit-titolizzazzjonijiet tal-SMEs (l-Artikolu 270 ġdid)
            
            
               Meta wieħed iqis li l-għan ewlieni tal-pakkett ta' titolizzazzjoni huwa li jikkontribwixxi għall-ġenerazzjoni ta' fluss adegwat ta' finanzjament sabiex jappoġġa t-tkabbir ekonomiku tal-UE, kif ukoll li l-SMEs jikkostitwixxu s-sinsla tal-ekonomija tal-UE, fir-Regolament preżenti hija inkluża dispożizzjoni speċifika dwar it-titolizzazzjonijiet tal-SMEs (l-Artikolu 270). Din hija mmirata b'mod partikolari għal dawk it-titolizzazzjonijiet ta' self lill-SMEs fejn ir-riskju ta' kreditu relatat mas-segment intermedju (u f'xi każijiet is-segment subordinat) huwa garantit minn lista ristretta ta' partijiet terzi, inkluż, b'mod partikolari, il-gvern ċentrali jew bank ċentrali ta' Stat Membru, jew inkella kontro-garantit minn waħda minnhom (ġeneralment, din l-iskema tiġi definita bħala "kopertura segmentata"). Minħabba r-rilevanza ta' dawn l-iskemi sabiex il-kapital ħieles ikun jista' jintuża biex jiżdied is-self lill-SMEs, huwa propost li jingħata trattament aktar sensittiv għar-riskji, ekwivalenti għal dak previst għat-titolizzazzjonijiet STS, lis-segment superjuri miżmum mill-istituzzjoni oriġinatriċi. Sabiex tikkwalifika għal dan it-trattament, it-titolizzazzjoni tikkonforma ma' serje ta' rekwiżiti operattivi, inklużi kriterji STS applikabbli. Meta tranżazzjonijiet bħal dawn jibbenefikaw minn dan it-tip ta' garanzija jew kontrogaranzija, it-trattament regolatorju preferenzjali tal-kapital li jkun disponibbli għalihom skont ir-Regolament (UE) Nru 575/2013 ikun mingħajr preġudizzju għall-konformità mar-regoli dwar l-Għajnuna mill-Istat.  
            
            
         
         
            
               (h)Elementi ewlenin oħrajn
            
            
               •Emendi għall-Ħames Parti (Skoperturi għar-Riskju tal-Kreditu Trasferit)
            
            
               B'kunsiderazzjoni tal-introduzzjoni parallela fir-Regolament dwar it-Titolizzazzjoni ta' qafas ġenerali dwar ir-rekwiżiti għall-istituzzjonijiet oriġinaturi, sponsors u investituri applikabbli għas-setturi finanzjarji kollha, id-dispożizzjonijiet kollha inklużi fil-Ħames Parti (l-Artikoli minn 404 sa 410) jitħassru. Huma biss il-kontenut tal-Artikolu 407 (Piż tar-riskju addizzjonali) u l-awtorizzazzjoni korrispondenti tal-Kummissjoni għall-adozzjoni ta' ITS
                  8
                li jinżammu u dawn jinsabu fl-Artikolu 270bis ġdid.
            
            
               •Emendi għall-Artikolu 456
            
            
               Huwa propost li l-Artikolu 456 jiġi emendat sabiex il-Kummissjoni tingħata s-setgħa, kif inhu l-każ għal kategoriji oħrajn ta' rekwiżiti ta' fondi proprji, tadotta atti delegati sabiex tinkorpora kull żviluppi rilevanti fil-livell internazzjonali b'attenzjoni partikolari għall-fluss tax-xogħol kontinwu tal-BCBS.
            
            
               •Klawżola ta' reviżjoni (l-Artikolu 519a)
            
            
               Fi żmien tliet snin mid-data tad-dħul fis-seħħ ta' dan ir-Regolament, il-Kummissjoni tirrapporta lill-Parlament Ewropew u lill-Kunsill dwar l-impatt tal-qafas kapitali regolatorju ġdid fuq is-swieq tat-titolizzazzjoni tal-UE. Fuq il-bażi tal-analiżi tagħha u filwaqt li tqis l-iżviluppi regolatorji internazzjonali u l-ħtieġa li tiġi salvagwardjata l-istabbiltà finanzjarja, il-Kummissjoni tista' tipproponi aktar emendi għas-CRR fir-rigward, inter alia, tal-ġerarkija ta' approċċi f'konformità mal-Artikolu 456. 
            
            
               •Dħul fis-seħħ
            
            
               Id-dħul fis-seħħ tad-dispożizzjonijiet il-ġodda huwa maħsub għal […]. 
            
            
               2015/0225 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
            
               li jemenda r-Regolament (UE) Nru 575/2013 dwar ir-rekwiżiti prudenzjali għall-istituzzjonijiet ta' kreditu u għad-ditti ta' investiment
            
            
               (Test b'rilevanza għaż-ŻEE)
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea u, b'mod partikolari, l-Artikolu 114 tiegħu,
            
            
               Wara li kkunsidraw il-proposta mill-Kummissjoni Ewropea,
            
            
               Wara li l-abbozz tal-att leġiżlattiv intbagħat lill-parlamenti nazzjonali,
            
            
               Wara li kkunsidraw l-opinjoni tal-Kumitat Ekonomiku u Soċjali Ewropew
                  9
               ,
            
            
               Filwaqt li jaġixxu skont il-proċedura leġiżlattiva ordinarja,
            
         
         
            
               Billi:
            
            
               (1)It-titolizzazzjonijiet huma parti kostitwenti importanti minn swieq finanzjarji li jiffunzjonaw sewwa safejn dawn jikkontribwixxu għad-diversifikazzjoni tas-sorsi ta' finanzjament tal-istituzzjonijiet u l-ħruġ tal-kapital regolatorju, li mbagħad jistgħu jiġu allokati mill-ġdid sabiex jappoġġaw self ulterjuri. Barra minn hekk, it-titolizzazzjonijiet jipprovdu lill-istituzzjonijiet u lil parteċipanti oħrajn fis-suq b'opportunitajiet ta' investiment addizzjonali, sabiex b'hekk jippermettu d-diversifikazzjoni tal-portafoll u l-iffaċilitar tal-fluss ta' finanzjament lil negozji u individwi kemm fl-Istati Membri kif ukoll fuq bażi transfruntieri madwar l-Unjoni kollha. Madankollu, dawn il-benefiċċji għandhom jiġu mwieżna kontra l-ispejjeż potenzjali tagħhom. Kif deher matul l-ewwel fażi tal-kriżi finanzjarja li bdiet fis-sajf tal-2007, il-prattiki skorretti fis-swieq tat-titolizzazzjoni rriżultaw f'theddidiet sinifikanti għall-integrità tas-sistema finanzjarja, jiġifieri minħabba ingranaġġ eċċessiv, strutturi opaki u kumplessi li għamlu l-ipprezzar problematiku, dipendenza mekkanistika fuq klassifikazzjonijiet esterni jew allinjament ħażin bejn l-interessi tal-investituri u tal-oriġinaturi ("riskji tal-aġenzija").
            
            
               (2)Fis-snin riċenti, il-volumi ta' titolizzazzjonijiet maħruġa fl-Unjoni baqgħu taħt il-quċċata li kienu laħqu qabel il-kriżi għal numru ta' raġunijiet, fosthom l-istigma ġeneralment assoċjata ma' dawn it-tranżazzjonijiet. L-irkupru tas-swieq ta' titolizzazzjoni għandu jkun ibbażat fuq prattiki tas-swieq prudenti u korretti sabiex tiġi evitata r-rikorrenza tas-sett ta' ċirkostanzi li wasslu għall-kriżi finanzjarja. Għal dan il-għan, ir-Regolament [Regolament dwar it-Titolizzazzjoni] jistabbilixxi l-elementi sostantivi ta' qafas ta' titolizzazzjoni ewlieni, bi kriterji ad hoc għall-identifikazzjoni ta' titolizzazzjonijiet sempliċi, trasparenti u standardizzati ("STS") u sistema ta' superviżjoni għall-monitoraġġ tal-applikazzjoni korretta ta' dawn il-kriterji minn oriġinaturi, sponsors, emittenti u investituri istituzzjonali. Barra minn hekk, ir-Regolament [Regolament dwar it-Titolizzazzjoni] jipprevedi sett ta' rekwiżiti komuni dwar ir-ritensjoni tar-riskji, id-diliġenza dovuta u d-divulgazzjoni għas-setturi tas-servizzi finanzjarji kollha. 
            
            
               (3)B'mod konsistenti mal-għanijiet tar-Regolament [Regolament dwar it-Titolizzazzjoni], ir-rekwiżiti kapitali regolatorji stipulati fir-Regolament (UE) Nru 575/2013 għall-istituzzjonijiet li joriġinaw, jisponsorjaw jew jinvestu f'titolizzazzjonijiet għandhom jiġu emendati sabiex ikunu jirriflettu b'mod adegwat il-karatteristiċi speċifiċi tat-titolizzazzjonijiet STS u jindirizzaw in-nuqqasijiet tal-qafas li saru evidenti matul il-kriżi finanzjarja, jiġifieri d-dipendenza mekkanistika tiegħu fuq klassifikazzjonijiet esterni, il-piżijiet tar-riskji eċċessivament baxxi għas-segmenti tat-titolizzazzjonijiet ikklassifikati bħala għoljin u, bil-maqlub, il-piżijiet tar-riskji eċċessivament għoljin għas-segmenti kklassifikati bħala baxxi, kif ukoll is-sensittività insuffiċjenti għar-riskji. Fil-11 ta' Diċembru 2014, il-Kumitat ta' Basel għas-Superviżjoni Bankarja (Basel Committee for Banking Supervision, "BCBS") ippubblika r-"Reviżjonijiet għall-qafas ta' titolizzazzjoni" (il-"Qafas ta' Basel Rivedut") tiegħu li jippreżenta d-diversi bidliet fl-istandards kapitali regolatorji għat-titolizzazzjonijiet bil-għan li jiġu indirizzati speċifikament dawk in-nuqqasijiet. L-emendi fir-Regolament (UE) Nru 575/2013 għandhom jieħdu kont tad-dispożizzjonijiet tal-Qafas Rivedut ta' Basel.  
            
            
               (4)Ir-rekwiżiti kapitali għal pożizzjonijiet f'titolizzazzjoni skont ir-Regolament (UE) Nru 575/2013 għandhom ikunu soġġetti għall-istess metodi ta' kalkolu għall-istituzzjonijiet kollha. Fl-ewwel istanza u biex titneħħa kull forma ta' dipendenza mekkanika fuq il-klassifikazzjonijiet esterni, istituzzjoni għandha tuża l-kalkoli tagħha dwar ir-rekwiżiti kapitali regolatorji meta l-istituzzjoni jkollha permess biex tuża l-Approċċ Ibbażat fuq Klassifkazzjonijiet Interni (l-"IRB") fir-rigward ta' skoperturi tal-istess tip bħal dawk sottostanti għat-titolizzazzjoni u tkun tista' tikkalkula r-rekwiżiti kapitali regolatorji fir-rigward tal-iskoperturi sottostanti bħallikieku dawn qatt ma kienu ġew titolizzati ("Kirb"), f'kull każ soġġetti għal ċerti inputs definiti minn qabel (is-"SEC-IRBA"). Approċċ Ibbażat fuq Klassifikazzjonijiet Esterni ta' Titolizzazzjoni (is-"SEC-ERBA") għandu mbagħad ikun disponibbli għal istituzzjonijiet li ma jistgħux jużaw is-SEC-IRBA fir-rigward tal-pożizzjonijiet tagħhom f'titolizzazzjoni partikolari. Skont is-SEC-ERBA, ir-rekwiżiti kapitali għandhom jiġu assenjati għal segmenti ta' titolizzazzjoni fuq il-bażi tal-klassifikazzjoni esterna tagħhom. Meta l-ewwel żewġ approċċi ma jkunux disponibbli jew l-użu tas-SEC-ERBA jirriżulta f'rekwiżiti kapitali regolatorji sproporzjonati meta mqabbla mar-riskju tal-kreditu inkorporat fl-iskoperturi sottostanti, l-istituzzjonijiet għandhom ikunu jistgħu japplikaw l-Approċċ Standardizzat tat-Titolizzazzjoni (is-"SEC-SA") li għandu jinvoka formula pprovduta mis-superviżur li tuża bħala input ir-rekwiżiti kapitali li jiġu kkalkulati skont l-Approċċ Standardizzat għar-riskju tal-kreditu (l-"SA", Standardised Approach) fir-rigward tal-iskoperturi sottostanti jekk dawn ma kinux ġew titolizzati ("Ksa"). 
            
            
               (5)Ir-riskji tal-aġenzija u tal-mudell huma aktar prevalenti għat-titolizzazzjonijiet milli għal assi finanzjarji oħrajn u jagħtu lok għal ċertu grad ta' inċertezza fil-kalkolu tar-rekwiżiti kapitali għat-titolizzazzjonijiet, anki wara li jkunu ttieħdu f'kunsiderazzjoni l-ixprunaturi tar-riskji kollha xierqa. Sabiex dawk ir-riskji jinqabdu b'mod adegwat, ir-Regolament (UE) Nru 575/2013 għandu jiġi emendat sabiex jipprevedi limitu minimu tal-piż tar-riskju ta' 15 % għall-pożizzjonijiet kollha ta' titolizzazzjoni. Madankollu, ir-rititolizzazzjonijiet juru kumplessità u riskji akbar u, għaldaqstant, il-pożizzjonijiet fihom għandhom ikunu soġġetti għal kalkolu aktar konservattiv tal-kapital regolatorju u għal limitu minimu tal-piż tar-riskju ta' 100 %. 
            
            
               (6)L-istituzzjonijiet ma għandhomx jintalbu japplikaw għal pożizzjoni superjuri piż ta' riskju ogħla minn dak li kienu japplikaw li kieku din kienet qed iżżomm l-iskoperturi sottostanti direttament, sabiex b'hekk dan jirrifletti l-benefiċċju tat-titjib tal-kreditu li jirċievu l-pożizzjonijiet superjuri minn segmenti subordinati fl-istruttura tat-titolizzazzjoni. Għalhekk, ir-Regolament (UE) Nru 575/2013 għandu għalhekk jipprevedi approċċ ta' "trasparenza" li permezz tiegħu pożizzjoni ta' titolizzazzjoni superjuri għandha tiġi assenjata piż ta' riskju massimu ugwali għall-piż ta' riskju medju applikabbli għall-iskoperturi sottostanti, u tali approċċ għandu jkun disponibbli irrispettivament minn jekk il-pożizzjoni rilevanti tkunx ikklassifikata jew mhux ikklassifikata u irrispettivament mill-approċċ użat għall-pula sottostanti (l-Approċċ Standardizzat jew l-IRB), soġġett għal ċerti kundizzjonijiet. 
            
            
               (7)Limitu massimu ġenerali f'termini tal-ammonti massimi ta' skopertura ponderata għar-riskji huwa disponibbli taħt il-qafas attwali għall-istituzzjonijiet li jistgħu jikkalkolaw ir-rekwiżiti kapitali għall-iskoperturi sottostanti skont l-approċċ IRB bħallikieku dawk l-iskoperturi ma kinux ġew titolizzati (KIRB). Sakemm il-proċess ta' titolizzazzjoni jnaqqas ir-riskju assoċjat mal-iskoperturi sottostanti, dan il-limitu massimu għandu jkun disponibbli għall-istituzzjonijiet oriġinaturi u sponsors kollha, irrispettivament mill-approċċ li jużaw għall-kalkolu tar-rekwiżiti kapitali regolatorji għall-pożizzjonijiet fit-titolizzazzjoni. .
            
            
               (8)Kif ġie rrimarkat mill-Awtorità Bankarja Ewropea (EBA) fir-"Rapport dwar it-Titolizzazzjonijiet li Jikkwalifikaw" tagħha ta' Ġunju 2015
                  10
               , l-evidenza empirika dwar l-inadempjenzi u t-telf turi li t-titolizzazzjonijiet STS urew prestazzjoni aħjar minn titolizzazzjonijiet oħrajn matul il-kriżi finanzjarja, li jirrifletti l-użu ta' strutturi sempliċi u trasparenti u prattiki ta' eżekuzzjoni robusti fit-titolizzazzjoni STS, li jwasslu għal riskji ta' kreditu, operattivi u ta' aġenzija aktar baxxi. Għalhekk, huwa xieraq li r-Regolament (UE) Nru 575/2013 jiġi emendat sabiex jipprevedi kalibrazzjoni xierqa sensittiva għar-riskji għat-titolizzazzjonijiet STS bil-mod rakkomandat mill-EBA fir-Rapport tagħha li jinvolvi, b'mod partikolari, limitu minimu aktar baxx tal-piż tar-riskju ta' 10 % għall-pożizzjonijiet superjuri.  
            
            
               (9)Id-definizzjoni ta' titolizzazzjonijiet STS għall-finijiet tal-kapital regolatorju skont ir-Regolament (UE) Nru 575/2013 għandha tiġi limitata għat-titolizzazzjonijiet meta s-sjieda tal-iskoperturi sottostanti tiġi ttrasferita lill-Entità bi Skop Speċjali ("titolizzazzjonijiet tradizzjonali"). Madankollu, l-istituzzjonijiet li jżommu pożizzjonijiet superjuri f'titolizzazzjonijiet sintetiċi appoġġjati minn pula sottostanti ta' self lil intrapriżi żgħar u ta' daqs medju ("SMEs") għandhom jitħallew japplikaw għal dawn il-pożizzjonijiet ir-rekwiżiti kapitali aktar baxxi disponibbli għat-titolizzazzjonijiet STS meta tali tranżazzjonijiet jitqiesu bħala li huma ta' kwalità għolja b'konformità ma' ċerti kriterji stretti. B'mod partikolari, meta tali subsett ta' titolizzazzjonijiet sintetiċi jibbenifika mill-garanzija jew mill-kontrogaranzija mill-gvern ċentrali jew mill-bank ċentrali ta' Stat Membru, it-trattament tal-kapital regolatorju preferenzjali li jkun disponibbli għalihom skont ir-Regolament (UE) Nru 575/2013 huwa bla ħsara għall-konformità mar-regoli dwar l-Għajnuna mill-Istat.  
            
            
               (10)Għandhom isiru biss bidliet konsegwenzjali fil-bqija tar-rekwiżiti kapitali regolatorji għat-titolizzazzjonijiet fir-Regolament (UE) Nru 575/2013 safejn dawn ikunu neċessarji sabiex jirriflettu l-ġerarkija ġdida ta' approċċi u d-dispożizzjonijiet speċjali għat-titolizzazzjonijiet STS. B'mod partikolari, id-dispożizzjonijiet relatati mar-rikonoxximent ta' trasferiment ta' riskju sinifikanti u r-rekwiżiti dwar il-valutazzjonijiet ta' kreditu esterni għandhom ikomplu japplikaw sostanzjalment fl-istess termini kif qegħdin jagħmlu bħalissa. Madankollu, il-Ħames Parti tar-Regolament (UE) Nru 575/2013 għandha titħassar fl-intier tagħha bl-eċċezzjoni tar-rekwiżit li jinżammu l-piżijiet ta' riskji addizzjonali li għandhom jiġu imposti fuq l-istituzzjonijiet li jinstabu li qegħdin jiksru d-dispożizzjonijiet fil-Kapitolu 2 tar-Regolament [Regolament dwar it-Titolizzazzjoni].
            
            
               (11)Fid-dawl tad-dibattitu li jinsab għaddej fil-BCBS dwar il-konvenjenza tal-kalibrazzjoni mill-ġdid tal-Qafas ta' Basel Rivedut sabiex ikun jirrifletti l-karatteristiċi speċifiċi tat-titolizzazzjonijiet STS, il-Kummissjoni għandha tingħata s-setgħa li tadotta att delegat bil-għan li tkun tista' tagħmel emendi ulterjuri fir-rekwiżiti kapitali regolatorji għat-titolizzazzjoni fir-Regolament (UE) Nru 575/2013 sabiex tieħu kont tal-eżitu ta' dawn id-diskussjonijiet. 
            
            
               (12)Huwa xieraq li l-emendi għar-Regolament (UE) Nru 575/2013 ipprovduti f'dan ir-Regolament japplikaw għat-titolizzazzjonijiet maħruġa fi jew wara l-applikazzjoni ta' dan ir-Regolament u għat-titolizzazzjonijiet pendenti f'dik id-data. Madankollu, għal skopijiet ta' ċertezza legali u biex kemm jista' jkun jitnaqqsu l-ispejjeż ta' tranżizzjoni, l-istituzzjonijiet għandhom jitħallew japplikaw ir-regoli preċedenti għall-pożizzjonijiet ta' titolizzazzjoni kollha pendenti li huma jkollhom f'dik id-data għal perjodu li jintemm fil-[31 ta' Diċembru 2019]. Meta istituzzjoni tuża din l-għażla, it-titolizzazzjonijiet pendenti għandhom ikomplu jkunu soġġetti għar-rekwiżiti kapitali regolatorji stabbiliti fir-Regolament (UE) Nru 575/2013 fil-verżjoni li kienet tapplika qabel id-data ta' applikazzjoni ta' dan ir-Regolament. 
            
            
               ADOTTAW DAN IR-REGOLAMENT:
            
            
               Artikolu 1
               Emenda għar-Regolament (UE) Nru 575/2013
            
            
               Ir-Regolament (UE) Nru 575/2013 huwa emendat kif ġej:
            
            
               (1)L-Artikolu 4(1) huwa emendat kif ġej:
            
            
               (a)Il-Punti (13) u (14) huma sostitwiti b'dawn li ġejjin:
            
            
               "(13)"oriġinatur" tfisser oriġinatur kif definit fl-Artikolu 2(3) tar-[Regolament dwar it-Titolizzazzjoni];
            
            
               (14) "sponsor" tfisser sponsor kif definit fl-Artikolu 2(5) tar-[Regolament dwar it-Titolizzazzjoni];
            
         
         
            
               (b)Il-Punti (61) u (63) huma sostitwiti b'dawn li ġejjin:
            
            
               (61) "titolizzazzjoni" tfisser titolizzazzjoni kif definita fl-Artikolu 2(1) tar-[Regolament dwar it-Titolizzazzjoni];
            
            
                (63) "rititolizzazzjoni" tfisser rititolizzazzjoni kif definita fl-Artikolu 2(4) tar-[Regolament dwar it-Titolizzazzjoni];
            
            
               (c)Il-Punti (66) u (67) huma sostitwiti b'dawn li ġejjin:
            
            
               (66) "entità bi skop speċjali ta' titolizzazzjoni" jew "SSPE" tfisser entità bi skop speċjali ta' titolizzazzjoni jew SSPE kif definita fl-Artikolu 2(2) tar-[Regolament dwar it-Titolizzazzjoni];
            
            
               (67) "segment" tfisser segment kif definit fl-Artikolu 2(6) tar-[Regolament dwar it-Titolizzazzjoni];"
            
            
               (2)Fl-Artikolu 36(1)(k), il-punt (ii) huwa sostitwit b'dan li ġej:
            
            
               "(ii) pożizzjonijiet ta' titolizzazzjoni, skont l-Artikolu 244(1)(b), l-Artikolu 245(1)(b) u l-Artikolu 253;"
            
            
               (3)L-Artikolu 109 jiġi sostitwit b'dan li ġej:
            
            
               "Artikolu 109
            
            
               It-trattament ta' pożizzjonijiet ta' titolizzazzjoni 
            
            
               L-istituzzjonijiet għandhom jikkalkolaw l-ammont ta' skopertura ponderata għar-riskju għal pożizzjoni li għandhom f'titolizzazzjoni skont il-Kapitolu 5."
            
            
               (4)Fl-Artikolu 153, il-paragrafu 7 huwa sostitwit b'dan li ġej:
            
            
               (7)"Għar-riċevibbli korporattivi mixtrija, l-iskontijiet akkwistati rimborżabbli, il-garanziji kollaterali jew parzjali li jipprovdu protezzjoni tal-ewwel telf għal telf minħabba inadempjenza jew telf minħabba dilwizzjoni, jew it-tnejn li huma, jistgħu jiġu ttrattati bħala segment tal-ewwel telf skont il-Kapitolu 5."
            
            
               (5)Fl-Artikolu 154, il-paragrafu 6 huwa sostitwit b'dan li ġej:
            
            
               (6)"Għar-riċevibbli korporattivi mixtrija, l-iskontijiet akkwistati rimborżabbli, il-garanziji kollaterali jew parzjali li jipprovdu protezzjoni tal-ewwel telf għal telf minħabba inadempjenza jew telf minħabba dilwizzjoni, jew it-tnejn li huma, jistgħu jiġu ttrattati bħala segment tal-ewwel telf skont il-Kapitolu 5."
            
            
            
               (6)Fl-Artikolu 197(1), il-punt (h) huwa sostitwit b'dan li ġej:
            
            
               (h)"pożizzjonijiet ta' titolizzazzjoni li mhumiex pożizzjonijiet ta' titolizzazzjoni u li huma soġġetti għal piż ta' riskju ta' 100 % jew inqas skont l-Artikoli minn 261 sa 264 rispettivament;"
            
            
               (7)Il-Kapitolu 5 tat-Titolu II, it-Tielet Parti huwa sostitwit b'dan li ġej:
            
         
         
            
               "KAPITOLU 5
            
            
               Taqsima 1
                  Definizzjonijiet u Kriterji għat-Titolizzazzjonijiet STS
            
            
               Artikolu 242
               Definizzjonijiet
            
            
               Għall-finijiet ta' dan il-Kapitolu, japplikaw id-definizzjonijiet li ġejjin:
            
            
               (1)"għażla eżerċitabbli eżawrjenti" tfisser għażla kuntrattwali li tintitola lill-oriġinatur sabiex jeżerċita l-pożizzjonijiet ta' titolizzazzjoni qabel ma jkunu tħallsu lura l-iskoperturi titolizzati kollha, permezz ta' riakkwist tal-iskoperturi sottostanti li jifdal fil-pula fil-każ ta' titolizzazzjonijiet tradizzjonali jew inkella permezz ta' terminazzjoni tal-protezzjoni ta' kreditu fil-każ ta' titolizzazzjonijiet sintetiċi, fiż-żewġ każijiet meta l-ammont ta' skoperturi sottostanti pendenti jaqa' f'ċertu livell jew taħt ċertu livell speċifikat minn qabel;
            
            
               (2)"strip tal-imgħax biss għat-titjib tal-kreditu" tfisser assi fil-karta tal-bilanċ li jirrappreżenta valutazzjoni tal-flussi tal-flus relatati mal-introjtu ta' marġni futur u huwa segment subordinat fit-titolizzazzjoni; 
            
            
               (3)"faċilità ta' likwidità" tfisser il-pożizzjoni ta' titolizzazzjoni li tirriżulta minn ftehim kuntrattwali sabiex jiġi pprovdut finanzjament li jiżgura l-prontezza tal-flussi tal-flus lill-investituri;
            
            
               (4)"pożizzjoni mhux klassifikata" tfisser pożizzjoni ta' titolizzazzjoni li ma għandhiex valutazzjoni tal-kreditu eliġibbli minn ECAI kif imsemmi fit-Taqsima 4;
            
            
               (5)"pożizzjoni klassifikata" tfisser pożizzjoni ta' titolizzazzjoni li għandha valutazzjoni tal-kreditu eliġibbli minn ECAI kif imsemmi fit-Taqsima 4;
            
            
               (6)"pożizzjoni ta' titolizzazzjoni superjuri" tfisser pożizzjoni appoġġata jew garantita mill-ewwel pretensjoni fuq l-iskoperturi sottostanti kollha, li tinjora, għal dawn il-finijiet, l-ammonti dovuti taħt ir-rata tal-imgħax jew kuntratti derivattivi tal-muniti, miżati jew pagamenti simili oħrajn;
            
            
               (7)"pula ta' IRB" tfisser ġabra ta' skoperturi sottostanti ta' tip li fir-rigward tiegħu l-istituzzjoni għandha permess li tuża l-Approċċ IRB u tista' tikkalkula l-ammonti ta' skoperturi ponderati għar-riskji skont il-Kapitolu 3 għal dawn l-iskoperturi kollha;
            
            
               (8)"pula tal-Approċċ Standardizzat (SA)" tfisser  ġabra ta' skoperturi sottostanti li fir-rigward tagħhom l-istituzzjoni: 
            
            
               (a)ma għandhiex permess li tuża l-Approċċ IRB sabiex tikkalkula l-ammonti ta' skoperturi ponderati għar-riskji skont il-Kapitolu 3;
            
            
               (b)ma tistax tiddetermina l-KIRB;
            
            
               (c)hija altrimenti prekluża milli tuża l-Approċċ IRB mill-awtorità kompetenti tagħha;
            
            
               (9)"pula mħallta" tfisser pula ta' skoperturi sottostanti ta' tip li fir-rigward tiegħu l-istituzzjoni għandha permess li tuża l-Approċċ IRB u tista' tikkalkula l-ammonti ta' skoperturi ponderati għar-riskji skont il-Kapitolu 3 għal uħud mill-iskoperturi, iżda mhux għal kollha kemm huma;
            
            
               (10)"titjib tal-kreditu" tfisser kull arranġament li jipprovdi appoġġ għal pożizzjoni ta' titolizzazzjoni u li jservi sabiex tiżdied il-probabbiltà li pożizzjoni ta' titolizzazzjoni bħal din titħallas lura;
            
            
               (11)"sovrakollateralizzazzjoni" tfisser kull forma ta' titjib tal-kreditu li permezz tagħha jiġu ppreżentati skoperturi sottostanti f'valur ogħla mill-valur tal-pożizzjonijiet ta' titolizzazzjoni";
            
            
               (12)"titolizzazzjoni STS" tfisser titolizzazzjoni li tissodisfa r-rekwiżiti stabbiliti fil-Kapitolu 3 tar-[Regolament dwar it-titolizzazzjoni] u r-rekwiżiti stabbiliti fl-Artikolu 243;
            
            
               (13)"programm ta' karti kummerċjali garantiti b'assi (ABCP)" ifisser programm ta' karti kummerċjali garantiti b'assi (ABCP) kif definit fl-Artikolu 2(7) tar-[Regolament dwar it-Titolizzazzjoni];
            
         
         
            
               (14)"titolizzazzjoni tradizzjonali" tfisser titolizzazzjoni tradizzjonali kif definita fl-Artikolu 2(9) tar-[Regolament dwar it-Titolizzazzjoni];
            
            
               (15)"titolizzazzjoni sintetika" tfisser titolizzazzjoni sintetika kif definita fl-Artikolu 2(10) tar-[Regolament dwar it-Titolizzazzjoni];"
            
            
               (16)"skopertura ċirkolanti" tfisser skopertura ċirkolanti kif definita fl-Artikolu 2 tar-[Regolament dwar it-Titolizzazzjoni];"
            
            
               (17)"dispożizzjoni ta' ammortizzament antiċipat" tfisser dispożizzjoni ta' ammortizzament antiċipat kif definita fl-Artikolu 2(17) tar-[Regolament dwar it-Titolizzazzjoni];
            
            
               (18)"segment tal-ewwel telf" ifisser segment tal-ewwel telf kif definit fl-Artikolu 2(18) tar-[Regolament dwar it-Titolizzazzjoni].
            
            
               (19)"servicer" tfisser servicer kif definit fl-Artikolu 2(13) tar-[Regolament dwar it-Titolizzazzjoni];
            
            
               Artikolu 243
               Kriterji għat-Titolizzazzjonijiet STS
            
            
               (1)Il-pożizzjonijiet fi programm ABCP jikkwalifikaw bħala pożizzjonijiet f'titolizzazzjoni STS għall-finijiet tal-Artikoli 260, 262 u 264, meta jiġu ssodisfati l-kundizzjonijiet li ġejjin:
            
            
               (a)għat-tranżazzjonijiet kollha fil-programm ABCP, l-iskoperturi sottostanti fl-oriġini jissodisfaw il-kundizzjonijiet li taħthom jiġu assenjati, skont l-Approċċ Standardizzat u b'kunsiderazzjoni ta' kwalunkwe mitigazzjoni tar-riskju ta' kreditu eliġibbli, piż ta' riskju ugwali għal jew iżgħar minn 75 % fuq bażi ta' skopertura individwali meta l-iskopertura tkun fil-livell tal-konsumatur jew 100 % għal kull skopertura oħra;
            
            
               (b)il-valur aggregat tal-iskoperturi kollha lil obbligant waħdieni fil-livell tal-programm ABCP ma jaqbiżx il-1 % tal-valur aggregat tal-iskoperturi kollha fil-programm ABCP fil-mument li żdiedu l-iskoperturi fil-programm ABCP. Għall-finijiet ta' dan il-kalkolu, is-self jew il-kirjiet lil grupp ta' klijenti konnessi, imsemmija fil-punt (39) tal-Artikolu 4(1), għandhom jitqiesu bħala skoperturi lil obbligant waħdieni. 
            
            
               Fil-każ ta' riċevibbli tan-negozju, il-punt (b) ma japplikax meta r-riskju ta' kreditu ta' dawk ir-riċevibbli tan-negozju jkun kopert b'mod sħiħ mill-protezzjoni tal-kreditu eliġibbli b'konformità mal-Kapitolu 4, diment li, f'dak il-każ, il-fornitur tal-protezzjoni jkun istituzzjoni, impriża tal-assigurazzjoni jew impriża tar-riassigurazzjoni. Għall-finijiet ta' dan is-subparagrafu, huwa biss il-porzjon tar-riċevibbli tan-negozju li jifdal wara li jiġi kkunsidrat l-effett ta' kull skont fuq il-prezz tax-xiri li jintuża sabiex jiddetermina jekk humiex koperti b'mod sħiħ. 
            
            
               (2)Il-pożizzjonijiet f'titolizzazzjonijiet oħrajn minbarra programm ABCP jikkwalifikaw bħala pożizzjonijiet f'titolizzazzjoni STS għall-finijiet tal-Artikoli 260, 262 u 264 meta jiġu ssodisfati r-rekwiżiti li ġejjin:
            
            
               (a)l-iskoperturi sottostanti joriġinaw skont kriterji korretti u prudenti għall-għoti ta' kreditu kif mitlub skont l-Artikolu 79 tad-Direttiva 2013/36/UE;
            
            
               (b)fil-mument tal-inklużjoni fit-titolizzazzjoni, il-valur aggregat tal-iskoperturi kollha lil obbligant waħdieni fil-pula ma jaqbiżx il-1 % tal-valuri tal-iskopertura tal-valuri aggregati tal-iskoperturi pendenti tal-pula ta' skoperturi sottostanti. Għall-finijiet ta' dan il-kalkolu, is-self jew il-kirjiet lil grupp ta' klijenti konnessi, imsemmija fil-punt (39) tal-Artikolu 4(1), għandhom jitqiesu bħala skoperturi lil obbligant waħdieni;
            
            
               (c)fil-mument tal-inklużjoni tagħhom fit-titolizzazzjoni, l-iskoperturi sottostanti jissodisfaw il-kundizzjonijiet li taħthom jiġu assenjati, skont l-Approċċ Standardizzat u b'kunsiderazzjoni ta' kull mitigazzjoni tar-riskju ta' kreditu eliġibbli, piż ta' riskju ugwali għal jew iżgħar minn:
            
            
               (i)
                     40 % fuq bażi medja ponderata għall-valur tal-iskopertura għall-portafoll meta l-iskoperturi ikunu self garantit minn ipoteki residenzjali jew self residenzjali garantiti kompletament, kif imsemmi fil-paragrafu 1(e) tal-Artikolu 129;
            
            
               (ii)
                     50 % fuq bażi ta' skopertura individwali meta l-iskopertura tkun self garantit minn ipoteka kummerċjali; 
            
            
               (iii)
                     75 % fuq bażi ta' skopertura individwali meta l-iskopertura tkun waħda fil-livell tal-konsumaturi; 
            
            
               (iv)
                     għal skoperturi oħrajn, 100 % fuq bażi ta' skopertura individwali;
            
            
               (d)meta japplikaw il-punti (c)(i) u (ii), is-self garantit minn drittijiet ta' garanzija fi klassifikazzjoni aktar baxxa fuq assi partikolari għandu jiġi inkluż biss fit-titolizzazzjoni meta jkun ġie inkluż fit-titolizzazzjoni wkoll is-self kollu garantit minn drittijiet ta' garanzija fi klassifikazzjoni preċedenti fuq dak l-assi; 
            
         
         
            
               (e)meta japplika l-punt (c)(i), ebda self fil-pula ta' skoperturi sottostanti ma għandu jkollu proporzjon bejn is-self u l-valur ogħla minn 100 %, imkejjel skont il-paragrafu 1(d)(i) tal-Artikolu 129 u l-paragrafu 1 tal-Artikolu 229.
            
            
            
            
               Taqsima 2
                  Rikonoxximent ta' trasferiment ta' riskju sinifikanti
            
            
               Artikolu 244
               Titolizzazzjoni tradizzjonali
            
            
               (1)L-istituzzjoni oriġinatriċi ta' titolizzazzjoni tradizzjonali tista' teskludi l-iskoperturi sottostanti mill-kalkolu tal-ammonti ta' skopertura ponderati għar-riskju u l-ammonti tat-telf mistenni jekk tiġi ssodisfata xi waħda mill-kundizzjonijiet li ġejjin:
            
            
               (a)ir-riskju ta' kreditu sinifikanti assoċjat mal-iskoperturi sottostanti jkun ġie ttrasferit lil partijiet terzi;
            
            
               (b)l-istituzzjoni oriġinatriċi tapplika piż ta' riskju ta' 1,250 % għall-pożizzjonijiet ta' titolizzazzjoni kollha li għandha fit-titolizzazzjoni jew tnaqqas dawn il-pożizzjonijiet ta' titolizzazzjoni mill-entrati tal-Grad 1 tal-Ekwità Komuni skont l-Artikolu 36(1)(k).
            
            
               (2)Riskju ta' kreditu sinifikanti għandu jitqies bħala li ġie ttrasferit fi kwalunkwe wieħed mill-każijiet li ġejjin:
            
            
               (a)l-ammonti ta' skoperturi ponderati għar-riskju tal-pożizzjonijiet ta' titolizzazzjoni intermedja li għandha l-istituzzjoni oriġinatriċi fit-titolizzazzjoni ma jaqbżux il-50 % tal-ammonti ta' skoperturi ponderati għar-riskju tal-pożizzjonijiet kollha ta' titolizzazzjoni intermedja li jeżistu f'din it-titolizzazzjoni;
            
            
               (b)l-istituzzjoni oriġinatriċi ma żżommx aktar minn 20 % tal-valur tal-iskopertura tas-segment tal-ewwel telf fit-titolizzazzjoni, bil-kundizzjoni li jiġu sodisfatti l-kundizzjonijiet li ġejjin:
            
            
               (i)
                     l-oriġinatur jista' juri li l-valur tal-iskopertura tas-segment tal-ewwel telf jaqbeż stima raġunata tat-telf mistenni fuq l-iskoperturi sottostanti b'marġni sostanzjali;
            
            
               (ii)
                     ma hemmx pożizzjonijiet intermedji fit-titolizzazzjoni.
            
            
               Meta t-tnaqqis possibbli fl-ammonti ta' skoperturi ponderati għar-riskju, li l-istituzzjoni oriġinatriċi tikseb permezz tat-titolizzazzjoni skont il-punti (a) jew (b), ma jkunx ġustifikat minn trasferiment proporzjonat ta' riskju ta' kreditu lil partijiet terzi, l-awtoritajiet kompetenti jistgħu jiddeċiedu fuq bażi ta' każ b'każ li ma għandux jitqies bħala li ġie ttrasferit riskju ta' kreditu sinifikanti lil partijiet terzi.
            
            
               Għall-finijiet ta' dan il-paragrafu, pożizzjoni f'titolizzazzjoni għandha titqies bħala pożizzjoni ta' titolizzazzjoni intermedja meta hija tissodisfa r-rekwiżiti li ġejjin: 
            
            
               (a)tkun soġġetta għal piż ta' riskju aktar baxx minn 1,250 % skont din it-Taqsima jew, fin-nuqqas ta' pożizzjoni b'dak il-piż ta' riskju, tkun aktar superjuri mis-segment tal-ewwel telf; u
            
            
               (b)tkun subordinata għall-pożizzjoni ta' titolizzazzjoni superjuri.
            
            
               (3)Permezz ta' deroga mill-paragrafu 2, l-awtoritajiet kompetenti jistgħu jippermettu lill-istituzzjonijiet oriġinaturi jirrikonoxxu trasferiment ta' kreditu sinifikanti fir-rigward ta' titolizzazzjoni meta l-istituzzjoni oriġinatriċi turi f'kull każ li t-tnaqqis fir-rekwiżiti tal-fondi proprji miksub mill-oriġinatriċi permezz tat-titolizzazzjoni huwa ġustifikat minn trasferiment proporzjonat ta' riskju ta' kreditu lil partijiet terzi. Il-permess jista' jingħata biss meta l-istituzzjoni tissodisfa l-kundizzjonijiet li ġejjin:
            
            
               (a)l-istituzzjoni jkollha politiki u metodoloġiji adegwati għall-ġestjoni tar-riskji interni sabiex tkun tista' tivvaluta t-trasferiment tar-riskju ta' kreditu;
            
            
               (b)l-istituzzjoni tkun irrikonoxxiet ukoll it-trasferiment tar-riskju ta' kreditu lil partijiet terzi f'kull każ għall-finijiet tal-immaniġġar tar-riskji interni tal-istituzzjoni u l-allokazzjoni interna tal-kapital tagħha.
            
         
         
            
               (4)Minbarra r-rekwiżiti stabbiliti fil-paragrafi minn 1 sa 3, għandhom jiġu ssodisfati l-kundizzjonijiet li ġejjin:
            
            
               (a)id-dokumentazzjoni tat-tranżazzjoni tkun tirrifletti s-sustanza ekonomika tat-titolizzazzjoni;
            
            
               (b)il-pożizzjonijiet tat-titolizzazzjoni ma jkunux jikkostitwixxu obbligi ta' ħlas tal-istituzzjoni oriġinatriċi;
            
            
               (c)l-iskoperturi sottostanti jitpoġġew f'pożizzjoni li ma jkunux jistgħu jintlaħqu mill-istituzzjoni oriġinatriċi u mill-kredituri tagħha b'tali mod li jiġi ssodisfat ir-rekwiżit stabbilit fl-Artikolu 6(2)(a) tar-[Regolament dwar it-Titolizzazzjoni];
            
            
               (d)l-istituzzjoni oriġinatriċi ma jkollhiex kontroll fuq l-iskoperturi sottostanti. Jiġi kkunsidrat li jinżamm il-kontroll fuq l-iskoperturi sottostanti meta l-oriġinatur ikollu d-dritt li jixtri lura mingħand iċ-ċessjonarju l-iskoperturi li jkunu ġew ittrasferiti qabel sabiex ikun jista' jieħu l-benefiċċji tagħhom jew jekk dan ikun meħtieġ b'mod ieħor sabiex jirriassumi riskju ttrasferit. Iż-żamma mill-istituzzjoni oriġinatriċi tad-drittijiet jew tal-obbligi tas-servizzjar fir-rigward tal-iskoperturi sottostanti minnha nnifisha ma tikkostitwixxix kontroll tal-iskoperturi;
            
            
               (e)id-dokumentazzjoni tat-titolizzazzjoni ma jkunx fiha termini jew kundizzjonijiet li:
            
            
               (i)
                     jitolbu lill-istituzzjoni oriġinatriċi tbiddel l-iskoperturi sottostanti sabiex ittejjeb il-kwalità medja tal-pula;
            
            
               (ii)
                     iżidu r-rendiment pagabbli lid-detenturi tal-pożizzjonijiet jew altrimenti jtejbu l-pożizzjonijiet fit-titolizzazzjoni b'reazzjoni għal deterjorament fil-kwalità kreditizja tal-iskoperturi sottostanti;
            
            
               (f)fejn applikabbli, id-dokumentazzjoni tat-tranżazzjoni tagħmilha ċara li l-oriġinatur jew l-isponsor jistgħu biss jixtru jew jixtru lura pożizzjonijiet ta' titolizzazzjoni, jew inkella jixtru lura, jirristrutturaw jew jissostitwixxu l-iskoperturi sottostanti lil hinn mill-obbligi kuntrattwali tagħhom meta tali arranġamenti jiġu esegwiti skont il-kundizzjonijiet prevalenti tas-suq u l-partijiet għalihom jaġixxu fl-interess tagħhom stess bħala partijiet liberi u indipendenti (f'kundizzjonijiet ta' kompetizzjoni ġusta);
            
            
               (g)fejn hemm opzjoni eżerċitabbli eżawrjenti, dik l-għażla tissodisfa wkoll il-kundizzjonijiet li ġejjin:
            
            
               (i)
                     tista' tiġi eżerċitata skont id-diskrezzjoni tal-istituzzjoni oriġinatriċi;
            
            
               (ii)
                     tista' tiġi eżerċitata biss meta 10 % jew inqas mill-valur oriġinali tal-iskoperturi sottostanti jibqa' mhux ammortizzat;
            
            
               (iii)
                     ma tkunx strutturata biex tevita l-allokazzjoni tat-telf għall-pożizzjonijiet ta' titjib tal-kreditu jew għal pożizzjonijiet oħrajn imħaddna mill-investituri, kif ukoll ma tkunx strutturata b'mod ieħor biex tipprovdi titjib tal-kreditu;
            
            
               (h)l-istituzzjoni oriġinatriċi rċeviet opinjoni minn professjonist legali kkwalifikat li tikkonferma li t-titolizzazzjoni hija konformi mal-kundizzjonijiet stabbiliti fil-punti minn (b) sa (g) ta' dan il-paragrafu.
            
            
               (5)L-awtoritajiet kompetenti għandhom jgħarrfu lill-EBA b'dawk il-każijiet fejn ikunu ddeċidew li t-tnaqqis possibbli fl-ammonti ta' skoperturi ponderati għar-riskju ma kienx ġustifikat minn trasferiment proporzjonat ta' riskju ta' kreditu lil partijiet terzi skont il-paragrafu 2, kif ukoll b'dawk il-każijiet fejn l-istituzzjonijiet ikunu għażlu li japplikaw id-dispożizzjonijiet fil-paragrafu 3.
            
            
               (6)L-EBA għandha timmonitorja l-firxa ta' prattiki superviżorji fir-rigward tar-rikonoxximent ta' trasferiment ta' riskju sinifikanti f'titolizzazzjonijiet tradizzjonali skont dan l-Artikolu u tirrapporta s-sejbiet tagħha lill-Kummissjoni sal-31 ta' Diċembru 2017. Il-Kummissjoni, fejn ikun xieraq wara li tkun ħadet kont tar-Rapport mill-EBA, tista' tadotta Att Delegat biex tispeċifika aktar l-elementi li ġejjin:
            
            
               (a)Il-kundizzjonijiet għat-trasferiment ta' riskju tal-kreditu sinifikanti lil partijiet terzi f'konformità mal-paragrafi 2, 3 u 4;    
            
            
               (b)l-interpretazzjoni ta' "trasferiment proporzjonat tar-riskju ta' kreditu lil partijiet terzi" għall-finijiet tal-valutazzjoni mill-awtoritajiet kompetenti prevista fis-subparagrafu ta' qabel tal-aħħar tal-paragrafu 2 u l-paragrafu 3;  
            
            
               (c)ir-rekwiżiti għall-valutazzjoni tal-awtoritajiet kompetenti dwar tranżazzjonijiet tat-titolizzazzjoni li fihom l-oriġinatur ifittex rikonoxximent ta' trasferiment sinifikanti ta' riskju tal-kreditu lil partijiet terzi skont il-paragrafi 2 jew 3.
            
            
               Artikolu 245
               Titolizzazzjoni sintetika
            
         
         
            
               (1)L-istituzzjoni oriġinatriċi ta' titolizzazzjoni sintetika tista' tikkalkula l-ammonti ta' skoperturi ponderati għar-riskji u, fejn rilevanti, l-ammonti ta' telf mistennija, għall-iskoperturi titolizzati skont l-Artikolu 251, meta tiġi ssodisfata xi waħda mill-kundizzjonijiet li ġejjin:
            
            
               (a)ikun ġie ttrasferit riskju ta' kreditu sinifikanti lil partijiet terzi permezz ta' protezzjoni ta' kreditu ffinanzjata jew mhux iffinanzjata;
            
            
               (b)l-istituzzjoni oriġinatriċi tapplika piż ta' riskju ta' 1,250 % għall-pożizzjonijiet ta' titolizzazzjoni kollha li hija żżomm fit-titolizzazzjoni jew tnaqqas dawn il-pożizzjonijiet ta' titolizzazzjoni mill-Grad 1 tal-Ekwità Komuni skont l-Artikolu 36(1)(k).
            
            
               (2)Riskju ta' kreditu sinifikanti għandu jitqies bħala li ġie ttrasferit f'kull wieħed mill-każijiet li ġejjin:
            
            
               (a)l-ammonti ta' skoperturi ponderati għar-riskju tal-pożizzjonijiet ta' titolizzazzjoni intermedja li għandha l-istituzzjoni oriġinatriċi fit-titolizzazzjoni ma jaqbżux il-50 % tal-ammonti ta' skoperturi ponderati għar-riskju tal-pożizzjonijiet kollha ta' titolizzazzjoni intermedja li jeżistu f'din it-titolizzazzjoni; 
            
            
               (b)l-istituzzjoni oriġinatriċi ma żżommx aktar minn 20 % tal-valur tal-iskopertura tas-segment tal-ewwel telf fit-titolizzazzjoni, bil-kundizzjoni li jiġu sodisfati l-kundizzjonijiet li ġejjin:  
            
            
               (i)
                     l-oriġinatur jista' juri li l-valur tal-iskopertura tas-segment tal-ewwel telf jaqbeż stima raġunata tat-telf mistenni fuq l-iskoperturi sottostanti b'marġni sostanzjali;
            
            
               (ii)
                     ma hemmx pożizzjonijiet ta' titolizzazzjoni intermedji.
            
            
               Meta t-tnaqqis possibbli fl-ammonti ta' skoperturi ponderati għar-riskju, li l-istituzzjoni oriġinatriċi tikseb permezz tat-titolizzazzjoni, ma jkunx ġustifikat minn trasferiment proporzjonat tar-riskju ta' kreditu lil partijiet terzi, l-awtoritajiet kompetenti jistgħu jiddeċiedu, fuq bażi ta' każ b'każ, li ma għandux jitqisx bħala li ġie ttrasferit riskju ta' kreditu sinifikanti lil partijiet terzi. 
            
            
               Għall-finijiet ta' dan il-paragrafu, pożizzjoni f'titolizzazzjoni għandha titqies bħala pożizzjoni ta' titolizzazzjoni intermedja meta hija tissodisfa r-rekwiżiti stipulati fl-aħħar subparagrafu tal-Artikolu 244(2) 
            
            
               (3)Permezz ta' deroga mill-paragrafu 2, l-awtoritajiet kompetenti jistgħu jippermettu lill-istituzzjonijiet oriġinaturi jirrikonoxxu trasferiment ta' kreditu sinifikanti fir-rigward ta' titolizzazzjoni meta l-istituzzjoni oriġinatriċi turi f'kull każ li t-tnaqqis fir-rekwiżiti tal-fondi proprji miksub mill-oriġinatriċi permezz tat-titolizzazzjoni huwa ġustifikat minn trasferiment proporzjonat ta' riskju ta' kreditu lil partijiet terzi. Il-permess jista' jingħata biss meta l-istituzzjoni tissodisfa l-kundizzjonijiet li ġejjin:
            
            
               (a)l-istituzzjoni jkollha politiki u metodoloġiji adegwati għall-immaniġġar tar-riskji interni sabiex tivvaluta t-trasferiment tar-riskju;
            
            
               (b)l-istituzzjoni tkun irrikonoxxiet ukoll it-trasferiment tar-riskju ta' kreditu lil partijiet terzi f'kull każ għall-finijiet tal-immaniġġar tar-riskji interni tal-istituzzjoni u l-allokazzjoni interna tal-kapital tagħha.
            
            
               (4)Minbarra r-rekwiżiti stabbiliti fil-paragrafi minn 1 sa 3, għandhom jiġu ssodisfati wkoll il-kundizzjonijiet li ġejjin:
            
            
               (a)id-dokumentazzjoni tat-tranżazzjoni tkun tirrifletti s-sustanza ekonomika tat-titolizzazzjoni;
            
            
               (b)il-protezzjoni tal-kreditu li permezz tagħha jiġi ttrasferit ir-riskju ta' kreditu tkun konformi mal-Artikolu 249;
            
            
               (c)id-dokumentazzjoni tat-titolizzazzjoni ma jkunx fiha termini jew kundizzjonijiet li:
            
            
               (i)
                     jimponu livelli limiti ta' materjalità sinifikanti li inqas minnhom il-protezzoni tal-kreditu titqies bħala li ma tiġix attivata jekk iseħħ avveniment ta' kreditu;
            
            
               (ii)
                     jippermettu li l-protezzjoni tiġi fi tmiemha minħabba d-deterjorament tal-kwalità kreditizja tal-iskoperturi sottostanti;
            
            
               (iii)
                     jitolbu lill-istituzzjoni oriġinatriċi tbiddel il-kompożizzjoni tal-iskoperturi sottostanti sabiex ittejjeb il-kwalità medja tal-pula;
            
         
         
            
               (iv)
                     iżidu l-kost tal-protezzjoni tal-kreditu għall-istituzzjoni jew ir-rendiment pagabbli lid-detenturi ta' pożizzjonijiet fit-titolizzazzjoni b'reazzjoni għal deterjorament fil-kwalità kreditizja tal-pula sottostanti; 
            
            
               (d)il-protezzjoni tal-kreditu hija infurzabbli fil-ġurisdizzjonijiet rilevanti kollha;
            
            
               (e)fejn applikabbli, id-dokumentazzjoni tat-tranżazzjoni tagħmilha ċara li l-oriġinatur jew l-isponsor jistgħu biss jixtru jew jixtru lura pożizzjonijiet ta' titolizzazzjoni, jew inkella jixtru lura, jirristrutturaw jew jissostitwixxu l-iskoperturi sottostanti lil hinn mill-obbligi kuntrattwali tagħhom meta tali arranġamenti jiġu esegwiti skont il-kundizzjonijiet prevalenti tas-suq u l-partijiet għalihom jaġixxu fl-interess tagħhom stess bħala partijiet liberi u indipendenti (f'kundizzjonijiet ta' kompetizzjoni ġusta);
            
            
               (f)fejn hemm għażla eżerċitabbli eżawrjenti, din l-għażla tissodisfa l-kundizzjonijiet kollha li ġejjin:
            
            
               (i)
                     tista' tiġi eżerċitata skont id-diskrezzjoni tal-istituzzjoni oriġinatriċi;
            
            
               (ii)
                     tista' tiġi eżerċitata biss meta 10 % jew inqas tal-valur oriġinali tal-iskoperturi sottostanti jibqa' mhux ammortizzat;
            
            
               (iii)
                     ma tkunx strutturata biex tevita l-allokazzjoni tat-telf għall-pożizzjonijiet ta' titjib tal-kreditu jew għal pożizzjonijiet oħrajn imħaddna mill-investituri fit-titolizzazzjoni, kif ukoll ma tkunx strutturata b'mod ieħor biex tipprovdi titjib tal-kreditu;
            
            
               (g)l-istituzzjoni oriġinatriċi rċeviet opinjoni minn professjonist legali kkwalifikat li tikkonferma li t-titolizzazzjoni hija konformi mal-kundizzjonijiet stabbiliti fil-punti minn (b) sa (f) ta' dan il-paragrafu;
            
            
               (5)L-awtoritajiet kompetenti għandhom jgħarrfu lill-EBA b'dawk il-każijiet fejn ikunu ddeċidew li t-tnaqqis possibbli fl-ammonti ta' skoperturi ponderati għar-riskju ma kienx ġustifikat minn trasferiment proporzjonat ta' riskju ta' kreditu lil partijiet terzi skont il-paragrafu 2, kif ukoll b'dawk il-każijiet fejn l-istituzzjonijiet ikunu għażlu li japplikaw id-dispożizzjonijiet fil-paragrafu 4. 
            
            
               (6)L-EBA għandha timmonitorja l-firxa ta' prattiki superviżorji fir-rigward tar-rikonoxximent ta' trasferiment ta' riskju sinifikanti f'titolizzazzjonijiet sintetiċi skont dan l-Artikolu u tirrapporta s-sejbiet tagħha lill-Kummissjoni sal-31 ta' Diċembru 2017. Il-Kummissjoni, fejn ikun xieraq wara li tkun ħadet kont tar-rapport mill-EBA, tista' tadotta Att Delegat biex tispeċifika aktar l-elementi li ġejjin:
            
            
               (a)il-kundizzjonijiet għat-trasferiment ta' riskju tal-kreditu sinifikanti lil partijiet terzi f'konformità mal-paragrafi 2, 3 u 4;    
            
            
               (b)l-interpretazzjoni ta' "trasferiment proporzjonat tar-riskju ta' kreditu lil partijiet terzi" għall-finijiet tal-valutazzjoni mill-awtoritajiet kompetenti prevista fis-subparagrafu ta' qabel tal-aħħar tal-paragrafu 2 u l-paragrafu 3;  
            
            
               (c)ir-rekwiżiti għal valutazzjoni mill-awtoritajiet kompetenti dwar tranżazzjonijiet tat-titolizzazzjonijiet li fir-rigward tagħhom l-oriġinatur ifittex rikonoxximent ta' trasferiment sinifikanti ta' riskju tal-kreditu lil partijiet terzi skont il-paragrafi 2 jew 3.
            
            
               Artikolu 246
               Rekwiżiti operattivi għad-dispożizzjonijiet tal-Ammortizzament Antiċipat
            
            
               Meta t-titolizzazzjoni tkun tinkludi skoperturi ċirkolanti u dispożizzjonijiet ta' ammortizzament antiċipat jew dispożizzjonijiet simili, għandu jiġi kkunsidrat li ġie ttrasferit riskju ta' kreditu sinifikanti mill-istituzzjoni oriġinatriċi biss meta jiġu ssodisfati r-rekwiżiti stipulati fl-Artikoli 244 u 245 u meta d-dispożizzjoni ta' ammortizzament antiċipat, ladarba tiġi attivata:
            
            
               (d)ma twassalx għal subordinazzjoni tal-pretensjoni superjuri jew pari passu tal-istituzzjoni fuq l-iskoperturi sottostanti għall-pretensjonijiet tal-investituri l-oħrajn; 
            
            
               (e)ma twassalx għal subordinazzjoni ulterjuri tal-pretensjoni tal-istituzzjoni fuq l-iskoperturi sottostanti relattivi għall-pretensjonijiet tal-partijiet l-oħrajn; 
            
            
               (f)ma żżidx b'mod ieħor l-iskopertura tal-istituzzjoni għat-telf assoċjat mal-iskoperturi ċirkolanti sottostanti. 
            
            
            
               Taqsima 3
                  Kalkolu tal-ammonti ta' skoperturi ponderati għar-riskju
            
         
         
            
               Subtaqsima 1
                  Dispożizzjonijiet ġenerali
            
            
               Artikolu 247
               Kalkolu tal-ammonti ta' skoperturi ponderati għar-riskju
            
            
               (1)Meta istituzzjoni oriġinatriċi tkun ittrasferiet riskju ta' kreditu sinifikanti assoċjat mal-iskoperturi sottostanti tat-titolizzazzjoni skont it-Taqsima 2, dik l-istituzzjoni tista':
            
            
               (a)fil-każ ta' titolizzazzjoni tradizzjonali, teskludi l-iskoperturi sottostanti mill-kalkolu tagħha tal-ammonti ta' skoperturi ponderati għar-riskju u, fejn rilevanti, l-ammonti ta' telf mistennija;
            
            
               (b)fil-każ ta' titolizzazzjoni sintetika, tikkalkula l-ammonti ta' skoperturi ponderati għar-riskju u, fejn rilevanti, l-ammonti ta' telf mistennija, fir-rigward tal-iskoperturi sottostanti skont l-Artikoli 251 u 252.
            
            
               (2)Meta l-istituzzjoni oriġinatriċi tkun iddeċidiet li tapplika l-paragrafu 1, hija għandha tikkalkula l-ammonti ta' skoperturi ponderati għar-riskju kif stabbilit f'dan il-Kapitolu għall-pożizzjonijiet li jista' jkollha fit-titolizzazzjoni.
            
            
               Meta l-istituzzjoni oriġinatriċi ma tkunx ittrasferiet riskju ta' kreditu sinifikanti jew tkun iddeċidiet li ma tapplikax il-paragrafu 1, hija għandha tkompli tinkludi l-iskoperturi sottostanti fil-kalkolu tagħha tal-ammonti ta' skoperturi ponderati għar-riskju bħallikieku dawn ma ġewx titolizzati.
            
            
               (3)Meta jkun hemm skopertura għal pożizzjonijiet f'segmenti differenti f'titolizzazzjoni, l-iskopertura għal kull segment għandha tiġi kkunsidrata bħala pożizzjoni ta' titolizzazzjoni separata. Il-fornituri tal-protezzjoni ta' kreditu għall-pożizzjonijiet ta' titolizzazzjoni għandhom jitqiesu bħala li għandhom pożizzjonijiet fit-titolizzazzjoni. Il-pożizzjonijiet ta' titolizzazzjoni għandhom jinkludu skoperturi għal titolizzazzjoni li jirriżultaw minn kuntratti derivattivi tal-munita jew tar-rata tal-imgħax li l-istituzzjoni tkun daħlet fihom permezz tat-tranżazzjoni.
            
            
               (4)Sakemm pożizzjoni ta' titolizzazzjoni ma tkunx imnaqqsa mill-entrati tal-Grad 1 ta' Ekwità Komuni skont l-Artikolu 36(1)(k), l-ammont ta' skoperturi ponderati għar-riskju għandu jiġi inkluż fl-ammonti totali ta' skoperturi ponderati għar-riskju tal-istituzzjoni għall-finijiet tal-Artikolu 92(3).
            
            
               (5)L-ammont ta' skoperturi ponderati għar-riskju ta' pożizzjoni ta' titolizzazzjoni għandu jiġi kkalkolat billi l-valur tal-iskopertura tal-pożizzjoni, ikkalkolat kif stabbilit fl-Artikolu 248, jiġi mmultiplikat bil-piż tar-riskju totali rilevanti.
            
            
               (6)Il-piż tar-riskju totali għandu jiġi ddeterminat bħala s-somma tal-piż tar-riskju stabbilita f'dan il-Kapitolu u kull piż ta' riskju addizzjonali skont l-Artikolu 270a. 
            
            
               Artikolu 248
               Valur tal-iskopertura
            
            
               (1)Il-valur tal-iskopertura tal-pożizzjonijiet ta' titolizzazzjoni għandu jiġi kkalkulat kif ġej:
            
            
               (a)il-valur tal-iskopertura ta' pożizzjoni ta' titolizzazzjoni fil-karta tal-bilanċ għandu jkun il-valur tal-kontabbiltà tagħha wara li jkunu ġew applikati l-aġġustamenti tar-riskju ta' kreditu rilevanti fuq il-pożizzjoni ta' titolizzazzjoni skont l-Artikolu 110;
            
            
               (b)il-valur tal-iskopertura ta' pożizzjoni ta' titolizzazzjoni li ma tidhirx fil-karta bilanċjali huwa l-valur nominali tagħha nieqes kull aġġustament applikabbli tar-riskju ta' kreditu skont l-Artikolu 110, immultiplikat bil-fattur ta' konverżjoni rilevanti kif stabbilit f'dan il-Kapitolu. Il-fattur ta' konverżjoni jkun ta' 100 %, sakemm ma jiġix speċifikat mod ieħor; 
            
            
               (c)il-valur tal-iskopertura għar-riskju ta' kreditu tal-kontroparti fir-rigward ta' pożizzjoni ta' titolizzazzjoni li tirriżulta minn strument derivattiv elenkat fl-Anness II għandu jiġi ddeterminat skont il-Kapitolu 6.
            
            
               (2)Meta istituzzjoni jkollha żewġ pożizzjonijiet dupplikati jew aktar f'titolizzazzjoni, hija għandha tinkludi waħda biss mill-pożizzjonijiet fil-kalkolu tagħha tal-ammonti ta' skoperturi ponderati għar-riskju. 
            
            
               Fejn il-pożizzjonijiet huma parzjalment imrikkba fuq xulxin, l-istituzzjoni tista' taqsam il-pożizzjoni f'żewġ partijiet u tirrikonoxxi t-trikkib f'dak li għandu x'jaqsam ma' parti waħda biss f'konformità mal-ewwel subparagrafu. Alternattivament, l-istituzzjoni tista' tittratta l-pożizzjonijiet daqslikieku kienu jikkoinċidu b'mod sħiħ billi tespandi għall-finijiet tal-kalkolu tal-kapital, il-pożizzjoni li tipproduċi l-ogħla ammonti ta' skoperturi ponderati skont ir-riskju.
            
            
               L-istituzzjoni tista' tirrikonoxxi wkoll dupplikazzjoni bejn ir-rekwiżiti speċifiċi tal-fondi proprji f'riskju għall-pożizzjonijiet fil-portafoll tan-negozjar u r-rekwiżiti tal-fondi proprji għall-pożizzjonijiet ta' titolizzazzjoni fil-portafoll mhux tan-negozjar, diment li l-istituzzjoni tkun tista' tikkalkula u tqabbel ir-rekwiżiti tal-fondi proprji għall-pożizzjonijiet rilevanti.
            
            
               Għall-finijiet ta' dan il-paragrafu, żewġ pożizzjonijiet għandhom jitqiesu bħala dupplikati meta jkunu fi tpaċija reċiproka b'tali mod li l-istituzzjoni tkun tista' tipprekludi t-telf li jirriżulta minn pożizzjoni waħda billi tesegwixxi l-obbligi meħtieġa taħt il-pożizzjoni l-oħra.
            
         
         
            
               (3)Meta l-Artikolu 270c japplika għal pożizzjonijiet fl-ABCP, l-istituzzjoni tista' tuża l-piż tar-riskju assenjat lil faċilità ta' likwidità sabiex tikkalkula l-ammont ta' skopertura ponderata għar-riskju għall-ABCP, diment li l-faċilità tal-likwidità tkopri 100 % tal-ABCP maħruġa mill-programm u l-faċilità tal-likwidità tikklassifika pari passu mal-ABCP b'mod li jifformaw pożizzjoni dupplikata. L-istituzzjoni għandha tinnotifika lill-awtoritajiet kompetenti meta tkun applikat id-dispożizzjonijiet stipulati f'dan il-paragrafu. Sabiex tiddetermina l-kopertura ta' 100 % stabbilita f'dan il-paragrafu, l-istituzzjoni tista' tieħu f'kunsiderazzjoni faċilitajiet ta' likwidità oħrajn fil-programm ABCP, diment li huma jifformaw pożizzjoni dupplikata mal-ABCP. 
            
            
               Artikolu 249
               Rikonoxximent tal-mitigazzjoni tar-riskju ta' kreditu għal pożizzjonijiet ta' titolizzazzjoni
            
            
               (1)Istituzzjoni tista' tirrikonoxxi protezzjoni ta' kreditu ffinanzjata jew mhux iffinanzjata fir-rigward ta' pożizzjoni ta' titolizzazzjoni meta jiġu ssodisfati r-rekwiżiti għall-mitigazzjoni tar-riskju ta' kreditu stabbiliti f'dan il-Kapitolu u fil-Kapitolu 4.
            
            
               (2)Il-protezzjoni ta' kreditu ffinanzjata eliġibbli tkun limitata għal kollateral finanzjaru li huwa eliġibbli għall-kalkolu tal-ammonti ta' skoperturi ponderati għar-riskju skont il-Kapitolu 2, kif stipulatfil-Kapitolu 4, u r-rikonoxximent tal-mitigazzjoni tar-riskju ta' kreditu għandu jkun soġġett għal konformità mar-rekwiżiti rilevanti, kif stipulat fil-Kapitolu 4. 
            
            
               Il-protezzjoni ta' kreditu mhux iffinanzjata eliġibbli u l-fornituri ta' tali protezzjoni ta' kreditu mhux iffinanzjata jkunu limitati għal dawk li huma eliġibbli skont il-Kapitolu 4 u r-rikonoxximent tal-mitigazzjoni tar-riskju ta' kreditu jkun soġġett għall-konformità mar-rekwiżiti rilevanti, kif stipulat fil-Kapitolu 4.
            
            
               (3)Permezz ta' deroga mill-paragrafu 2, il-fornituri eliġibbli ta' protezzjoni ta' kreditu mhux iffinanzjata msemmija fil-punti (a) sa (h) tal-Artikolu 201(1) ikunu ġew assenjati valutazzjoni ta' kreditu minn ECAI rikonoxxuta, li tkun skala 2 jew aktar tal-kwalità kreditizja fiż-żmien meta l-protezzjoni ta' kreditu kienet rikonoxxuta għall-ewwel darba u skala 3 jew aktar tal-kwalità kreditizja minn hemm 'il quddiem. Ir-rekwiżit stabbilit f'dan is-subparagrafu ma japplikax għall-kontropartijiet ċentrali li jikkwalifikaw. 
            
            
               L-istituzzjonijiet li huma permessi japplikaw l-Approċċ IRB għal skopertura diretta għall-fornitur tal-protezzjoni jistgħu jivvalutaw l-eliġibbiltà skont l-ewwel subparagrafu abbażi tal-ekwivalenza tal-PD għall-fornitur tal-protezzjoni għall-PD assoċjat mal-iskali tal-kwalità kreditizja msemmija fl-Artikolu 136. 
            
            
               (4)Permezz ta' deroga mill-paragrafu 2, l-SSPEs ikunu fornituri ta' protezzjoni eliġibbli meta jiġu ssodisfati l-kundizzjonijiet kollha li ġejjin:
            
            
               (a)l-SSPE jkollha assi li jikkwalifikaw bħala kollateral finanzjarju eliġibbli skont il-Kapitolu 4; 
            
            
               (b)l-assi msemmija f'(a) ma jkunux soġġetti għal pretensjonijiet jew pretensjonijiet kontinġenti li jikklassifikaw quddiem jew pari passu mal-pretensjoni jew mal-pretensjoni kontinġenti tal-istituzzjoni li tirċievi protezzjoni ta' kreditu mhux iffinanzjata; u 
            
            
               (c)jiġu ssodisfati r-rekwiżiti kollha għar-rikonoxximent tal-kollateral finanzjarju fil-Kapitolu 4. 
            
            
               (5)Għall-finijiet ta' dan il-paragrafu, l-ammont tal-protezzjoni aġġustat għal kwalunkwe diskrepanzi fil-munita u fil-maturità skont il-Kapitolu 4 (GA) jkun limitat għall-valur tas-suq aġġustat għall-volatilità ta' dawk l-assi, filwaqt li l-piż tar-riskju tal-iskoperturi għall-fornitur tal-protezzjoni, kif speċifikat skont l-Approċċ Standardizzat (g), għandu jiġi ddeterminat bħala l-piż tar-riskju medju ponderat li japplika għal dawk l-assi bħala kollateral finanzjarju skont l-Approċċ Standardizzat.
            
            
               (6)Meta pożizzjoni ta' titolizzazzjoni tibbenifika minn protezzjoni tal-kreditu sħiħa, ikunu japplikaw ir-rekwiżiti li ġejjin:
            
            
               (a)l-istituzzjoni li tipprovdi protezzjoni tal-kreditu għandha tikkalkula l-ammonti ta' skoperturi ponderati għar-riskju għall-pożizzjoni ta' titolizzazzjoni li tibbenifika mill-protezzjoni ta' kreditu skont is-Subtaqsima 3 bħallikieku kienet tħaddan dik il-pożizzjoni direttament; 
            
            
               (b)l-istituzzjoni li tixtri l-protezzjoni għandha tikkalkula l-ammonti ta' skoperturi ponderati għar-riskju skont il-Kapitolu 4. 
            
            
               (7)Fil-każ ta' protezzjoni parzjali, ikunu japplikaw ir-rekwiżiti li ġejjin: 
            
            
               (a)l-istituzzjoni li tipprovdi l-protezzjoni tal-kreditu għandha tittratta l-porzjon tal-pożizzjoni li jibbenifika mill-protezzjoni tal-kreditu bħala pożizzjoni ta' titolizzazzjoni u għandha tikkalkula l-ammonti ta' skoperturi ponderati għar-riskju bħallikieku kienet qed iżżomm dik il-pożizzjoni direttament skont is-Subtaqsima 3, soġġetta għall-paragrafi 8 u 9;
            
            
               (b)l-istituzzjoni li tixtri l-protezzjoni tal-kreditu għandha tikkalkula l-ammonti ta' skoperturi ponderati għar-riskju għall-pożizzjoni protetta msemmija f'(a) skont il-Kapitolu 4. L-istituzzjoni għandha tittratta l-porzjon tal-pożizzjoni ta' titolizzazzjoni li ma jibbenifikax mill-protezzjoni tal-kreditu bħala pożizzjoni ta' titolizzazzjoni separata u għandha tikkalkula l-ammonti ta' skoperturi ponderati għar-riskju skont is-Subtaqsima 3, soġġetta għall-paragrafi 8 u 9.
            
            
               (8)L-istituzzjonijiet li jużaw l-Approċċ Ibbażat fuq Klassifikazzjonijiet Interni tat-Titolizzazzjoni (SEC-IRBA) jew l-Approċċ Standardizzat tat-Titolizzazzjoni (SEC-SA) taħt is-Subtaqsima 3 għandhom jiddeterminaw il-punt ta' kuntatt (A) u l-punt ta' distakkament (D) separatament għal kull waħda mill-pożizzjonijiet derivati skont il-paragrafu 7 bħallikieku dawn inħarġu bħala pożizzjonijiet ta' titolizzazzjoni separati fiż-żmien tal-oriġinar tat-tranżazzjoni. Il-valur ta' KIRB jew KSA, rispettivament, għandu jiġi kkalkolat wara li tittieħed f'kunsiderazzjoni l-pula oriġinali tal-iskoperturi li huma l-bażi tat-titolizzazzjoni.
            
            
               (9)L-istituzzjonijiet li jużaw l-Approċċ Ibbażat fuq Klassifikazzjonijiet Esterni tat-Titolizzazzjoni (SEC-ERBA) taħt is-Subtaqsima 3 għandhom jikkalkolaw l-ammonti ta' skoperturi ponderati għar-riskju għall-pożizzjonijiet derivati skont il-paragrafu 7 kif ġej:
            
         
         
            
               (a)meta l-pożizzjoni derivata jkollha l-ogħla superjorità, hija għandha tiġi assenjata l-piż tar-riskju tal-pożizzjoni tat-titolizzazzjoni oriġinali;
            
            
               (b)meta l-pożizzjoni derivata jkollha l-inqas superjorità, hija tista' tiġi assenjata klassifikazzjoni inferita skont l-Artikolu 261(7). Meta ma tkunx tista' tiġi inferita klassifikazzjoni, l-istituzzjoni tapplika l-ogħla piż tar-riskju li jirriżulta minn: 
            
            
               (i)
                     l-applikazzjoni tas-SEC-SA skont il-paragrafu 8 u s-Subtaqsima 3; jew
            
            
               (ii)
                     il-piż tar-riskju tal-pożizzjoni tat-titolizzazzjoni oriġinali skont is-SEC-ERBA. 
            
            
               Artikolu 250
               Appoġġ impliċitu
            
            
               (1)Istituzzjoni oriġinatriċi li tkun ittrasferiet riskju ta' kreditu sinifikanti assoċjat mal-iskoperturi sottostanti tat-titolizzazzjoni skont it-Taqsima 2 u istituzzjoni sponsor ma għandhomx jipprovdu appoġġ għat-titolizzazzjoni lil hinn mill-obbligi kuntrattwali tagħhom bil-għan li jnaqqsu t-telf attwali jew potenzjali għall-investituri.
            
            
               (2)Tranżazzjoni ma għandhiex titqies bħala appoġġ għall-finijiet tal-paragrafu 1 meta t-tranżazzjoni tkun ġiet debitament ikkunsidrata fil-valutazzjoni ta' trasferiment ta' riskju sinifikanti u meta ż-żewġ partijiet ikunu esegwew it-tranżazzjoni billi aġixxew fl-interess tagħhom bħala partijiet liberi u indipendenti (f'kundizzjonijiet ta' kompetizzjoni ġusta). Għal dawn il-finijiet, l-istituzzjoni għandha twettaq reviżjoni kreditizja sħiħa tat-tranżazzjoni u, bħala minimu, tieħu f'kunsiderazzjoni l-fatturi kollha li ġejjin:
            
            
               (a)il-prezz tar-riakkwist;
            
            
               (b)il-pożizzjoni tal-kapital u tal-likwidità tal-istituzzjoni qabel u wara r-riakkwist;
            
            
               (c)il-prestazzjoni tal-iskoperturi sottostanti;
            
            
               (d)il-prestazzjoni tal-pożizzjonijiet ta' titolizzazzjoni;
            
            
               (e)l-impatt tal-appoġġ fuq it-telf li mistenni li jġarrab l-oriġinatur b'mod relattiv għall-investituri.
            
            
               (3)L-istituzzjoni oriġinatriċi u l-istituzzjoni sponsor għandhom jinnotifikaw lill-awtorità kompetenti bi kwalunkwe tranżazzjoni li jidħlu fiha fir-rigward tat-titolizzazzjoni skont il-paragrafu 2.      
            
            
               (4)L-EBA għandha, skont l-Artikolu 16 tar-Regolament (UE) Nru 1093/2010, toħroġ linji gwida dwar x'jikkostitwixxi "kundizzjonijiet ta' kompetizzjoni ġusta" għall-finijiet ta' dan l-Artikolu u meta tranżazzjoni ma tkunx strutturata biex tipprovdi appoġġ.
            
            
               (5)Jekk istituzzjoni oriġinatriċi jew istituzzjoni sponsor tonqos milli tikkonforma mal-paragrafu 1 fir-rigward ta' titolizzazzjoni, l-istituzzjoni għandha tinkludi l-iskoperturi sottostanti kollha ta' dik it-titolizzazzjoni fil-kalkolu tagħha tal-ammonti ta' skoperturi ponderati għar-riskju bħallikieku dawn ma kinux ġew titolizzati u tiżvela:
            
            
               (a)li hija pprovdiet appoġġ għat-titolizzazzjoni bi ksur tal-paragrafu 1; u
            
            
               (b)l-impatt tal-appoġġ ipprovdut f'termini tar-rekwiżiti tal-fondi proprji.  
            
            
               Artikolu 251
               Kalkolu mill-istituzzjonijiet oriġinaturi tal-ammonti ta' skoperturi ponderati għar-riskju titolizzati f'titolizzazzjoni sintetika
            
            
               (1)Għall-fini tal-kalkolu tal-ammonti ta' skoperturi ponderati għar-riskju għall-iskoperturi sottostanti, l-istituzzjoni oriġinatriċi ta' titolizzazzjoni sintetika għandha tuża l-metodoloġiji ta' kalkolazzjoni stabbiliti f'din it-Taqsima, fejn ikunu applikabbli minflok dawk stabbiliti fil-Kapitolu 2. Għall-istituzzjonijiet li jikkalkolaw l-ammonti ta' skoperturi ponderati għar-riskju u l-ammonti ta' telf mistennija skont il-Kapitolu 3, l-ammont ta' telf mistenni fir-rigward ta' tali skoperturi jkun żero.
            
            
               (2)Ir-rekwiżiti stabbiliti fl-ewwel paragrafu japplikaw għall-pula sħiħa ta' skoperturi li jappoġġjaw it-titolizzazzjoni. Soġġetta għall-Artikolu 252, l-istituzzjoni oriġinatriċi għandha tikkalkula l-ammonti ta' skoperturi ponderati għar-riskju fir-rigward tas-segmenti kollha fit-titolizzazzjoni skont id-dispożizzjonijiet ta' din it-Taqsima, inklużi l-pożizzjonijiet li fir-rigward tagħhom l-istituzzjoni tista' tirrikonoxxi l-mitigazzjoni tar-riskju ta' kreditu skont l-Artikolu 249. Il-piż tar-riskju li jiġi applikat għall-pożizzjonijiet li jibbenifikaw minn mitigazzjoni tar-riskju ta' kreditu jista' jiġi emendat skont il-Kapitolu 4.
            
         
         
            
               Artikolu 252
               Trattament ta' diskrepanzi fil-maturità f'titolizzazzjonjiet sintetiċi
            
            
               Għall-finijiet tal-kalkolu tal-ammonti ta' skoperturi ponderati għar-riskju skont l-Artikolu 251, kwalunkwe diskrepanza fil-maturità bejn il-protezzjoni tal-kreditu li permezz tagħha jinkiseb it-trasferiment tar-riskju u l-iskoperturi sottostanti għandha tiġi kkalkolata kif ġej:
            
            
               (a)il-maturità tal-iskoperturi sottostanti għandha titqies bħala l-itwal maturità ta' kull waħda minn dawk l-iskoperturi soġġetta għal massimu ta' ħames snin. Il-maturità tal-protezzjoni tal-kreditu għandha tiġi ddeterminata skont il-Kapitolu 4;
            
            
               (b)istituzzjoni oriġinatriċi għandha tinjora kull diskrepanza fil-maturità meta tiġi biex tikkalkula l-ammonti ta' skoperturi ponderati għar-riskju għall-pożizzjonijiet ta' titolizzazzjoni soġġetti għal ponderazzjoni tar-riskju ta' 1,250 % skont din it-Taqsima.  Għall-pożizzjonijiet l-oħrajn kollha, it-trattament tad-diskrepanza fil-maturità stabbilit fil-Kapitolu 4 għandu jiġi applikat skont il-formula li ġejja:
            
            
                  RW* = ((RWSP · ((t – t*)/(T – t*))) + (RWAss · ((T – t)/(T – t*))))
            
            
               fejn:
            
            
                     
                        RW*
                     
                  
                  
                     
                        =
                     
                  
                  
                     
                        l-ammonti ta' skoperturi ponderati għar-riskju għall-finijiet tal-Artikolu 92(3)(a);
                     
                  
               
                     
                        RWAss
                     
                  
                  
                     
                        =
                     
                  
                  
                     
                        l-ammonti ta' skoperturi ponderati għar-riskju għall-iskoperturi sottostanti jekk ma jkunux ġew titolizzati, ikkalkolati fuq bażi pro-rata;
                     
                  
               
                     
                        RWSP
                     
                  
                  
                     
                        =
                     
                  
                  
                     
                        l-ammonti ta' skoperturi ponderati għar-riskju kkalkolati skont l-Artikolu 251 jekk ma kienx hemm diskrepanza fil-maturità;
                     
                  
               
                     
                        T
                     
                  
                  
                     
                        =
                     
                  
                  
                     
                        il-maturità tal-iskoperturi sottostanti espressa fi snin;
                     
                  
               
                     
                        t
                     
                  
                  
                     
                        =
                     
                  
                  
                     
                        il-maturità tal-protezzjoni ta' kreditu espressa fi snin;
                     
                  
               
                     
                        t*
                     
                  
                  
                     
                        =
                     
                  
                  
                     
                        0,25.
                     
                  
               
               Artikolu 253
               Tnaqqis fl-ammonti ta' skoperturi ponderati għar-riskju
            
            
               (1)Meta pożizzjoni ta' titolizzazzjoni tiġi assenjata piż ta' riskju ta' 1,250% taħt din it-Taqsima, l-istituzzjonijiet jistgħu jnaqqsu l-valur tal-iskopertura ta' tali pożizzjoni mill-kapital tal-Grad 1 ta' Ekwità Komuni skont l-Artikolu 36(1)(k) bħala alternattiva għall-inklużjoni tal-pożizzjoni fil-kalkolu tagħhom tal-ammonti ta' skoperturi ponderati għar-riskju. Għal dawn l-għanijiet, il-kalkolu tal-valur tal-iskopertura jista' jirrifletti l-protezzjoni ffinanzjata eliġibbli skont l-Artikolu 249.  
            
            
               (2)Meta istituzzjoni tagħmel użu mill-alternattiva stabbilita fil-paragrafu 1, hija tista' tnaqqas l-ammont imnaqqas skont l-Artikolu 36(1)(k) mill-ammont speċifikat fl-Artikolu 268 bħala rekwiżit ta' kapital massimu li jiġi kkalkolat fir-rigward tal-iskoperturi sottostanti bħallikieku dawn ma ġewx titolizzati. 
            
            
               Subtaqsima 2
                  Ġerarkija tal-metodi u l-parametri komuni
            
            
               Artikolu 254
               Ġerarkija tal-metodi
            
            
               (1)L-istituzzjonijiet għandhom jużaw wieħed mill-metodi stabbiliti fis-Subtaqsima 3 sabiex jikkalkolaw l-ammonti ta' skoperturi ponderati għar-riskju fir-rigward tal-pożizzjonijiet kollha li jżommu f'titolizzazzjoni.
            
            
               (2)Il-metodi stabbiliti fis-Subtaqsima 3 għandhom jiġu applikati skont il-ġerarkija li ġejja:
            
            
               (a)istituzzjoni għandha tuża l-Approċċ Ibbażat fuq Klassifkazzjonijiet Interni (SEC-IRBA) fejn il-kundizzjonijiet stipulati fl-Artikolu 258 huma ssodisfati; 
            
            
               (b)meta s-SEC-IRBA ma jkunx jista' jintuża, minflok l-istituzzjonijiet għandhom jużaw l-Approċċ Ibbażat fuq Klassifikazzjonijiet Esterni tat-Titolizzazzjoni (SEC-ERBA) għal pożizzjonijiet klassifikati jew pożizzjonijiet li fir-rigward tagħhom tista' tintuża klassifikazzjoni inferita skont l-Artikoli 261 u 262;
            
            
               (c)meta s-SEC-ERBA ma jkunx jista' jintuża, l-istituzzjonijiet għandhom jużaw l-Approċċ Standardizzat tat-Titolizzazzjoni (SEC-SA) skont l-Artikoli 263 u 264. 
            
            
               (3)B'deroga mill-paragrafu 2(b), l-istituzzjonijiet jistgħu jużaw is-SEC-SA minflok is-SEC-ERBA rigward il-pożizzjonijiet kollha li jżommu f'titolizzazzjoni fejn l-ammonti ta' skoperturi ponderati skont ir-riskju li jirriżultaw mill-applikazzjoni SEC-ERBA ma jkunux proporzjonati għar-riskju tal-kreditu inkorporat fl-iskoperturi sottostanti għat-titolizzazzjoni. Meta l-istituzzjoni tkun iddeċidiet li tapplika s-SEC-SA skont dan il-paragrafu, tinnotifika fil-pront lill-awtorità kompetenti. Fejn istituzzjoni tkun applikat is-SEC-SA skont dan il-paragrafu, l-awtorità kompetenti tista' titlob lill-istituzzjonijiet japplikaw metodu differenti. 
            
            
               (4)Bla ħsara għall-paragrafu 2, l-istituzzjonijiet jistgħu jużaw l-Approċċ ta' Valutazzjoni Interna (IAA) sabiex jikkalkulaw l-ammonti ta' skoperturi ponderati għar-riskju fir-rigward ta' pożizzjoni mhux klassifikata fi programm ABCP skont l-Artikolu 266, diment li jiġu ssodisfati l-kundizzjonijiet stabbiliti fl-Artikolu 265.
            
            
               (5)Għal pożizzjoni f'rititolizzazzjoni, l-istituzzjonijiet għandhom japplikaw is-SEC-SA skont l-Artikolu 263, bil-modifikazzjonijiet stabbiliti fl-Artikolu 269.
            
         
         
            
               (6)Fil-każijiet l-oħrajn kollha, għandu jiġi assenjat piż ta' riskju ta' 1,250 % lill-pożizzjonijiet ta' titolizzazzjoni.
            
            
               (7)L-awtoritajiet kompetenti għandhom jinfurmaw lill-ABE dwar kull notifika riċevuta u d-deċiżjonijiet meħuda skont il-paragrafu 3. L-ABE għandha timmonitorja l-medda ta' prattiki f'konnessjoni mal-paragrafu 3 u toħroġ linji gwida f'konformità mal-Artikolu 16 tar-Regolament (UE) Nru 1093/2010.   
            
            
               Artikolu 255
               Determinazzjoni tal-KIRB u tal-KSA
            
            
               (1)Meta istituzzjoni tapplika s-SEC-IRBA skont is-Subtaqsima 3, l-istituzzjoni għandha tikkalkula l-KIRB skont il-paragrafi minn 2 sa 5. 
            
            
               (2)L-istituzzjonijiet għandhom jiddeterminaw il-KIRB billi jimmultiplikaw l-ammonti ta' skoperturi ponderati għar-riskju, li għandhom jiġu kkalkolati skont il-Kapitolu 3 fir-rigward tal-iskoperturi sottostanti bħallikieku ma kinux ġew titolizzati, bil-proporzjon ta' kapital applikabbli skont il-Kapitolu 1 diviżi bil-valur tal-iskoperturi sottostanti. Il-KIRB għandha tiġi espressa f'forma deċimali bejn żero u wieħed. 
            
            
               (3)Għall-finijiet tal-kalkolu tal-KIRB, l-ammonti ta' skoperturi ponderati għar-riskju, li għandhom jiġu kkalkolati skont il-Kapitolu 3 fir-rigward tal-iskoperturi sottostanti, għandhom jinkludu:
            
            
               (a)l-ammont ta' telf mistenni assoċjat mal-iskoperturi sottostanti kollha tat-titolizzazzjoni, inklużi l-iskoperturi sottostanti inadempjenti li għadhom parti mill-pula skont il-Kapitolu 3; u
            
            
               (b)l-ammont ta' telf mhux mistenni assoċjat mal-iskoperturi sottostanti kollha, inklużi l-iskoperturi sottostanti inadempjenti fil-pula skont il-Kapitolu 3; 
            
            
               (4)L-istituzzjonijiet jistgħu jikkalkolaw il-KIRB fir-rigward tal-iskoperturi sottostanti tat-titolizzazzjoni skont id-dispożizzjonijiet stabbiliti fil-Kapitolu 3 għall-kalkolu tar-rekwiżiti kapitali għar-riċevibbli mixtrija. Għal dawn il-finijiet, l-iskoperturi fil-livell tal-konsumatur għandhom jiġu ttrattati bħala riċevibbli mixtrija fil-livell tal-konsumatur u l-iskoperturi mhux fil-livell tal-konsumatur għandhom jiġu ttrattati bħala riċevibbli korporattivi mixtrija.
            
            
               (5)L-istituzzjonijiet għandhom jikkalkolaw il-KIRB separatament għar-riskju ta' dilwizzjoni fir-rigward tal-iskoperturi sottostanti ta' titolizzazzjoni fejn ir-riskju ta' dilwizzjoni jkun materjali għal tali skoperturi. 
            
            
               Meta t-telf mir-riskji ta' dilwizzjoni u ta' kreditu jiġi ttrattat b'mod aggregat fit-titolizzazzjoni, l-istituzzjonijiet għandhom jikkombinaw il-KIRB rispettiva għar-riskju ta' dilwizzjoni u għar-riskju ta' kreditu f'KIRB waħda għall-finijiet tas-Subtaqsima 3. Il-preżenza ta' fond ta' riżerva waħdieni jew ta' sovrakollateralizzazzjoni disponibbli sabiex jiġi kopert it-telf minn riskju ta' kreditu jew ta' dilwizzjoni tista' titqies bħala indikazzjoni li dawn ir-riskji huma ttrattati b'mod aggregat.
            
            
               Meta r-riskju ta' dilwizzjoni u r-riskju ta' kreditu ma jiġux ittrattati b'mod aggregat fit-titolizzazzjoni, l-istituzzjonijiet għandhom jimmodifikaw it-trattament stabbilit fil-paragrafu preċedenti sabiex jikkombinaw il-KIRB rispettiva għar-riskju ta' dilwizzjoni u ta' kreditu b'mod prudenti.
            
            
               (6)Meta istituzzjoni tapplika s-SEC-SA skont is-Subtaqsima 3, l-istituzzjoni għandha tikkalkula l-KSA billi timmultiplika l-ammonti ta' skoperturi ponderati għar-riskju, li għandhom jiġu kkalkolati skont il-Kapitolu 2 fir-rigward tal-iskoperturi sottostanti bħallikieku ma kinux ġew titolizzati, bi 8 % diviżi bil-valur tal-iskoperturi sottostanti. Il-KSA għandha tiġi espessa f'forma deċimali bejn żero u wieħed.
            
            
               Għall-finijiet ta' dan il-paragrafu, l-istituzzjonijiet għandhom jikkalkolaw il-valur tal-iskopertura tal-iskoperturi sottostanti mingħajr nettjar ta' kwalunkwe aġġustamenti ta' krediti speċifiċi u aġġustamenti tal-valur addizzjonali skont l-Artikoli 34 u 110 u kull tnaqqis ieħor tal-fondi proprji.
            
            
               (7)Għall-finijiet tal-paragrafi 1 sa 6, meta struttura ta' titolizzazzjoni tinvolvi l-użu ta' SSPE, l-iskoperturi kollha tal-SSPEs relatati mat-titolizzazzjoni jiġu ttrattati bħala skoperturi sottostanti. Mingħajr preġudizzju għal dak li ntqal qabel, l-istituzzjoni tista' teskludi l-iskoperturi tal-SPE mill-pula tal-iskoperturi sottostanti għall-finijiet tal-kalkolu tal-KIRB jew tal-KSA jekk ir-riskju mill-iskoperturi tal-SPE jkun immaterjali jew jekk ma jaffettwax il-pożizzjoni ta' titolizzazzjoni tal-istituzzjoni. 
            
            
               Fil-każ ta' titolizzazzjonijiet sintetiċi ffinanzjati, kull rikavat materjali mill-ħruġ ta' noti marbuta ma' kreditu jew obbligi ffinanzjati oħrajn tal-SPE li jservu bħala kollateral għall-ħlas lura tal-pożizzjonijiet ta' titolizzazzjoni għandhom jiġu inklużi fil-kalkolu tal-KIRB jew tal-KSA jekk ir-riskju ta' kreditu tal-kollateral ikun soġġett għall-allokazzjoni tat-telf segmentata.
            
            
               (8)Għall-finijiet tat-tielet subparagrafu tal-paragrafu 5, l-EBA għandha toħroġ linji gwida skont l-Artikolu 16 tar-Regolament (UE) Nru 1093/2010 dwar il-metodi xierqa għall-kombinazzjoni tal-KIRB għar-riskji ta' dilwizzjoni u ta' kreditu, meta dawn ir-riskji ma jiġux ittrattati b'mod aggregat f'titolizzazzjoni.
            
            
               Artikolu 256
               Determinazzjoni tal-punt ta' akkoppjament (A) u tal-punt ta' distakkament (D)
            
            
               (1)Għall-finijiet tas-Subtaqsima 3, l-istituzzjonijiet għandhom jistabbilixxu l-punt ta' akkoppjament (A) fil-limitu massimu fejn it-telf fil-pula tal-iskoperturi sottostanti jibda jiġi allokat għall-pożizzjoni tat-titolizzazzjoni rilevanti. 
            
            
               Il-punt tal-akkoppjament (A) għandu jiġi espress bħala valur deċimali bejn żero u wieħed u jkun ugwali għall-akbar minn żero u l-proporzjon tal-bilanċ pendenti tal-pula ta' skoperturi sottostanti fit-titolizzazzjoni nieqes il-bilanċ pendenti tas-segmenti kollha li jikklassifikaw bħala superjuri għal jew pari passu mas-segment li fih il-pożizzjoni ta' titolizzazzjoni rilevanti mal-bilanċ pendenti tal-iskoperturi sottostanti kollha fit-titolizzazzjoni.
                     
            
         
         
            
               (2)Għall-finijiet tas-Subtaqsima 3, l-istituzzjonijiet għandhom jistabbilixxu l-punt ta' distakkament (D) fil-limitu li fih it-telf fil-pula ta' skoperturi sottostanti jirriżulta f'telf komplet tal-prinċipal għas-segment li fih il-pożizzjoni ta' titolizzazzjoni rilevanti. 
            
            
               Il-punt ta' distakkament (D) għandu jiġi espress bħala valur deċimali bejn żero u wieħed u jkun ugwali għall-akbar minn żero u l-proporzjon tal-bilanċ pendenti tal-pula ta' skoperturi sottostanti fit-titolizzazzjoni nieqes il-bilanċ pendenti tas-segmenti kollha li jikklassifikaw bħala superjuri għas-segment li fih il-pożizzjoni ta' titolizzazzjoni rilevanti għall-bilanċ pendenti tal-iskoperturi sottostanti kollha fit-titolizzazzjoni.
                     
            
            
               (3)Għall-finijiet tal-paragrafi 1 u 2, l-istituzzjonijiet għandhom jittrattaw is-sovrakollateralizzazzjoni u l-kontijiet ta' riżerva ffinanzjati bħala segmenti u l-assi li fihom tali kontijiet ta' riżerva bħala skoperturi sottostanti. 
            
            
               (4)Għall-finijiet tal-paragrafi 1 u 2, l-istituzzjonijiet għandhom jinjoraw il-kontijiet ta' riżerva mhux iffinanzjati u l-assi li ma jipprovdux titjib tal-kreditu, bħal dawk li jipprovdu biss appoġġ ta' likwidità, swaps tar-rati tal-imgħax jew bejn il-muniti u kontijiet ta' kollateral fi flus relatati ma' dawk il-pożizzjonijiet fit-titolizzazzjoni. Għall-kontijiet ta' riżerva ffinanzjati u għall-assi li jipprovdu titjib tal-kreditu, l-istituzzjoni għandha tittratta biss bħala pożizzjonijiet ta' titolizzazzjoni l-parti ta' dawk il-kontijiet jew l-assi li tassorbi t-telf.   
            
            
               Artikolu 257
               Determinazzjoni tal-maturità tas-segment (MT)
            
            
               (1)Għall-finijiet tas-Subtaqsima 3 u soġġetti għall-paragrafu 3, l-istituzzjonijiet jistgħu jkejlu l-maturità ta' segment (MT) bħala:
            
            
               (a)il-maturità medja ponderata tal-pagamenti kuntrattwali dovuti taħt is-segment skont il-formula li ġejja:
            
            
            
               fejn CFt  tirrappreżenta l-pagamenti kuntrattwali kollha (prinċipal, imgħaxijiet u miżati) pagabbli mill-mutwatarju matul il-perjodu t; jew 
            
            
               (b)il-maturità legali finali tas-segment skont il-formula li ġejja:
            
            
               MT = 1 + (ML – 1) * 80%,
            
            
               fejn ML hija l-maturità legali finali tas-segment. 
            
            
               (2)Permezz ta' deroga mill-paragrafu 1, l-istituzzjonijiet għandhom jużaw biss il-maturità legali finali tas-segment biex jiddeterminaw il-maturità (MT) tiegħu skont il-punt (b) tal-paragrafu 1 meta l-pagamenti kuntrattwali dovuti taħt is-segment ikunu kundizzjonali jew dipendenti fuq il-prestazzjoni attwali tal-iskoperturi sottostanti. 
            
            
               (3)Għall-finijiet tal-paragrafi 1 u 2, id-determinazzjoni tal-maturità ta' segment (MT) tkun soġġetta, fil-każijiet kollha, għal limitu minimu ta' sena waħda u limitu massimu ta' ħames snin. 
            
            
               (4)Meta istituzzjoni tista' ssir esposta għal telf potenzjali mill-iskoperturi sottostanti minħabba kuntratt, l-istituzzjoni għandha tiddetermina l-maturità tal-pożizzjoni ta' titolizzazzjoni billi tieħu f'kunsiderazzjoni l-itwal maturità ta' tali skoperturi sottostanti. Għall-iskoperturi ċirkolanti, tapplika l-itwal maturità kuntrattwalment possibbli li jifdal tal-iskopertura, li tista' tiżdied matul il-perjodu ċirkolanti. 
            
            
            
               Subtaqsima 3
                  Metodi għall-kalkolu tal-ammonti ta' skoperturi ponderati għar-riskju
            
            
               Artikolu 258
               Il-kundizzjonijiet għall-użu tal-Approċċ Ibbażat fuq Klassifikazzjonijiet Interni (SEC-IRBA)
            
            
               (1)L-istituzzjonijiet għandhom jużaw is-SEC-IRBA biex jikkalkolaw l-ammonti ta' skoperturi ponderati għar-riskju fir-rigward ta' pożizzjoni ta' titolizzazzjoni meta jiġu ssodisfati l-kundizzjonijiet li ġejjin: 
            
            
               (a)il-pożizzjoni tkun appoġġjata minn pula ta' IRB jew pula mħallta, diment li, fil-każ tal-aħħar, l-istituzzjoni tkun tista' tikkalkula l-KIRB skont it-Taqsima 3 għal minimu ta' 95% tal-ammont ta' skoperturi sottostanti ponderati għar-riskju;
            
         
         
            
               (b)ikun hemm biżżejjed informazzjoni disponibbli għall-pubbliku fir-rigward tal-iskoperturi sottostanti tat-titolizzazzjoni sabiex l-istituzzjoni tkun tista' tikkalkula l-KIRB; u
            
            
               (c)l-istituzzjoni ma tkunx ġiet prekluża milli tuża s-SEC-IRBA fir-rigward ta' pożizzjoni ta' titolizzazzjoni speċifikata skont il-paragrafu 2. 
            
            
               (2)L-awtoritajiet kompetenti jistgħu, fuq bażi ta' każ b'każ, jipprekludu l-użu tas-SEC-IRBA meta t-titolizzazzjonijiet ikollhom karatteristiċi riskjużi jew kumplessi ħafna. Għal dawn il-finijiet, dawn li ġejjin jistgħu jitqiesu bħala karatteristiċi riskjużi jew kumplessi ħafna:  
            
            
               (a)titjib tal-kreditu li jista' jonqos għal raġunijiet oħrajn minbarra t-telf tal-portafoll li jirriżulta minn nuqqas ta' ħlas ta' prinċipal jew imgħax; 
            
            
               (b)puli ta' skoperturi sottostanti bi grad għoli ta' korrelazzjoni interna bħala riżultat tal-iskoperturi kkonċentrati għal setturi jew żoni ġeografiċi uniċi
            
            
               (c)tranżazzjonijiet fejn il-ħlas lura tal-pożizzjonijiet ta' titolizzazzjoni jiddependi ħafna fuq il-motivaturi tar-riskju mhux riflessi fil-KIRB; jew
            
            
               (d)allokazzjonijiet ta' telf kumplessi ħafna bejn is-segmenti.
            
            
            
               Artikolu 259
               Kalkolu tal-ammonti ta' skoperturi ponderati għar-riskju skont is-SEC-IRBA
            
            
               (1)Skont is-SEC-IRBA, l-ammont ta' skoperturi ponderati għar-riskju għal pożizzjoni ta' titolizzazzjoni għandu jiġi kkalkolat billi l-valur tal-iskopertura tal-pożizzjoni kkalkolat skont l-Artikolu 248 jiġi mmultiplikat bil-piż tar-riskju applikabbli ddeterminat kif ġej, fil-każijiet kollha soġġetti għal limitu minimu ta' 15 %: 
            
            
               RW = 1,250%
                     
                     
                     
                     
                     
                     
                     fejn D ≤ KIRB
            
            
               RW = 12.5·KSSFA(KIRB)
                     
                     
                     
                     
                     
                     fejn A ≥ KIRB
            
            
               
                  
                     fejn A˂ KIRB˂D
            
            
               fejn:
            
            
               KIRB hija l-imposta kapitali tal-pula ta' skoperturi sottostanti kif definita fl-Artikolu 255
            
            
               D huwa l-punt ta' distakkament kif iddeterminat skont l-Artikolu 256
            
            
               A huwa l-punt ta' akkoppjament kif iddeterminat skont l-Artikolu 256
            
            
            
               fejn: 
            
            
               a = –(1 / (p * KIRB))
            
         
         
            
               u = D – KIRB
            
            
               l = max (A - KIRB; 0)
            
            
               fejn:
            
            
               p = max [0.3; (A + B*(1/N) + C* KIRB + D*LGD + E*MT)]
            
            
               fejn:
            
            
               N huwa n-numru effettiv ta' skoperturi fil-pula ta' skoperturi sottostanti, ikkalkolat skont il-paragrafu 4
            
            
               LGD huwa t-telf medju fil-każ ta' inadempjenza ponderat skont l-iskopertura tal-pula ta' skoperturi sottostanti, ikkalkolat skont il-paragrafu 5
            
            
               MT hija l-maturità tas-segment kif iddeterminata skont l-Artikolu 257
            
            
               il-parametri A, B, C, D u E għandhom jiġu ddeterminati skont it-tabella ta' referenza li ġejja:
            
            
                     
                  
                  
                     
                  
                  
                     
                        A
                     
                  
                  
                     
                        B
                     
                  
                  
                     
                        C
                     
                  
                  
                     
                        D
                     
                  
                  
                     
                        E
                     
                  
               
                     
                        Bejgħ bl-ingrossa
                     
                  
                  
                     
                        Superjuri, granulari (N ≥ 25)
                     
                  
                  
                     
                        0
                     
                  
                  
                     
                        3.56
                     
                  
                  
                     
                        -1.85
                     
                  
                  
                     
                        0.55
                     
                  
                  
                     
                        0.07
                     
                  
               
                     
                  
                  
                     
                        Superjuri, mhux granulari (N < 25)
                     
                  
                  
                     
                        0.11
                     
                  
                  
                     
                        2.61
                     
                  
                  
                     
                        -2.91
                     
                  
                  
                     
                        0.68
                     
                  
                  
                     
                        0.07
                     
                  
               
                     
                  
                  
                     
                        Mhux superjuri, granulari (N ≥ 25)
                     
                  
                  
                     
                        0.16
                     
                  
                  
                     
                        2.87
                     
                  
                  
                     
                        -1.03
                     
                  
                  
                     
                        0.21
                     
                  
                  
                     
                        0.07
                     
                  
               
                     
                  
                  
                     
                        Mhux superjuri, mhux granulari (N < 25)
                     
                  
                  
                     
                        0.22
                     
                  
                  
                     
                        2.35
                     
                  
                  
                     
                        -2.46
                     
                  
                  
                     
                        0.48
                     
                  
                  
                     
                        0.07
                     
                  
               
                     
                        Bejgħ bl-imnut
                     
                  
                  
                     
                        Superjuri
                     
                  
                  
                     
                        0
                     
                  
                  
                     
                        0
                     
                  
                  
                     
                        -7.48
                     
                  
                  
                     
                        0.71
                     
                  
                  
                     
                        0.24
                     
                  
               
                     
                  
                  
                     
                        Mhux superjuri
                     
                  
                  
                     
                        0
                     
                  
                  
                     
                        0
                     
                  
                  
                     
                        -5.78
                     
                  
                  
                     
                        0.55
                     
                  
                  
                     
                        0.27
                     
                  
               
               (2)Jekk il-pula tal-IRB sottostanti tkun tinkludi kemm skoperturi fil-livell tal-konsumatur kif ukoll mhux fil-livell tal-konsumatur, il-pula għandha tinqasam f'sottopula fil-livell tal-konsumatur u waħda mhux fil-livell tal-konsumatur u, għal kull sottopula, għandu jiġi stmat parametru p separat (u l-parametri tal-input korrispondenti N, KIRB u LGD). Sussegwentement, għandu jiġi kkalkolat parametru p medju ponderat għat-tranżazzjoni abbażi tal-parametri p ta' kull sottopula u d-daqs nominali tal-iskoperturi f'kull sottopula.
            
            
               (3)Meta istituzzjoni tapplika s-SEC-IRBA għal pula mħallta, il-kalkolu tal-parametru p għandu jkun ibbażat fuq l-iskoperturi sottostanti soġġett għall-Approċċ IRB biss. L-iskoperturi sottostanti soġġetti għall-Approċċ Standardizzat għandhom jiġu injorati għal dawn il-finijiet.
            
            
               (4)In-numru effettiv ta' skoperturi (N) għandu jiġi kkalkolat kif ġej:
            
            
               
                  
            
            
            
               fejn EADii tirrappreżenta l-iskopertura fl-inadempjenza assoċjata mal-istrument i fil-pula. 
            
            
               L-iskoperturi multipli għall-istess obbligant għandhom jiġu kkonsolidati u ttrattati bħala skopertura waħda.
            
            
               (5)L-LGD medju ponderat skont l-iskopertura għandu jiġi kkalkolat kif ġej:
            
            
               
                  
            
            
               fejn LGDi jirrappreżenta l-LGD medju assoċjat mal-iskoperturi kollha għall-obbligant i. 
            
         
         
            
               Meta r-riskji ta' kreditu u ta' dilwizzjoni għar-riċevibbli mixtrija jiġu ġestiti b'mod aggregat f'titolizzazzjoni, l-input tal-LGD għandu jitqies bħala medja ponderata tal-LGD għar-riskju ta' kreditu u 100 % LGD għar-riskju ta' dilwizzjoni. Il-piżijiet tar-riskju jkunu l-imposti kapitali IRB awtonomi għar-riskju ta' kreditu u għar-riskju ta' dilwizzjoni, rispettivament. Għal dawn il-finijiet, il-preżenza ta' fond ta' riżerva wieħed jew [sovrakollateralizzazzjoni] disponibbli biex jiġi kopert it-telf minn riskju ta' kreditu jew minn riskju ta' inadempjenza tista' titqies bħala indikazzjoni li dawn ir-riskji huma ġestiti b'mod aggregat.
            
            
               (6)Meta s-sehem tal-akbar skopertura sottostanti fil-pula (C1) ma jkunx akbar minn 3%, l-istituzzjonijiet jistgħu jużaw il-metodu simplifikat li ġej sabiex jikkalkolaw N u l-LGDs medji ponderati skont l-iskopertura:
            
            
               
                  
            
            
               LGD = 0.50
            
            
               fejn 
            
            
               Cm jirrappreżenta s-sehem tal-pula li jikkorrespondi għas-somma tal-akbar skoperturi m (eż. sehem ta' 15% jikkorrespondi għal valur ta' 0.15); u 
            
            
               m huwa stabbilit mill-istituzzjoni.
            
            
               Jekk huwa disponibbli biss C1 u dan l-ammont mhuwiex aktar minn 0.03, mela allura l-istituzzjoni tista' tistabbilixxi l-LGD bħala 0.50 u N bħala 1/C1.
            
            
               (7)Meta l-pożizzjoni tiġi appoġġjata minn pula mħallta u l-istituzzjoni tkun tista' tikkalkula l-KIRB fuq mill-inqas 95% tal-ammonti ta' skoperturi sottostanti skont l-Artikolu 258(1)(a), l-istituzzjoni għandha tikkalkula l-imposta kapitali għall-pula sottostanti ta' skoperturi bħala:
            
            
               dˑ KIRB + (1–d)ˑ KSA, 
            
            
               fejn
            
            
               d huwa l-perċentwal tal-ammont ta' skopertura tal-iskoperturi sottostanti li għalihom il-bank jista' jikkalkula l-KIRB fuq l-ammont ta' skopertura tal-iskoperturi sottostanti kollha; u
            
            
               Il-KIRB u l-KSA huma kif definiti fl-Artikolu 255.
            
            
               (8)Meta istituzzjoni jkollha pożizzjoni ta' titolizzazzjoni fil-forma ta' derivattiva, l-istituzzjoni tista' tattribwixxi lid-derivattiva piż ta' riskju inferit ekwivalenti għall-piż tar-riskju tal-pożizzjoni ta' referenza kkalkolat skont dan l-Artikolu. 
            
            
               Għall-finijiet tal-ewwel Subparagrafu, il-pożizzjoni ta' referenza għandha tkun il-pożizzjoni li hija pari passu f'kull aspett mad-derivattiva jew, fin-nuqqas ta' tali pożizzjoni pari passu, il-pożizzjoni li hija immedjatament subordinata għad-derivattiva. 
            
            
               Artikolu 260
               Trattament tat-titolizzazzjonijiet STS skont is-SEC-IRBA
            
            
               Skont is-SEC-IRBA, il-piż tar-riskju għal pożizzjoni f'titolizzazzjoni STS għandu jiġi kkalkolat skont l-Artikolu 259, soġġett għall-modifiki li ġejjin:
            
            
               limitu minimu tal-piż tar-riskju għal pożizzjonijiet ta' titolizzazzjoni superjuri = 10%
            
            
               p = max [0.3; 0.5ˑ (A + Bˑ(1/N) + Cˑ KIRB + D*LGD + EˑMT)]
            
            
               Artikolu 261
               Kalkolu tal-ammonti ta' skoperturi ponderati għar-riskju skont l-Approċċ Ibbażat fuq Klassifikazzjonijiet Esterni (SEC-ERBA)
            
         
         
            
               (1)Skont is-SEC-ERBA, l-ammont ta' skopertura ponderat għar-riskju għal pożizzjoni ta' titolizzazzjoni għandu jiġi kkalkolat billi l-valur tal-iskopertura tal-pożizzjoni kif ikkalkolat skont l-Artikolu 248 jiġi mmultiplikat bil-piż tar-riskju applikabbli skont dan l-Artikolu. 
            
            
               (2)Għall-iskoperturi b'valutazzjonijiet ta' kreditu għal perjodu ta' żmien qasir jew meta tkun tista' tiġi inferita valutazzjoni ta' kreditu għal perjodu ta' żmien qasir skont il-paragrafu 7, japplikaw il-piżijiet tar-riskji li ġejjin:
            
            
               Tabella 1
            
            
                     
                        Skala tal-Kwalità Kreditizja
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        Il-klassifikazzjonijiet l-oħrajn kollha
                     
                  
               
                     
                        Piż tar-riskju
                     
                  
                  
                     
                        15%
                     
                  
                  
                     
                        50%
                     
                  
                  
                     
                        100%
                     
                  
                  
                     
                        1,250%
                     
                  
               
               (3)Għall-iskoperturi b'valutazzjonijiet ta' kreditu fit-tul jew meta tkun tista' tiġi inferita klassifikazzjoni bbażata fuq valutazzjoni ta' kreditu fit-tul skont il-paragrafu 7, japplikaw il-piżijiet tar-riskju stabbiliti fit-Tabella 2, aġġustati kif applikabbli għall-maturità tas-segment (Mt) skont l-Artikolu 257 u l-paragrafu 4 u għall-ħxuna tas-segment għal segmenti mhux superjuri skont il-paragrafu 5:
            
            
            
               Tabella 2
            
            
                     
                        Skala tal-Kwalità Kreditizja
                     
                  
                  
                     
                        Segment superjuri
                     
                  
                  
                     
                        Segment (irqiq) mhux superjuri
                     
                  
               
                     
                  
                  
                     
                        Maturità tas-segment (MT)
                     
                  
                  
                     
                        Maturità tas-segment (MT)
                     
                  
               
                     
                  
                  
                     
                        Sena
                     
                  
                  
                     
                        5 snin
                     
                  
                  
                     
                        Sena
                     
                  
                  
                     
                        5 snin
                     
                  
               
                     
                        1
                     
                  
                  
                     
                        15%
                     
                  
                  
                     
                        20%
                     
                  
                  
                     
                        15%
                     
                  
                  
                     
                        70%
                     
                  
               
                     
                        2
                     
                  
                  
                     
                        15%
                     
                  
                  
                     
                        30%
                     
                  
                  
                     
                        15%
                     
                  
                  
                     
                        90%
                     
                  
               
                     
                        3
                     
                  
                  
                     
                        25%
                     
                  
                  
                     
                        40%
                     
                  
                  
                     
                        30%
                     
                  
                  
                     
                        120%
                     
                  
               
                     
                        4
                     
                  
                  
                     
                        30%
                     
                  
                  
                     
                        45%
                     
                  
                  
                     
                        40%
                     
                  
                  
                     
                        140%
                     
                  
               
                     
                        5
                     
                  
                  
                     
                        40%
                     
                  
                  
                     
                        50%
                     
                  
                  
                     
                        60%
                     
                  
                  
                     
                        160%
                     
                  
               
                     
                        6
                     
                  
                  
                     
                        50%
                     
                  
                  
                     
                        65%
                     
                  
                  
                     
                        80%
                     
                  
                  
                     
                        180%
                     
                  
               
                     
                        7
                     
                  
                  
                     
                        60%
                     
                  
                  
                     
                        70%
                     
                  
                  
                     
                        120%
                     
                  
                  
                     
                        210%
                     
                  
               
                     
                        8
                     
                  
                  
                     
                        75%
                     
                  
                  
                     
                        90%
                     
                  
                  
                     
                        170%
                     
                  
                  
                     
                        260%
                     
                  
               
                     
                        9
                     
                  
                  
                     
                        90%
                     
                  
                  
                     
                        105%
                     
                  
                  
                     
                        220%
                     
                  
                  
                     
                        310%
                     
                  
               
                     
                        10
                     
                  
                  
                     
                        120%
                     
                  
                  
                     
                        140%
                     
                  
                  
                     
                        330%
                     
                  
                  
                     
                        420%
                     
                  
               
                     
                        11
                     
                  
                  
                     
                        140%
                     
                  
                  
                     
                        160%
                     
                  
                  
                     
                        470%
                     
                  
                  
                     
                        580%
                     
                  
               
                     
                        12
                     
                  
                  
                     
                        160%
                     
                  
                  
                     
                        180%
                     
                  
                  
                     
                        620%
                     
                  
                  
                     
                        760%
                     
                  
               
                     
                        13
                     
                  
                  
                     
                        200%
                     
                  
                  
                     
                        225%
                     
                  
                  
                     
                        750%
                     
                  
                  
                     
                        860%
                     
                  
               
                     
                        14
                     
                  
                  
                     
                        250%
                     
                  
                  
                     
                        280%
                     
                  
                  
                     
                        900%
                     
                  
                  
                     
                        950%
                     
                  
               
                     
                        15
                     
                  
                  
                     
                        310%
                     
                  
                  
                     
                        340%
                     
                  
                  
                     
                        1050%
                     
                  
                  
                     
                        1050%
                     
                  
               
                     
                        16
                     
                  
                  
                     
                        380%
                     
                  
                  
                     
                        420%
                     
                  
                  
                     
                        1130%
                     
                  
                  
                     
                        1130%
                     
                  
               
                     
                        17
                     
                  
                  
                     
                        460%
                     
                  
                  
                     
                        505%
                     
                  
                  
                     
                        1,250%
                     
                  
                  
                     
                        1,250%
                     
                  
               
                     
                        L-oħrajn kollha
                     
                  
                  
                     
                        1,250%
                     
                  
                  
                     
                        1,250%
                     
                  
                  
                     
                        1,250%
                     
                  
                  
                     
                        1,250%
                     
                  
               
               (4)Sabiex jiddeterminaw il-piż tar-riskju għal segmenti b'maturità ta' bejn sena u ħames snin, l-istituzzjonijiet għandhom jużaw interpolazzjoni lineari bejn il-piżijiet tar-riskji applikabbli għal maturità ta' sena waħda u ħames snin, rispettivament, skont it-tabella 2. 
            
            
               (5)Sabiex jiddeterminaw il-ħxuna tas-segment, l-istituzzjonijiet għandhom jikkalkolaw il-piż tar-riskju għal segmenti mhux superjuri kif ġej: 
            
            
               RW = [RW wara aġġustament għall-maturità skont il-paragrafu 4] [1 – min(T; 50 %)]
            
            
               fejn
            
            
               T = il-ħxuna tas-segment imkejla bħala D – A
            
            
               fejn
            
            
               D huwa l-punt ta' distakkament kif iddeterminat skont l-Artikolu 256
            
            
               A huwa l-punt ta' akkoppjament kif iddeterminat skont l-Artikolu 256
            
            
               (6)Il-piż tar-riskju għal segmenti mhux superjuri li jirriżulta mill-paragrafi minn 3 sa 5 jkun soġġett għal limitu minimu ta' 15 %. Barra minn hekk, il-piż tar-riskju li jirriżulta għandu jkun mhux inqas mill-piż tar-riskju li jikkorrespondi għal segment superjuri ipotetiku tal-istess titolizzazzjoni bl-istess maturità u valutazzjoni ta' kreditu.
            
            
               (7)Għall-finijiet tal-użu tal-klassifikazzjonijiet inferiti, l-istituzzjonijiet għandhom jattribwixxu għal pożizzjoni mhux klassifikata klassifikazzjoni inferita ekwivalenti għall-valutazzjoni ta' kreditu ta' pożizzjoni ta' referenza klassifikata li tissodisfa l-kundizzjonijiet kollha li ġejjin:
            
            
               (a)il-pożizzjoni ta' referenza tikklassifika bħala pari passu fl-aspetti kollha għall-pożizzjoni ta' titolizzazzjoni mhux klassifikata jew, fin-nuqqas ta' pożizzjoni ta' klassifikazzjoni pari passu, il-pożizzjoni ta' referenza hija immedjatament subordinata għall-pożizzjoni mhux klassifikata.
            
            
               (b)il-pożizzjoni ta' referenza ma tibbenifikax minn garanziji ta' partijiet terzi jew titjib tal-kreditu ieħor li mhumiex disponibbli għall-pożizzjoni mhux klassifikata;
            
         
         
            
               (c)il-maturità tal-pożizzjoni ta' referenza tkun ugwali għal jew itwal minn dik tal-pożizzjoni mhux klassifikata inkwistjoni;
            
            
               (d)fuq bażi kontinwa, kull klassifikazzjoni inferita tiġi aġġornata sabiex tkun tirrifletti kull bidla fil-valutazzjoni ta' kreditu tal-pożizzjoni ta' referenza.
            
            
               Artikolu 262
               Trattament tat-titolizzazzjonijiet STS skont is-SEC-ERBA
            
            
               (1)Skont is-SEC-ERBA, il-piż tar-riskju għal pożizzjoni f'titolizzazzjoni STS għandu jiġi kkalkolat skont l-Artikolu 261, soġġett għall-modifiki stipulati f'dan l-Artikolu.
            
            
               (2)Għall-iskoperturi b'valutazzjonijiet ta' kreditu għal perjodu ta' żmien qasir jew meta tkun tista' tiġi inferita klassifikazzjoni bbażata fuq valutazzjoni ta' kreditu għal perjodu ta' żmien qasir skont l-Artikolu 261(7), japplikaw il-piżijiet tar-riskji li ġejjin:
            
            
               Tabella 3
            
            
                     
                        Skala tal-Kwalità Kreditizja
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
                  
                     
                        Il-klassifikazzjonijiet l-oħrajn kollha 
                     
                  
               
                     
                        Piż tar-riskju
                     
                  
                  
                     
                        10%
                     
                  
                  
                     
                        35%
                     
                  
                  
                     
                        70%
                     
                  
                  
                     
                        1,250%
                     
                  
               
               (3)Għall-iskoperturi b'valutazzjonijiet ta' kreditu fit-tul jew meta tkun tista' tiġi inferita klassifikazzjoni bbażata fuq valutazzjoni ta' kreditu fit-tul skont l-Artikolu 261(7), japplikaw il-piżijiet tar-riskju ddeterminati skont it-Tabella 4, aġġustati għall-maturità tas-segment (MT) skont l-Artikolu 257 u l-Artikolu 261(4) u għall-ħxuna tas-segment għal segmenti mhux superjuri skont l-Artikolu 261(5):
            
            
            
               Tabella 4
            
            
                     
                        Skala tal-Kwalità Kreditizja
                     
                  
                  
                     
                        Segment superjuri
                     
                  
                  
                     
                        Segment (irqiq) mhux superjuri
                     
                  
               
                     
                  
                  
                     
                        Maturità tas-segment (MT)
                     
                  
                  
                     
                        Maturità tas-segment (MT)
                     
                  
               
                     
                  
                  
                     
                        Sena
                     
                  
                  
                     
                        5 snin
                     
                  
                  
                     
                        Sena
                     
                  
                  
                     
                        5 snin
                     
                  
               
                     
                        1
                     
                  
                  
                     
                        10%
                     
                  
                  
                     
                        15%
                     
                  
                  
                     
                        15%
                     
                  
                  
                     
                        50%
                     
                  
               
                     
                        2
                     
                  
                  
                     
                        10%
                     
                  
                  
                     
                        20%
                     
                  
                  
                     
                        15%
                     
                  
                  
                     
                        55%
                     
                  
               
                     
                        3
                     
                  
                  
                     
                        15%
                     
                  
                  
                     
                        25%
                     
                  
                  
                     
                        20%
                     
                  
                  
                     
                        75%
                     
                  
               
                     
                        4
                     
                  
                  
                     
                        20%
                     
                  
                  
                     
                        30%
                     
                  
                  
                     
                        25%
                     
                  
                  
                     
                        90%
                     
                  
               
                     
                        5
                     
                  
                  
                     
                        25%
                     
                  
                  
                     
                        35%
                     
                  
                  
                     
                        40%
                     
                  
                  
                     
                        105%
                     
                  
               
                     
                        6
                     
                  
                  
                     
                        35%
                     
                  
                  
                     
                        45%
                     
                  
                  
                     
                        55%
                     
                  
                  
                     
                        120%
                     
                  
               
                     
                        7
                     
                  
                  
                     
                        40%
                     
                  
                  
                     
                        45%
                     
                  
                  
                     
                        80%
                     
                  
                  
                     
                        140%
                     
                  
               
                     
                        8
                     
                  
                  
                     
                        55%
                     
                  
                  
                     
                        65%
                     
                  
                  
                     
                        120%
                     
                  
                  
                     
                        185%
                     
                  
               
                     
                        9
                     
                  
                  
                     
                        65%
                     
                  
                  
                     
                        75%
                     
                  
                  
                     
                        155%
                     
                  
                  
                     
                        220%
                     
                  
               
                     
                        10
                     
                  
                  
                     
                        85%
                     
                  
                  
                     
                        100%
                     
                  
                  
                     
                        235%
                     
                  
                  
                     
                        300%
                     
                  
               
                     
                        11
                     
                  
                  
                     
                        105%
                     
                  
                  
                     
                        120%
                     
                  
                  
                     
                        355%
                     
                  
                  
                     
                        440%
                     
                  
               
                     
                        12
                     
                  
                  
                     
                        120%
                     
                  
                  
                     
                        135%
                     
                  
                  
                     
                        470%
                     
                  
                  
                     
                        580%
                     
                  
               
                     
                        13
                     
                  
                  
                     
                        150%
                     
                  
                  
                     
                        170%
                     
                  
                  
                     
                        570%
                     
                  
                  
                     
                        650%
                     
                  
               
                     
                        14
                     
                  
                  
                     
                        210%
                     
                  
                  
                     
                        235%
                     
                  
                  
                     
                        755%
                     
                  
                  
                     
                        800%
                     
                  
               
                     
                        15
                     
                  
                  
                     
                        260%
                     
                  
                  
                     
                        285%
                     
                  
                  
                     
                        880%
                     
                  
                  
                     
                        880%
                     
                  
               
                     
                        16
                     
                  
                  
                     
                        320%
                     
                  
                  
                     
                        355%
                     
                  
                  
                     
                        950%
                     
                  
                  
                     
                        950%
                     
                  
               
                     
                        17
                     
                  
                  
                     
                        395%
                     
                  
                  
                     
                        430%
                     
                  
                  
                     
                        1,250%
                     
                  
                  
                     
                        1,250%
                     
                  
               
                     
                        L-oħrajn kollha
                     
                  
                  
                     
                        1,250%
                     
                  
                  
                     
                        1,250%
                     
                  
                  
                     
                        1,250%
                     
                  
                  
                     
                        1,250%
                     
                  
               
               Artikolu 263
               Kalkolu tal-ammonti ta' skoperturi ponderati għar-riskju skont l-Approċċ Standardizzat (SEC-SA)
            
            
               (1)Skont is-SEC-SA, l-ammont ta' skopertura ponderat għar-riskju għal pożizzjoni ta' titolizzazzjoni għandu jiġi kkalkolat billi l-valur tal-iskopertura tal-pożizzjoni kif ikkalkolata skont l-Artikolu 248 jiġi mmultiplikat bil-piż tar-riskju applikabbli ddeterminat kif ġej, fil-każijiet kollha soġġett għal limitu minimu ta' 15%:
            
            
               RW = 1,250%                
                     
                     
                     
                     
                      fejn D ≤ KA
            
            
               RW = 12.5· KSSFA(KA)                 
                     
                     
                     
                      fejn A ≥ KA
            
            
               
                       
                      fejn A˂KA˂D
            
            
               fejn:
            
            
               D huwa l-punt ta' distakkament kif iddeterminat skont l-Artikolu 256
            
            
               A huwa l-punt ta' akkoppjament kif iddeterminat skont l-Artikolu 256
            
            
               KA huwa parametru kkalkolat skont il-paragrafu 2
            
         
         
            
            
               fejn:
            
            
               a = –(1 / (p * KA))
            
            
               u = D – KA
            
            
               l = max (A – KA; 0)
            
            
               p = 1 għal skopertura ta' titolizzazzjoni li mhijiex skopertura ta' rititolizzazzjoni
            
            
               (2)Għall-finijiet tal-paragrafu 1, KA għandu jiġi kkalkolat kif ġej:
            
            
            
               fejn:
            
            
                hija l-imposta kapitali tal-pula sottostanti kif definita fl-Artikolu 255
            
            
               W = proporzjon tas-somma tal-ammont nominali tal-iskoperturi sottostanti f'inadempjenza għall-ammont nominali tal-iskoperturi sottostanti kollha. Għal dawn il-finijiet, skopertura f'inadempjenza tfisser skopertura sottostanti li hija:  (i) skaduta b'90 jum jew aktar; (ii) soġġetta għal proċedimenti ta' falliment jew insolvenza; (iii) soġġetta għal preklużjoni jew proċediment simili; jew (iv) f'inadempjenza skont id-dokumentazzjoni tat-titolizzazzjoni. 
            
            
               Meta istituzzjoni ma tkunx taf l-istatus tad-delinkwenza għal 5% jew inqas tal-iskoperturi sottostanti fil-pula, l-istituzzjoni tista' tuża s-SEC-SA soġġetta għall-aġġustament li ġej fil-kalkolu tal-KA:
            
            
            
               Meta l-istituzzjoni ma tkunx taf l-istatus tad-delinkwenza għal aktar minn 5% tal-iskoperturi sottostanti fil-pula, il-pożizzjoni fit-titolizzazzjoni għandha tiġi ponderata għar-riskju b'1,250%.
            
            
               (3)Meta istituzzjoni jkollha pożizzjoni ta' titolizzazzjoni fil-forma ta' derivattiva, l-istituzzjoni tista' tattribwixxi lid-derivattiva piż ta' riskju inferit ekwivalenti għall-piż tar-riskju tal-pożizzjoni ta' referenza kkalkolat skont dan l-Artikolu. 
            
            
               Għall-finijiet ta' dan il-paragrafu, il-pożizzjoni ta' referenza tkun il-pożizzjoni li hija pari passu f'kull aspett mad-derivattiva jew, fin-nuqqas ta' tali pożizzjoni pari passu, il-pożizzjoni li hija immedjatament subordinata għad-derivattiva. 
            
            
            
               Artikolu 264
               Trattament tat-titolizzazzjonijiet STS skont is-SEC-SA
            
            
               Skont is-SEC-SA, il-piż tar-riskju għal pożizzjoni f'titolizzazzjoni STS għandu jiġi kkalkolat skont l-Artikolu 263, soġġett għall-modifiki li ġejjin
            
            
               limitu minimu tal-piż tar-riskju għal pożizzjonijiet ta' titolizzazzjoni superjuri = 10%
            
         
         
            
               p = 0,5
            
            
               Artikolu 265
               Kamp ta' applikazzjoni u rekwiżiti operattivi għall-Approċċ ta' Valutazzjoni Interna (IAA)
            
            
               (1)L-istituzzjonijiet jistgħu jikkalkolaw l-ammonti ta' skoperturi ponderati għar-riskju għal pożizzjonijiet mhux klassifikati fil-programmi ABCP taħt l-IAA skont l-Artikolu 266 meta jkunu ngħataw permess mill-awtoritajiet kompetenti tagħhom skont il-paragrafu 2.
            
            
               (2)L-awtoritajiet kompetenti jistgħu jagħtu lill-istituzzjonijiet permess biex jużaw l-IAA f'kamp ta' applikazzjoni definit b'mod ċar meta jiġu ssodisfati l-kundizzjonijiet kollha li ġejjin:
            
            
               (a)il-pożizzjonijiet kollha fil-karti kummerċjali maħruġa mill-programm ABCP huma pożizzjonijiet klassifikati;
            
            
               (b)il-valutazzjoni interna tal-kwalità kreditizja tal-pożizzjoni tirrifletti l-metodoloġija tal-valutazzjoni disponibbli għall-pubbliku ta' ECAI waħda jew aktar għall-klassifikazzjoni tal-pożizzjonijiet ta' titolizzazzjoni jew tal-iskoperturi sottostanti tal-istess tip;
            
            
               (c)il-proċess tal-valutazzjoni interna tal-istituzzjoni tkun mill-inqas konservattiva daqs il-valutazzjonijiet disponibbli għall-pubbliku ta' dawk l-ECAIs li pprovdew klassifikazzjoni esterna għall-karti kummerċjali maħruġa mill-programm ABCP, b'mod partikolari fir-rigward ta' fatturi ta' stress u elementi kwantitattivi rilevanti oħra;
            
            
               (d)il-metodoloġija tal-valutazzjoni interna tal-istituzzjoni tieħu f'kunsiderazzjoni l-metodoloġiji tal-klassifikazzjoni rilevanti kollha tal-ECAIs li huma disponibbli għall-pubbliku u li jikklassifikaw il-karti kummerċjali tal-programm ABCP u tinkludi l-gradi ta' klassifikazzjoni li jikkorrespondu għall-valutazzjonijiet tal-kreditu tal-ECAIs. L-istituzzjoni għandha tiddokumenta fir-rekords interni tagħha dikjarazzjoni ta' spjegazzjoni li tiddeskrivi kif ir-rekwiżiti stabbiliti f'dan il-punt ġew issodisfati u għandha taġġorna din id-dikjarazzjoni fuq bażi regolari; 
            
            
               (e)l-istituzzjoni tuża l-metodoloġija tal-valutazzjoni interna għall-finijiet ta' ġestjoni tar-riskji interni, inkluż fil-proċessi tagħha tat-teħid tad-deċiżjonijiet, tal-informazzjoni ta' ġestjoni u tal-allokazzjoni interna tal-kapital;
            
            
               (f)l-awdituri interni jew esterni, ECAI, jew il-funzjoni interna tal-istituzzjoni għall-ġestjoni tar-riskji jew ir-reviżjoni tal-kreditu jwettqu reviżjonijiet regolari tal-proċess ta' valutazzjoni interna u tal-kwalità tal-valutazzjonijiet interni tal-kwalità kreditizja tal-iskoperturi tal-istituzzjoni għal programm ABCP;
            
            
               (g)l-istituzzjoni tintraċċa l-prestazzjoni tal-klassifikazzjonijiet interni tagħha matul iż-żmien biex tevalwa l-prestazzjoni tal-metodoloġija tal-valutazzjoni interna tagħha u tagħmel l-aġġustamenti meħtieġa għal dik il-metodoloġija meta l-prestazzjoni tal-iskoperturi tiddifferixxi sistematikament minn dik indikata mill-klassifikazzjonijiet interni;
            
            
               (h)il-programm ABCP jinkludi l-istandards ta' sottoskrizzjoni u ġestjoni tar-responsabbiltà fil-forma ta' linji gwida għall-amministratur tal-programm fuq, mill-inqas:
            
            
                (i)
                     il-kriterji tal-eliġibbiltà tal-assi, soġġetti għall-punt (i); 
            
            
               (ii)
                     it-tipi u l-valur monetarju tal-iskoperturi li jirriżultaw mill-provvediment tal-faċilitajiet tal-likwidità u t-titjib tal-kreditu; 
            
            
               (iii)
                     id-distribuzzjoni tat-telf bejn il-pożizzjonijiet ta' titolizzazzjoni fil-programm ABCP; 
            
            
               (iv)
                     l-iżolament legali u ekonomiku tal-assi ttrasferiti mill-entità li tbiegħ l-assi; 
            
            
               (i)il-kriterji tal-eliġibbiltà tal-assi fil-programm ABCP jipprevedu, mill-inqas:
            
            
               (i)
                     l-esklużjoni tax-xiri tal-assi li huma skaduti jew inadempjenti b'mod sinifikanti;
            
            
               (ii) 
                     il-limitazzjoni ta' konċentrazzjoni eċċessiva għal obbligant jew żona ġeografika individwali;
            
            
               (iii)
                     il-limitazzjoni tat-terminu tal-assi li jridu jinxtraw;
            
         
         
            
               (j)għandha titwettaq analiżi tal-profil kummerċjali u r-riskju ta' kreditu tal-bejjiegħ tal-assi inkluża, mill-inqas, valutazzjoni ta' dawn li ġejjin tal-bejjiegħ:
            
            
               (i)
                     il-prestazzjoni finanzjarja tal-imgħoddi u futura mistennija; 
            
            
               (ii)
                     il-pożizzjoni tas-suq attwali u l-kompetittività futura mistennija;
            
            
               (iii)
                     l-ingranaġġ, il-fluss tal-flus, il-kopertura tal-imgħax u l-klassifikazzjoni tad-dejn;
            
            
               (iv)
                      l-istandards ta' sottoskrizzjoni, il-kapaċitajiet tas-servicing u l-proċessi tal-ġbir;
            
            
               (k)il-programm ABCP għandu politiki u proċessi ta' ġbir li jieħdu f'kunsiderazzjoni l-kapaċità operattiva u l-kwalità kreditizja tas-serviser u jinkludi karatteristiċi li jnaqqsu r-riskji relatati mal-prestazzjoni tal-bejjiegħ u tas-serviser. Għall-finijiet ta' dan il-punt, ir-riskji relatati mal-prestazzjoni jistgħu jitnaqqsu permezz ta' motivaturi bbażati fuq il-kwalità kreditizja attwali tal-bejjiegħ jew tas-serviser sabiex jiġi evitat it-taħlit flimkien ta' fondi fil-każ ta' inadempjenza tal-bejjiegħ jew tas-serviser; 
            
            
               (l)l-istima aggregata tat-telf fuq pula ta' assi li jistgħu jinxtraw taħt il-programm ABCP tieħu f'kunsiderazzjoni s-sorsi kollha ta' riskju potenzjali, bħar-riskju ta' kreditu u r-riskju ta' dilwizzjoni; 
            
            
               (m)meta d-daqs tat-titjib tal-kreditu pprovdut mill-bejjiegħ ikun ibbażat biss fuq it-telf relatat mal-kreditu u r-riskju ta' dilwizzjoni jkun materjali għall-pula ta' assi partikolari, il-programm ABCP jinkludi riżerva separata għar-riskju ta' dilwizzjoni;
            
            
               (n)id-daqs tal-livell ta' titjib meħtieġ fil-programm ABCP jiġi kkalkolat billi jittieħdu f'kunsiderazzjoni bosta snin ta' informazzjoni storika, inkluż dwar it-telf, id-delinkwenzi, id-dilwizzjonijiet u r-rata tar-rotazzjoni tar-riċevibbli;
            
            
               (o)il-programm ABCP jinkludi karatteristiċi strutturali fix-xiri ta' skoperturi sabiex jitnaqqas id-deterjorament tal-kreditu potenzjali tal-portafoll sottostanti. Tali karatteristiċi jistgħu jinkludu motivaturi ta' stralċ speċifiċi għal pula ta' skoperturi;
            
            
               (p)l-istituzzjoni tevalwa l-karatteristiċi tal-pula ta' assi sottostanti, bħall-punteġġ tal-kreditu medju ponderat tagħha, filwaqt li tidentifika kwalunkwe konċentrazzjonijiet għal obbligant jew reġjun ġeografiku individwali, kif ukoll il-granularità tal-pula ta' assi.
            
            
               (3)Meta l-funzjonijiet tal-istituzzjoni għall-verifika interna, ir-reviżjoni tal-kreditu jew il-ġestjoni tar-riskji jwettqu r-reviżjoni prevista fil-punt (f) tal-paragrafu 2, dawn il-funzjonijiet ikunu indipendenti mill-funzjonijiet interni tal-istituzzjoni li jittrattaw ir-relazzjonijiet tal-klijenti u kummerċjali tal-programm ABCP. 
            
            
               (4)L-istituzzjonijiet li ngħataw permess sabiex jużaw l-IAA ma għandhomx jirrikorru għall-użu ta' metodi oħrajn għall-pożizzjonijiet li jaqgħu fil-kamp ta' applikazzjoni tal-IAA, sakemm ma jiġux issodisfati l-kundizzjonijiet kollha li ġejjin:
            
            
               (a)l-istituzzjoni wriet għas-sodisfazzjon tal-awtorità kompetenti li l-istituzzjoni għandha raġuni tajba għaliex tagħmel dan;
            
            
               (b)l-istituzzjoni tkun irċeviet il-permess minn qabel tal-awtorità kompetenti.
            
            
               Artikolu 266
               Kalkolu tal-ammonti ta' skoperturi ponderati għar-riskju skont l-IAA
            
            
               (1)Skont l-IAA, l-istituzzjoni għandha tassenja l-pożizzjoni mhux klassifikata fl-ABCP għal waħda mill-gradi ta' klassifikazzjoni stipulati fil-punt (d) tal-Artikolu 265(2) abbażi tal-valutazzjoni interna tagħha. Il-pożizzjoni għandha tiġi attribwita klassifikazzjoni derivata li għandha tkun l-istess bħall-valutazzjonijiet tal-kreditu li jikkorrespondu għal dak il-grad ta' klassifikazzjoni kif stipulat fil-punt (d) tal-Artikolu 265(2).
            
            
               (2)Il-klassifikazzjoni derivata skont il-paragrafu 1 għandha tkun mill-inqas fil-livell tal-grad ta' investiment jew aħjar fiż-żmien li tkun ġiet assenjata għall-ewwel darba u għandha titqies bħala valutazzjoni tal-kreditu eliġibbli minn ECAI għall-finijiet tal-kalkolu tal-ammonti ta' skoperturi ponderati għar-riskju skont l-Artikolu 261 jew l-Artikolu 262, kif applikabbli. 
            
            
               Subtaqsima 4
                  Limiti massimi għall-pożizzjonijiet ta' titolizzazzjoni
            
            
               Artikolu 267
               Il-piż tar-riskju massimu għall-pożizzjonijiet ta' titolizzazzjoni superjuri: Approċċ ta' trasparenza
            
         
         
            
               (1)Istituzzjoni li jkollha għarfien f'kull ħin tal-kompożizzjoni tal-iskoperturi sottostanti tista' tassenja lill-pożizzjoni ta' titolizzazzjoni superjuri piż ta' riskju massimu ugwali għall-piż tar-riskju medju ponderat li jkun applikabbli għall-iskoperturi sottostanti, jekk l-iskoperturi sottostanti ma jkunux ġew titolizzati.
            
            
               (2)Fil-każ ta' puli ta' skoperturi sottostanti fejn l-istituzzjoni tuża esklussivament l-Approċċ Standardizzat jew l-Approċċ IRB, il-piż tar-riskju massimu għandu jkun ugwali għall-piż tar-riskju medju ponderat skont l-iskopertura li japplika għall-iskoperturi sottostanti skont il-Kapitolu 2 jew 3, rispettivament, bħallikieku dawn ma kinux ġew titolizzati. 
            
            
               Fil-każ ta' puli mħalltin, il-piż tar-riskju massimu jiġi kkalkolat kif ġej:
            
            
               (a)meta l-istituzzjoni tapplika s-SEC-IRBA, il-porzjon tal-Approċċ Standardizzat u l-porzjon tal-IRB tal-pula sottostanti jiġu assenjati l-piż tar-riskju tal-Approċċ Standardizzat u l-piż tar-riskju tal-IRB korrispondenti, rispettivament; 
            
            
               (b)meta l-istituzzjoni tapplika s-SEC-SA jew is-SEC-ERBA, il-piż tar-riskju massimu għall-pożizzjonijiet ta' titolizzazzjoni superjuri jkun ugwali għall-piż tar-riskju medju ponderat skont l-Approċċ Standardizzat tal-iskoperturi sottostanti. 
            
            
               (3)Għall-finijiet ta' dan l-Artikolu, il-piż tar-riskju li jkun applikabbli fl-Approċċ IRB skont il-Kapitolu 3 jinkludi l-proporzjon tat-telf mistenni għall-iskopertura fl-inadempjenza tal-iskoperturi sottostanti mmultiplikat bi 12.5.
            
            
               (4)Meta l-piż tar-riskju massimu kkalkolat skont il-paragrafu 1 jirriżulta f'piż ta' riskju aktar baxx mill-piżijiet ta' riskju minimi stabbiliti fl-Artikoli 259 sa 264, kif applikabbli, mela minflok għandu jintuża tal-ewwel.
            
            
               Artikolu 268
               Rekwiżiti kapitali massimi 
            
            
               (1)Istituzzjoni oriġinatriċi, istituzzjoni sponsor jew istituzzjoni oħra li tuża s-SEC-IRBA, jew istituzzjoni oriġinatriċi jew istituzzjoni sponsor li tuża s-SEC-ERBA jew is-SEC-SA tista' tapplika rekwiżit kapitali massimu għall-pożizzjoni ta' titolizzazzjoni li hija tħaddan li jkun ugwali għar-rekwiżiti kapitali li jiġu kkalkolati skont il-Kapitolu 2 jew 3 fir-rigward tal-iskoperturi sottostanti kieku ma ġewx titolizzati. Għall-finijiet ta' dan l-Artikolu, ir-rekwiżit kapitali tal-IRB jinkludi l-ammont tat-telf mistenni assoċjat ma' dawk l-iskoperturi kkalkolat skont il-Kapitolu 3 u dak tat-telf mhux mistenni mmultiplikat b'fattur ta' 1.06. 
            
            
               (2)Fil-każ ta' puli mħalltin, ir-rekwiżit kapitali massimu għandu jiġi ddeterminat permezz tal-kalkolu tal-medja ponderata skont l-iskopertura tar-rekwiżiti kapitali tal-porzjonijiet tal-IRB u tal-Approċċ Standardizzat tal-iskoperturi sottostanti skont il-paragrafu 1. 
            
            
               (3)Ir-rekwiżit kapitali massimu jkun ir-riżultat tal-multiplikazzjoni tal-ammont ikkalkolat skont il-paragrafi 1 jew 2 bil-fattur P ikkalkolat kif ġej:
            
            
               (a)għal istituzzjoni li għandha pożizzjoni ta' titolizzazzjoni waħda jew aktar f'segment wieħed, il-fattur P ikun ugwali għall-proporzjon tal-ammont nominali tal-pożizzjonijiet ta' titolizzazzjoni li l-istituzzjoni tħaddan f'dak is-segment partikolari għall-ammont nominali tas-segment;
            
            
               (b)għal istituzzjoni li għandha pożizzjonijiet ta' titolizzazzjoni f'segmenti differenti, il-fattur               P ikun ugwali għall-proporzjon massimu tal-imgħax fost is-segmenti. Għal dawn il-finijiet, il-proporzjon ta' imgħax għal kull wieħed mis-segmenti differenti għandu jiġi kkalkolat kif stabbilit fil-punt (a).
            
            
               (4)Meta jiġi kkalkolat ir-rekwiżit kapitali massimu għal pożizzjoni ta' titolizzazzjoni skont dan l-Artikolu, l-ammont sħiħ ta' kull profitt fuq il-bejgħ u l-istrips tal-imgħax biss għat-titjib tal-kreditu li jirriżultaw mit-tranżazzjoni tat-titolizzazzjoni għandu jitnaqqas mill-entrati ta' Grad 1 tal-Ekwità Komuni skont l-Artikolu 36(1)(k).
            
            
            
               Subtaqsima 5
                  Dispożizzjonijiet mixxellanji
            
            
               Artikolu 269
               Rititolizzazzjonijiet
            
            
               (1)Għal pożizzjoni f'rititolizzazzjoni, l-istituzzjonijiet għandhom japplikaw is-SEC-SA skont l-Artikolu 263, bil-bidliet li ġejjin:
            
            
               (a)W = 0 għal kwalunkwe skopertura għal segment ta' titolizzazzjoni fil-pula sottostanti ta' skoperturi; 
            
            
               (b)p = 1.5;
            
         
         
            
               (c)il-piż tar-riskju li jirriżulta jkun soġġett għal piż ta' riskju minimu ta' 100 %.
            
            
               (2)Il-KSA għall-iskoperturi ta' titolizzazzjoni sottostanti għandha tiġi kkalkolata skont is-Subtaqsima 2.
            
            
               (3)Ir-rekwiżiti kapitali massimi stabbiliti fis-Subtaqsima 4 ma għandhomx jiġu applikati għall-pożizzjonijiet ta' rititolizzazzjoni.
            
            
               (4)Meta l-pula ta' skoperturi sottostanti tkun tikkonsisti f'taħlita ta' segmenti ta' titolizzazzjoni u tipi oħrajn ta' assi, il-parametru tal-KA għandu jiġi ddeterminat bħala l-medja ponderata skont l-iskopertura nominali tal-KA ikkalkolata individwalment għal kull subsett ta' skoperturi.
            
            
               Artikolu 270
               Pożizzjonijiet superjuri fit-titolizzazzjonijiet tal-SMEs
            
            
               Istituzzjoni oriġinatriċi tista' tikkalkula l-ammonti ta' skoperturi ponderati għar-riskju fir-rigward ta' pożizzjoni ta' titolizzazzjoni skont l-Artikoli 260, 262 jew 264, kif applikabbli, meta jiġu ssodisfati l-kundizzjonijiet li ġejjin: 
            
            
               (a)it-titolizzazzjoni tissodisfa r-rekwiżiti stabbiliti fl-Artikolu 6(2) tar-[Regolament dwar it-Titolizzazzjoni], għajr il-punt (a) ta' dak il-paragrafu;
            
            
               (b)il-pożizzjoni tikkwalifika bħala l-pożizzjoni ta' titolizzazzjoni superjuri;
            
            
               (c)it-titolizzazzjoni tiġi appoġġata minn pula ta' skoperturi għal impriżi, sakemm għallinqas 80% minn dawn f'termini tal-bilanċ tal-portafoll jikkwalifikaw bħala SMEs kif definiti fl-Artikolu 501 fil-ħin tal-ħruġ tat-titolizzazzjoni; 
            
            
               (d)ir-riskju tal-kreditu assoċjat mal-pożizzjonijiet mhux miżmuma mill-istituzzjoni oriġinatriċi jiġi ttrasferit permezz ta' garanzija jew kontrogaranzija li tissodisfa r-rekwiżiti għal protezzjoni ta' kreditu mhux iffinanzjata stabbilita fil-Kapitolu 4 għall-Approċċ Standardizzat għar-riskju ta' kreditu;  
            
            
               (e)il-garanti jew kontrogaranti, kif applikabbli, huwa l-gvern ċentrali jew il-bank ċentrali ta' Stat Membru, bank għall-iżvilupp multilaterali jew organizzazzjoni internazzjonali, diment li l-iskoperturi għall-garanti jew għall-kontrogaranti jikkwalifikaw għal piż ta' riskju ta' 0% skont il-Kapitolu Tnejn tal-Parti Tlieta.
            
            
            
               Artikolu 270a
               Piż ta' riskju addizzjonali
            
            
               (1)Meta istituzzjoni ma tissodisfax ir-rekwiżiti fil-Kapitolu 2 tar-[Regolament dwar it-Titolizzazzjoni] f'xi aspett materjali minħabba n-negliġenza jew l-ommissjoni tal-istituzzjoni, l-awtoritajiet kompetenti għandhom jimponu piż ta' riskju addizzjonali proporzjonat ta' mhux inqas minn 250 % tal-piż tar-riskju (limitat għal 1,250 %) li japplika għall-pożizzjonijiet ta' titolizzazzjoni rilevanti bil-mod speċifikat fl-Artikolu 247(6) jew fl-Artikolu 337(3), rispettivament. Il-piż ta' riskju addizzjonali jiżdied progressivament ma' kull ksur sussegwenti tad-dispożizzjonijiet dwar id-diliġenza dovuta. L-awtoritajiet kompetenti għandhom jieħdu f'kunsiderazzjoni l-eżenzjonijiet għal ċerti titolizzazzjonijiet ipprovduti fl-Artikolu 4(4) tar-[Regolament dwar it-Titolizzazzjoni] billi jnaqqsu l-piż tar-riskju li altrimenti jiġi impost skont dan l-Artikolu fir-rigward ta' titolizzazzjoni li għaliha japplika l-Artikolu 4(4) tar-[Regolament dwar it-Titolizzazzjoni].
            
            
               (2)L-EBA għandha tiżviluppa abbozzi ta' standards tekniċi ta' implimentazzjoni sabiex tiffaċilita l-konverġenza tal-prattiki superviżorji fir-rigward tal-implimentazzjoni tal-paragrafu 1 tal-Artikolu preżenti, inklużi l-miżuri li jridu jittieħdu fil-każ ta' ksur tal-obbligi li jikkonċernaw il-ġestjoni tar-riskji u d-diliġenza dovuta. L-EBA għandha tippreżenta dawk l-abbozzi ta' standards tekniċi ta' implimentazzjoni lill-Kummissjoni sal-1 ta' Jannar 2014.
            
            
               (3)Il-Kummissjoni tingħata s-setgħa li tadotta l-istandards tekniċi ta' implimentazzjoni msemmija fl-ewwel subparagrafu skont l-Artikolu 15 tar-Regolament (UE) Nru 1093/2010.
            
            
               Taqsima 4
                  Valutazzjonijiet tal-kreditu esterni
            
            
               Artikolu 270b
               L-użu tal-Valutazzjonijiet tal-Kreditu mill-ECAIs
            
            
               L-istituzzjonijiet jistgħu jużaw biss il-valutazzjonijiet tal-kreditu biex jiddeterminaw il-piż tar-riskju ta' pożizzjoni ta' titolizzazzjoni skont dan il-Kapitolu meta l-valutazzjoni tal-kreditu tkun inħarġet jew ġiet approvata minn ECAI skont ir-Regolament (KE) Nru 1060/2009.
            
            
               Artikolu 270c
               Rekwiżiti li għandhom jiġu ssodisfati mill-valutazzjonijiet ta' kreditu tal-ECAIs
            
         
         
            
               Għall-finijiet tal-kalkolu tal-ammonti ta' skoperturi ponderati għar-riskju skont                    it-Taqsima 3, l-istituzzjonijiet għandhom jużaw biss valutazzjoni ta' kreditu ta' ECAI meta jiġu ssodisfati l-kundizzjonijiet li ġejjin:
            
            
               (a)ma jkun hemm ebda diskrepanza bejn it-tipi ta' pagamenti riflessi fil-valutazzjoni ta' kreditu u t-tipi ta' pagamenti li għalihom hija intitolata l-istituzzjoni skont il-kuntratt li jwassal għall-pożizzjoni ta' titolizzazzjoni inkwistjoni;
            
            
               (b)l-ECAI tippubblika l-valutazzjonijiet ta' kreditu u l-informazzjoni dwar l-analiżi tat-telf u tal-fluss tal-flus, is-sensittività tal-klassifikazzjonijiet għall-bidliet fis-suppożizzjonijiet sottostanti, inkluża l-prestazzjoni tal-iskoperturi sottostanti, u dwar il-proċeduri, il-metodoloġiji, is-suppożizzjonijiet u l-elementi ewlenin li huma l-bażi tal-valutazzjonijiet tal-kreditu skont ir-Regolament (KE) Nru 1060/2009. Għall-finijiet ta' dan il-punt, l-informazzjoni għandha titqies bħala li hija disponibbli għall-pubbliku meta hija tkun ġiet ippubblikata f'format aċċessibbli. L-informazzjoni li tkun disponibbli biss għal numru limitat ta' entitajiet ma għandhiex titqies bħala li hija disponibbli għall-pubbliku;
            
            
               (c)il-valutazzjonijiet tal-kreditu jiġu inklużi fil-matriċi tat-tranżizzjoni tal-ECAI;
            
            
               (d)il-valutazzjonijiet tal-kreditu mhumiex ibbażati jew parzjalment ibbażati fuq l-appoġġ mhux iffinanzjat ipprovdut mill-istituzzjoni nnifisha. Meta pożizzjoni tkun ibbażata jew parzjalment ibbażata fuq appoġġ mhux iffinanzjat, l-istituzzjoni għandha tikkunsidra dik il-pożizzjoni bħallikieku ma kinitx ikklassifikata għall-finijiet tal-kalkolu tal-ammonti ta' skoperturi ponderati għar-riskju għal din il-pożizzjoni skont it-Taqsima 3;
            
            
               (e)l-ECAI impenjat ruħha li tippubblika spjegazzjonijiet dwar kif il-prestazzjoni tal-iskoperturi sottostanti taffettwa l-valutazzjoni tal-kreditu.
            
            
               Artikolu 270d
               Użu tal-valutazzjonijiet ta' kreditu
            
            
               (1)Istituzzjoni tista' tinnomina ECAI waħda jew aktar li l-valutazzjonijiet tal-kreditu tagħhom għandhom jintużaw għall-kalkolu tal-ammonti ta' skoperturi tagħha ponderati għar-riskju skont dan il-Kapitolu ("ECAI nominata").
            
            
               (2)L-istituzzjoni għandha tuża l-valutazzjonijiet ta' kreditu tal-pożizzjonijiet ta' titolizzazzjoni tagħha b'mod konsistenti u b'mod mhux selettiv u, għal dawn il-finijiet, għandha tikkonforma mar-rekwiżiti li ġejjin:
            
            
               (a)istituzzjoni ma għandhiex tuża l-valutazzjonijiet tal-kreditu ta' ECAI għall-pożizzjonijiet tagħha f'xi segmenti u l-valutazzjonijiet tal-kreditu ta' ECAI oħra għall-pożizzjonijiet tagħha f'segmenti oħrajn fl-istess titolizzazzjoni li jistgħu jkunu jew ma jkunux ikklassifikati mill-ewwel ECAI;
            
            
               (b)meta pożizzjoni jkollha żewġ valutazzjonijiet tal-kreditu mill-ECAIs innominati, l-istituzzjoni għandha tuża dik il-valutazzjoni tal-kreditu li hija l-inqas favorevoli;
            
            
               (c)meta pożizzjoni jkollha tliet valutazzjonijiet ta' kreditu jew aktar minn ECAIs innominati, għandhom jintużaw l-aktar żewġ valutazzjonijiet ta' kreditu favorevoli. Meta l-aktar żewġ valutazzjonijiet favorevoli jkunu differenti, għandha tintuża l-inqas waħda favorevoli mit-tnejn;
            
            
               (d)istituzzjoni ma għandhiex tissolleċita b'mod attiv it-tneħħija ta' klassifikazzjonijiet inqas favorevoli.
            
            
               (3)Meta l-iskoperturi li huma l-bażi ta' titolizzazzjoni jibbenifikaw minn protezzjoni tal-kreditu eliġibbli sħiħa jew parzjali skont il-Kapitolu 4 u l-effett ta' tali protezzjoni jkun ġie rifless fil-valutazzjoni tal-kreditu ta' pożizzjoni ta' titolizzazzjoni minn ECAI nominata, l-istituzzjoni għandha tuża l-piż tar-riskju assoċjat ma' dik il-valutazzjoni ta' kreditu. Meta l-protezzjoni tal-kreditu msemmija f'dan il-paragrafu ma tkunx eliġibbli skont il-Kapitolu 4, il-valutazzjoni tal-kreditu ma għandhiex tiġi rikonoxxuta u l-pożizzjoni tat-titolizzazzjoni għandha tiġi ttrattata bħala mhux ikklassifikata. 
            
            
               (4)Meta pożizzjoni ta' titolizzazzjoni tibbenifika minn protezzjoni ta' kreditu eliġibbli skont il-Kapitolu 4 u l-effett ta' tali protezzjoni jkun ġie rifless fil-valutazzjoni tal-kreditu tagħha minn ECAI nnominata, l-istituzzjoni għandha tittratta l-pożizzjoni ta' titolizzazzjoni bħallikieku ma kinitx ikklassifikata u tikkalkula l-ammonti ta' skoperturi ponderati għar-riskju skont il-Kapitolu 4.  
            
            
               Artikolu 270e
               Immappjar tat-Titolizzazzjoni
            
            
               L-EBA għandha tiżviluppa abbozzi ta' standards tekniċi ta' implimentazzjoni sabiex tidentifika b'mod oġġettiv u konsistenti l-iskali tal-kwalità kreditizja stabbiliti f'dan il-Kapitolu b'mod relattiv għall-valutazzjonijiet ta' kreditu rilevanti tal-ECAIs kollha. Għall-finijiet ta' dan l-Artikolu, l-EBA għandha, b'mod partikolari:
            
            
               (a)tiddistingwi bejn il-gradi ta' riskju relattivi espressi minn kull valutazzjoni;
            
            
               (b)tikkunsidra fatturi kwantitattivi, bħar-rati ta' inadempjenza jew telf u l-prestazzjoni storika tal-valutazzjonijiet ta' kreditu ta' kull ECAI fost kategoriji ta' assi differenti;
            
            
               (c)tikkunsidra fatturi kwalitattivi bħall-firxa ta' tranżazzjonijiet ivvalutati mill-ECAI, il-metodoloġija tagħha u t-tifsira tal-valutazzjonijiet ta' kreditu tagħha, b'mod partikolari, jekk tali valutazzjonijiet jikkunsidrawx it-telf mistenni jew l-ewwel telf tal-Euro, kif ukoll il-ħlas f'waqtu tal-imgħaxijiet jew il-ħlas aħħari tal-imgħaxijiet;
            
         
         
            
               (d)tfittex li tiżgura li l-pożizzjonijiet ta' titolizzazzjoni li għalihom japplika l-istess piż ta' riskju abbażi tal-valutazzjonijiet tal-kreditu tal-ECAIs ikunu soġġetti għal gradi ekwivalenti ta' riskju ta' kreditu. 
            
            
               L-EBA għandha tippreżenta dawn l-abbozzi ta' standards tekniċi ta' implimentazzjoni lill-Kummissjoni sal-1 ta' Lulju 2014.
            
            
               Il-Kummissjoni tingħata s-setgħa li tadotta l-istandards tekniċi ta' implimentazzjoni msemmija fl-ewwel subparagrafu skont l-Artikolu 15 tar-Regolament (UE) Nru 1093/2010'.
            
            
            
            
               (5)L-Artikolu 337 jiġi sostitwit b'dan li ġej:
            
            
               ‘Artikolu 337
            
            
               Rekwiżit ta' fondi proprji għal strumenti ta' titolizzazzjoni
            
            
               (1)Għall-istrumenti fil-portafoll tan-negozju li huma pożizzjonijiet ta' titolizzazzjoni, l-istituzzjoni għandha tiżen il-pożizzjonijiet netti kif ikkalkolati skont l-Artikolu 327(1) bi 8 % tal-piż tar-riskju li l-istituzzjoni tapplika għall-pożizzjoni fil-portafoll mhux tan-negozju tagħha skont il-Kapitolu 5 tat-Titolu II, il-Parti Tlieta, it-Taqsima 3.
            
            
               (2)Meta jiġu ddeterminati l-piżijiet tar-riskju għall-finijiet tal-paragrafu 1, l-estimi tal-PD u tal-LGD jistgħu jiġu ddeterminati abbażi tal-estimi li jiġu derivati minn approċċ IRC ta' istituzzjoni li tkun ingħatat permess biex tuża mudell intern għal riskju speċifiku tal-istrumenti tad-dejn. L-alternattiva msemmija l-aħħar tista' tintuża biss bil-permess mill-awtoritajiet kompetenti, li għandu jingħata jekk dawk l-estimi jissodisfaw ir-rekwiżiti kwantitattivi għall-Approċċ IRB stabbilit fit-Titolu II, il-Kapitolu 3.
            
            
               B'konformità mal-Artikolu 16 tar-Regolament (UE) Nru 1093/2010, l-EBA għandha toħroġ linji gwida dwar l-użu ta' estimi tal-PD u tal-LGD bħala inputs meta dawk l-estimi jkunu bbażati fuq approċċ IRC.
            
            
               (3)Għall-pożizzjonijiet ta' titolizzazzjoni li huma soġġetti għal piż ta' riskju addizzjonali skont l-Artikolu 247(6), għandu jiġi applikat 8 % tal-piż tar-riskju totali.
            
            
               (4)L-istituzzjoni għandha tgħodd flimkien il-pożizzjonijiet ponderati tagħha li jirriżultaw mill-applikazzjoni tal-paragrafi 1, 2 u 3, irrispettivament minn jekk humiex twal jew qosra, sabiex tkun tista' tikkalkula r-rekwiżit tal-fondi proprji tagħha kontra riskju speċifiku, għajr għall-pożizzjonijiet ta' titolizzazzjoni soġġetti għall-Artikolu 338(4).
            
            
               (5)Meta istituzzjoni oriġinatriċi ta' titolizzazzjoni tradizzjonali ma tissodisfax il-kundizzjonijiet għal trasferiment ta' riskju sinifikanti stabbilit fl-Artikolu 244, l-istituzzjoni oriġinatriċi għandha tinkludi l-iskoperturi sottostanti għat-titolizzazzjoni fil-kalkolu tagħha tar-rekwiżit tal-fondi proprji bħallikieku dawk l-iskoperturi ma kinux ġew titolizzati.
            
            
               Meta istituzzjoni oriġinatriċi ta' titolizzazzjoni sintetika ma tissodisfax il-kundizzjonijiet għat-trasferiment ta' riskju sinifikanti stabbilit fl-Artikolu 245, l-istituzzjoni oriġinatriċi għandha tinkludi l-iskoperturi sottostanti għat-titolizzazzjoni fil-kalkolu tagħha tar-rekwiżiti tal-fondi proprji bħallikieku dawk l-iskoperturi ma kinux ġew titolizzati u għandha tinjora l-effett tat-titolizzazzjoni sintetika għall-finijiet ta' protezzjoni tal-kreditu."
            
            
            
               (9)Il-Parti Ħamsa titħassar.
            
            
            
               (10)Fl-Artikolu 456(1), jiżdied il-punt (k) li ġej:
            
            
               (a)emenda tad-dispożizzjonijiet li jikkonċernaw il-kalkolu tal-ammonti ta' skoperturi ponderati għar-riskju tal-pożizzjonijiet ta' titolizzazzjoni kif stabbilit fl-Artikoli minn 247 sa 270a sabiex jittieħdu f'kunsiderazzjoni l-iżviluppi jew l-emendi fl-istandards internazzjonali dwar it-titolizzazzjonijiet.
            
         
         
            
               (11)Fl-Artikolu 457, il-punt (c) huwa sostitwit b'dan li ġej:
            
            
               (a)"ir-rekwiżiti tal-fondi proprji għal titolizzazzjoni stipulati fl-Artikoli 242 sa 270a".
            
            
               (12)Jiddaħħal l-Artikolu 519bis li ġej:
            
            
               "Artikolu 519a
            
            
               Rapport
            
            
               Sa mhux aktar tard minn tliet snin minn [daħħal id-data tad-dħul fis-seħħ ta' dan ir-Regolament] il-Kummissjoni għandha tirrapporta lill-Parlament Ewropew u lill-Kunsill dwar l-applikazzjoni tad-dispożizzjonijiet fil-Kapitolu 5 tat-Titolu II, il-Parti Tlieta fid-dawl tal-iżviluppi fis-swieq tat-titolizzazzjoni. B'mod partikolari, ir-rapport għandu jivvaluta l-impatt tal-ġerarkija tal-metodi stabbilita fl-Artikolu 254 dwar l-attività tal-ħruġ u l-investiment minn istituzzjonijiet fis-swieq tat-titolizzazzjoni fl-Unjoni u l-effetti fuq l-istabbiltà finanzjarja tal-Unjoni u l-Istati Membri.
            
            
               
            
            
               Artikolu 2
               Dispożizzjonijiet tranżitorji li jirrigwardaw pożizzjonijiet ta' titolizzazzjoni pendenti
            
            
               Fir-rigward ta' pożizzjonijiet ta' titolizzazzjoni pendenti sa [id-data stabbilita f'Artikolu 3(2) / data fissa], l-istituzzjonijiet jistgħu jkomplu japplikaw id-dispożizzjonijiet fil-Kapitolu 5 tat-Titolu II, Parti Tlieta u l-Artikolu 337 tar-Regolament (UE) Nru 575/2013 sal-31 ta' Diċembru 2019 fil-verżjoni applikabbli fil-[jum qabel id-data stipulata fl-Artikolu 3(2)], bil-kundizzjoni li l-istituzzjoni:
            
            
               (a)tinnotifika l-intenzjoni tagħha li tapplika dan l-Artikolu lill-awtorità kompetenti sa mhux aktar tard minn [data fissa]; 
            
            
               (b)tapplika dan l-Artikolu għall-pożizzjonijiet ta' titolizzazzjoni pendenti kollha li l-istituzzjoni jkollha fi [id-data stabbilita fl-Artikolu 3(2) / data fissa].
            
            
               Artikolu 3
               Dħul fis-seħħ u data ta' applikazzjoni
            
            
               (1)Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               (2)Dan ir-Regolament japplika minn [id-data tad-dħul fis-seħħ].
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  Ir-Regolament ta' Delega tal-Kummissjoni (UE) 2015/61 tal-10 ta' Ottubru 2014 li jissupplimenta r-Regolament (UE) Nru 575/2013 rigward ir-rekwiżit ta' kopertura tal-likwidità għall-Istituzzjonijiet ta' Kreditu (ĠU L 11, 17.1.2015, p. ; 1).
               
               
                  
                     (2)
                  Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).
               
               
                  
                     (3)
                  
                  
                     http://www.bis.org/bcbs/publ/d303.pdf
                  
               
               
                  
                     (4)
                  
                  
                     http://www.bis.org/press/p150723.htm
                  
               
               
                  
                     (5)
                  Ara 
                  
                     https://www.eba.europa.eu/documents/10180/950548/EBA+report+on+qualifying+securitisation.pdf
                  
               
               
                  
                     (6)
                  Ara 
                  
                     https://ec.europa.eu/eusurvey/publication/securitisation-2015?language=en
                  
                   
               
               
                  
                     (7)
                  Ara 
                  
                     http://eur-lex.europa.eu/resource.html?uri=cellar:9df9914f-6c89-48da-9c53-d9d6be7099fb.0009.03/DOC_1&format=PDF
                  
                   
               
               
                  
                     (8)
                  Ir-Regolament ta' Implimentazzjoni tal-Kummissjoni (UE) Nru 602/2014 tal-4 ta' Ġunju 2014 li jistabbilixxi standards tekniċi implimentattivi għall-iffaċilitar tal-konverġenza tal-prattiki superviżorji fir-rigward tal-implimentazzjoni ta' piżijiet ta' riskju addizzjonali skont ir-Regolament (UE) Nru 575/2013 (ĠU L 166, 5.6.2014, p. 22–24)
               
               
                  
                     (9)
                  ĠU C 68, 6.3.2012, p. 39.
               
               
                  
                     (10)
                  Ara 
                  
                     https://www.eba.europa.eu/documents/10180/950548/EBA+report+on+qualifying+securitisation.pdf